
Εγώ Γ| Ούλρίκε Μάινχοφ καταγγέλω 


ένας θεατρικός μονόλογος του Ντάριο Φο και της Φράνκα Ράμε 


ΟΝΟΜΑ: 

Ουλρίκε 

ΕΠΩΝΥΜΟ: 

Μάϊνχοφ 

ΓΕΝΟΥΣ: 

Θηλυκού 

ΗΛΙΚΙΑ: 

Σαρανταενός χρονών 
...Ναι! Είμαι παντρεμένη. 
Έκανα δύο παιδιά με 
καισαρική. 
Ναι είμαστε χωρισμένοι 
με τον άντρα μου. 

ΕΠΑΓΓΕΛΜΑ: 

Δημοσιογράφος 

ΕΘΝΙΚΟΤΗΤΑ: 

Γερμανίδα 


Συγκρούστηκα με την άρχουσα τάξη και τους 
νόμους της που τους έχει προστάτες της, για να 
μπορεί να εκμεταλλεύεται και να κάνει 
κουμάντο σε όλα, στα πάντα. Ακόμα και στο 
ίδιο το μυαλό μας, στις σκέψεις μας, τα λόγια 
μας, τα συναισθήματα μας, τη δουλειά μας, τον 
τρόπο που μας αρέσει να αγαπάμε ή να κάνουμε 
έρωτα, ολόκληρη τη ζωή μας. 

Γι' αυτό με κλείσατε εδώ μέσα αφεντικά του 
κράτους δικαίου. Φυσικά όλοι είναι ίσοι 



στο μυαλό μου, λευκή κι αυτή 
σαν το ταβάνι. Κι η φωνή μου 
λευκή αν δοκιμάσω να φωνάξω. 

Λευκό το σάλιο καθώς 
στεγνώνει στα χείλη μου. 

Λευκή η σιωπή στ' άδεια μου 
μάτια στο στομάχι, στην 
πρησμένη από την πείνα κοιλιά 
μου. 

Πιασμένη σα γιαπωνέζικο ψάρι, 
ζ δίχως πτερύγια, μες τη σιωπή 
του ενυδρείου. 

Έντονη επιθυμία για εμετό. 

Βλέπω το μυαλό σε αργή 
κινηματογραφική κίνηση, να 
βγαίνει από το κρανίο μου, να 
αλητεύει εδώ κι εκεί και να 
κυλάει στο πάτωμα και να 
γίνεται ένα με το αιώνιο λευκό 
του κελιού μου. 

Νιώθω το κορμί μου σα σκόνη, όπως το 
απορρυπαντικό για το πλυντήριο. Σκύβω 
και το μαζεύω. 

Προσπαθώ να το συναρμολογήσω. 

ΔΙΑΛΥΟΜΑΙ! Πρέπει να αντέξω Να 
αντισταθώ. 

Δεν θα μπορέσετε να με τρελάνετε. 
Πρέπει να σκεφτώ, να σκεφτώ! 

Να λοιπόν που σκέφτομαι! 


Εξαίσιο κόκκινο για τα μάγουλα, 
ανοιχτό γαλάζιο και βιολετί για τις 
βλεφαρίδες, ρουζ για τα χείλια κι όσο για 
τα νύχια ό,τι χρώμα θα έβαζε ο νους σου 
για να είναι σαν καρναβάλι. Χρυσάφι, 
ασημί, πράσινο, πορτοκαλί μέχρι και 
σκούρο μπλε χρησιμοποιήσατε. 

Και τιμωρήσατε εμένα με τη σκληράδα 
του ανέκφραστου λευκού, γιατί το 
μυαλό μου δεν έχει ανάγκη από τον 
κατακλυσμό των διαφημίσεων για να 
σκεφτεί. Αφού τα δικά του χρώματα 
ξεγυμνώνουν όλη σας την αθλιότητα. 

Και με κλείσατε σε αυτό το ενυδρείο 
γιατί: 

Ε λοιπόν όχι! Δεν συμφωνώ με τον 
τρόπο που ζείτε, ούτε ζήλεψα που δεν 
είμαι σαν καμιά από τις γυναίκες 
σας;θλιβερό καρναβάλι. Όχι! 

Δεν θα ήθελα να είμαι μια τρυφερή 
ύπαρξη, με τα νάζια της και τα 
χαζοχαμόγελά της. Που θα στόλιζε το 
τραπέζι σας σε κάποιο ρεστοράν 
πολυτελείας το σαββατόβραδο, σαν 
συμπλήρωμα αναπόσπαστο σε αυτή τη 
φτιαχτή ατμόσφαιρα με το εξωτικό 
μενού και την τόσο ηλίθια και 
απαραίτητη διακριτική μουσική. Όχι! 

Δεν θα μου άρεσε να είμαι υποχρεωμένη 
να παριστάνω την ελκυστική και 


σκεφτούν, όλοι οι μετανάστες: τούρκοι, 
ισπανοί, έλληνες, άραβες κι όλοι οι άλλοι 
εξαθλιωμένοι και προδομένοι της Ευρώπης και 
μαζί με αυτούς και οι γυναίκες που δέχτηκαν 
την καταπίεση, τον εξευτελισμό και την 
εκμετάλλευση. Όλες αυτές θα μάθουν γιατί με 
κρατάτε εδώ μέσα και γιατί το κράτος σας θέλει 
να με δολοφονήσει σα μάγισσα του μεσαίωνα. 
Για σας την εξουσία υπάρχουν ακόμη και 
σήμερα μάγισσες που πρέπει να καθηλώνονται 
μπροστά στους αργαλειούς, στις μηχανές, στις 
πρέσες, τις γραμμές παραγωγής, μέσα στο 
θόρυβο και τις διαταγές. Και γκάπα γκουπ 
πρέσα, σφυρί, τρυπάνι, κινητήρας, καζάνια, 
φωνές και θόρυβος. Θόρυβος, φτάνει πια με τη 
σιωπή, πρέσα, σφυρί, τρυπάνι, καζάνια, αέριο 
και θόρυβο. Το αέριο, βγαίνει αέριο, εμετός, 
αηδία. Η αλυσίδα της παραγωγής έχει το δικό 
της ρυθμό. Δεν υπάρχει πια χρόνος, μόνο 
ρυθμός. Ρυθμός. 

Σταματήστε τις μηχανές. Ησυχία. Τι υπέροχο 
πράγμα η σιωπή. Ευχαριστώ δεσμοφύλακες που 
μου χαρίσατε αυτή την απίθανη και σπάνια 
απόλαυση της σιωπής. Το απόλυτο. Τι 
απόλαυση για όλες μου τις αισθήσεις! Σα να 
μοιάζει να βρίσκομαι στον παράδεισο. 
Δεσμοφύλακες, δικαστικοί, κομματάρχες σας 
αγνοώ όλους. Δεν θα μπορέσετε να με βγάλετε 
από εδώ μέσα τρελή εκτός κι αν με σκοτώσετε. 
Μα το μυαλό μου θα είναι καθαρό, θα είμαι 
απόλυτα υγιής κι όλοι θα ξέρουν με σιγουριά 
ότι εσείς είστε οι δολοφόνοι, μια κυβέρνηση ένα 

απεναντι στους νόμους σας, έκτος απ αυτούς 
που δεν συμφωνούν με τα ιερά σας και τα όσια. 
Εσείς είστε που υποβιβάσατε τη γυναίκα. Ό,τι 
λοιπόν μου στερήσατε τόσα χρόνια σα γυναίκα, 
μου το προσφέρεται τώρα: ΙΣΗ ΠΟΙΝΗ ΜΕ 
ΤΟΝ ΑΝΤΡΑ. Τι ειρωνεία! Σας ευχαριστώ! Με 
ανταμείψατε με το νόμισμα της πιο σκληρής 
φυλάκισης. 

Απομόνωση και κρύο μέσα σε μια φυλακή 
νεκροταφείο. Στην ποινή δηλαδή της 
εξόντωσης των αισθήσεων μου. Πόσο ευγενική 
έκφραση θα ήταν να 'λεγα ότι με θάψατε 
ζωντανή σ' ένα τάφο. 

Λευκό το κελί, οι τοίχοι, λευκά τα κουφώματα, 
η πόρτα περασμένη με σμάλτο, για να μην πω 
και το αποχωρητήριο, ο φωτισμός με νέον; 
λευκός κι αυτός- κι αναμμένες λάμπες μέρα- 
νύχτα. Πότε επιτελούς είναι μέρα και πότε 
νύχτα; Πως θα το μάθω; Απ' τη χαραμάδα του 
παραθύρου περνάει πάντα το ίδιο λευκό φως, 
ψεύτικο κι αυτό, σαν το παράθυρο που είναι 
ψεύτικο κι αυτό, ίδια ψεύτικος κι ο δόλιος ο 
χρόνος που μ' έχετε φυλακισμένη εδώ σ' ένα 
λευκό ατελείωτο. 

ΣΙΩΠΗ! Παντού σιωπή. 

Απ' έξω ούτε φωνή, ούτε ήχος, ούτε θόρυβος. 
Στο διάδρομο δεν ακούγονται βήματα, ούτε 
πόρτες που ανοιγοκλείνουν. ΤΙΠΟΤΑ. Όλα 
σιωπηλά και κατάλευκα. Μια μεγάλη σιωπή και 


Σκέφτομαι εσάς που μ' έχετε κλεισμένη 
σ' αυτόν τον εφιάλτη. Από το 
κρύσταλλο του ενυδρείου που με 
κλείσατε και με κοιτάζετε με 
ενδιαφέρον. Μείνατε άφωνοι! 

Τρέμετε από φόβο μήπως και μπορέσω 
κι αντισταθώ. Τρέμετε στη σκέψη 
μήπως οι άλλοι σύντροφοί μου έρθουν 
και γκρεμίσουν αυτό το λευκό θάνατο 
που επινοήσατε. 

Πόσο γελοίο, αλήθεια, να στερήσετε 
από μένα τα χρώματα! Κι έξω να βάφετε 
το μουχλιασμένο και γκρίζο κόσμο σας 
με τα πιο φανταχτερά χρώματα, για να 
μην μπορεί να δει κανείς τη σαπίλα που 
κρύβει. Και να υποχρεώνετε τον κόσμο 
να καταναλώνει μόνο και μόνο για το 
χρώμα. 

Χρωματίστε με ωραίο κόκκινο το σιρόπι 
από τα βατόμουρα, και τι πειράζει αν 
αυτό φέρνει καρκίνο! 

Το απεριτίφ σας να είναι πορτοκαλί. 

Τα παιδιά σας πρέπει να τρώνε πολύ το 
πράσινο και το αστραφτερό κίτρινο. 

Το βούτυρο κι η μαρμελάδα πάντα με 
χρωματιστά δηλητήρια. 

Ακόμα και τις γυναίκες σας τις βάψατε σαν 
καραγκιόζηδες. 


θλιμμένη, και συγχρόνως τη χαρούμενη 
και όλο εκπλήξεις, μετά την άμυαλη 
παιδούλα, κι ύστερα τη μητέρα και 
πουτάνα, ενώ συγχρόνως να 
ντρέπομαι ή να ευχαριστιέμαι με κάθε 
βρωμόλογο που θα ξεστομίζετε. 

Α! Να λοιπόν! 

Ένας ελαφρός θόρυβος. Ανοίγει η 
πόρτα. Μπαίνει ο δεσμοφύλακας, με 
κοιτάζει, δεν με βλέπει, είναι σαν μην 
υπάρχω. Σα να έγινα διαφανής. Δε λέει 
ούτε λέξη. Βγαίνει. Ξανακλείνει. Ξανά 
σιωπή. 

Κανένας δεν πρόκειται να ακούσει την 
κραυγή μου ούτε κανένα παράπονο μου. 
Όλα θα γίνουν σιωπηλά, με τακτ, για να 
μην χαλάσει ο μακάριος ύπνος των 
μακάριων κατοίκων αυτού του 
οργανωμένου κράτους. 

Κοιμήσου ήσυχα καλοζωισμένε και 
αποχαυνωμένε κόσμε της μεγάλης 
Γερμανίας. Και σεις από την υπόλοιπη 
Ευρώπη, οι υγιώς σκεπτόμενοι. Κοιμηθείτε 
ήσυχα σαν πεθαμένοι. Η κραυγή μου δεν θα σας 
ξυπνήσει. Δεν ξυπνούν ποτέ οι κάτοικοι ενός 
νεκροταφείου. Όσοι αγανακτήσουν θα 
ξεσηκωθούν, είμαι σίγουρη. Θα είναι εκείνοι 
που δουλεύουν ολημερίς, εκείνοι που τους 
σακατεύετε σωματικά για να μην μπορούν να 


κράτος δολοφόνων. 

Σας σκέφτομαι ήδη να προσπαθείτε να κρύψετε 
το πτώμα μου. Να απαγορεύεται την είσοδο 
στους δικηγόρους μου. Όχι την Ουρλίκε 
Μαϊνχοφ δεν μπορείτε να τη δείτε. Ναι! Ναι! 
Κρεμάστηκε. Όχι, όχι! Δεν θα είστε παρών στην 
αυτοψία. Κανένας. Μόνο οι ειδικοί του 
κράτους. Που έχουν ήδη έτοιμο το πόρισμα: η 
Μαϊνχοφ κρεμάστηκε. Όχι δεν υπάρχουν ίχνη 
στραγγαλισμού στο λαιμό της. Ούτε κυανωτικό 
χρώμα. Ναι υπάρχουν μελανιές από κακώσεις 
σε όλο της το σώμα. 

Ανοίξτε χώρο! Φύγετε! Μη βλέπετε! 
Απαγορεύεται η λήψη φωτογραφιών! 
Απαγορεύεται κάθε άλλη ιατροδικαστική 
έκθεση! Απαγορεύεται να εξεταστεί το σώμα 
μου! Απαγορεύεται! 

Ναι απαγορεύονται τα πάντα. Όμως ποτέ δεν 
θα μπορέσετε να απαγορεύσετε να γελάσουν 
ειρωνικά μπρος στις ηλίθιες φάτσες σας, για τη 
μεγάλη βλακεία σας. Την αιώνια βλακεία που 
δέρνει κάθε δολοφόνο. 

Βαρύς σαν το βουνό είναι ο θάνατος. 
Εκατομμύρια χέρια γυναικών σηκώνουν αυτό 
το βουνό και τώρα θα δώσουν μια να το 
γκρεμίσουν μονάχες τους. 

Με ένα ανατριχιαστικό χαμόγελο. 



ΑΠΑΤΡΙΣ 



Οι σύντροφοι που έφυγαν 
από τη ζωή 

στη μνήμη, στην καρδιά μας 
μένουν ζωντανοί 


εφημερίδα δρόμου 

Σπιθίζει ο ήλιος. 

Χορεύουνε τ'άστρα στο στερέωμα 
Κάπου νέοι πλανήτες διαγράφουν 
τις ατέρμονες τροχιές τους 


πολιτική επιστολή 

προς την κοινωνία από 
τους: Πόλα Ρούπα, Νικο 
Μαζιωτη και Κώστα 

Γουρνά οελ.16 



ΐ) ανοχή ποο σκότωσε την κοινωνία 

η άγνοια είναι ένα από τα «προϊόντα» της 
συστηματικής απολιτικοποίησης του πληθυσμού 
που προωθείτο πολιτικό και οικονομικό 
κατεστημένο « ο 


δικτατορία νομισματικού ταμείου 

Τα μμε παρουσιάζουν ως μονόδρομο το ΔΝΤ. 
Λένε ότι οι λύσεις στα προβλήματα που 
προτείνονται από το κεφάλαιο είναι μοναδικές, 
τη στιγμή που το ίδιο τα δημιούργησε. ^ 22 


Αν αφή σου με 

...να προχωρήσουν οι εγκληματίες του πολιτικού καθεστώτος της χώρας σε 
αυτές τις πολιτικές, έχουμε παραδοθεί στην πιο επαίσχυντη μορφή 
υποδούλωσης που υπήρξε ποτέ, έχουμε παραδώσει τη χώρα και το μελλόντων 
παιδιών μας στα σαγόνια των καρχαριών του μεγάλου κεφαλαίου, έχουμε αποδεχθεί να 
ζούμε υπό τη συνεχή τρομοκρατία της διεθνούς οικονομικής και πολιτικής ολιγαρχίας. 
Κανένας ελεύθερος άνθρωπος δεν μπορεί να δεχθεί μια τέτοια συνθήκη, κανένας 
άνθρωπος με αξιοπρέπεια δεν μπορεί να παραδοθεί χωρίς αντίσταση. 



Ο «τυχαίος» θάνατος ενός 
αναρχικού και άλλα γεγονότα 

Η «στρατηγική της έντασης» όπως 
εφαρμόζεται απο το σοσια-ληστ(ρ)ικό 
ΜΠΑΤΣΟΚ έχει ως μέσα τον τρόμο,την 
προπαγάνδα, την παραπληροφόρηση, τον 
ψυχολογικό πόλεμο και τις στημένες 
τρομοκρατικές επιθέσεις με σκοπό τον 
διχασμό,τον χειρισμό και τον έλεγχο της 
κοινής γνώμης. 

σελ. 14 


3η ανακοίνωση της ανοιχτής 
συνέλευσης Α/Α Ηρακλείου 

σε σχέση με: την οικονομική κρίση, τους 
συντρόφους που διώκονται για 
«τρομοκρατία», τα ΜΜΕ, την επίθεση στον 
αναρχικό-αντιεξουσιαστικό χώρο και την 
καταστολή 

σελ. 4 


Πρωτομαγιά ι886 

Η παραποίηση και η συγκάλυψη των 
γεγονότων, καθώς και το αληθινό 
περιεχόμενο της εργατικής εξέγερσης της 
1ης Μάη 1886 στο Σικάγο, αλλά και η 
μετατροπή της σε επίσημη από το κράτος 
αργία, μας οδηγούν κι εμάς να 
αναφερθούμε σ' αυτά τα ιστορικά γεγονότα 
με την πίστη ότι έτσι συμβάλλουμε στην 
αποκατάσταση της αλήθειας. 

σελ. 19 


Υπόθεση Παλαιστίδη. Μια ιστορία 
με αίσιο τέλος που η ΑΓΡΑ δε θα 
εκδώσει ποτέ 

Μας λένε πως το καθήκον κάθε 
εργαζόμενου είναι να επωμιστεί την εθνική 
ανάταση και να στηρίξει τη χώρα στη 
δύσκολη στιγμή. Βέβαια κανείς δε ρωτά 
γιατί πρέπει οι εργαζόμενοι να στηρίξουν 
την αέναη κερδοφορία των αφεντικών, από 
τη στιγμή που η κερδοφορία αυτή 
στηρίζεται στην εκμετάλλευση του μόχθου 
των εργαζομένων. Το εθνικό παραμύθι, 
διανθισμένο με ικανές δόσεις 
τρομοϋστερίας, δημιουργεί μια "κατάσταση 
εκτάκτου ανάγκης", στην οποία το να 
διεκδικείς τα δικαιώματα σου, βαφτίζεται 
αντεθνική τρομοκρατική δράση. 

σελ. ιι 


Καταγγελία 29 πολιτών για τη βία 
που αντιμετώπισαν στο Αποπηγάδι. 

Η Πρωτοβουλία κατοίκων Σπίνας, Φλωρίων, 
Παλαιών Ρουμάτων και Σέμπρωνα 
πραγματοποίησε ανοικτή συγκέντρωση την 
Τρίτη 4 Μαΐου στον Αναβο, στην οποία 
συμμετείχαμε για συμπαράσταση στον 
δίκαιο αγώνα τους. Αυτή τη φορά είμασταν, 
μαθητές από το Γυμνάσιο και το ΕΠΑΛ 
Καντάνου, καθηγητές, δάσκαλοι, γονείς και 
πολλοί κάτοικοι, αλλά και αλληλέγγυοι, από 
τα γύρω χωριά και τα Χανιά. 


Για εκείνους που έβαλαν φωτιά σ’ ένα κτίριο, 

αδιαφορώντας για το αν θα πεθάνουν άνθρωποι μέσα σ' αυτό 


Στις 5 του Μάη έλαβε χώρα μια από τις μαζικότερες εκδηλώσεις λαϊκής 
οργής ενάντια στα αντικοινωνικά μέτρα των κυβερνώντων. Στην 
επαρχία πραγματοποιήθηκαν πορείες και καταλήψεις σε δημαρχεία και 
νομαρχίες, ενώ στην Αθήνα, περισσότεροι από 200 χιλιάδες άνθρωποι 
κατέβηκαν στους δρόμους. Την τελευταία φορά που τόσες χιλιάδες 
κόσμου διαδήλωσαν πανελλαδικά έπεσε, μετά από αμείωτο αγώνα, ο 
νόμος-έκτρωμα Γιαννίτση, το περιβόητο (αντι)ασφαλιστικό 
νομοσχέδιο. Έτσι και τώρα, ο λαός εκδήλωσε μαχητικά την 
αμφισβήτηση του απέναντι σ' αυτό το χρεοκοπημένο σύστημα και 
είμαστε σίγουροι πως θα το ξανακάνει γιατί έχει σκοπό να γράψει 
ιστορία. 

Χιλιάδες άνθρωποι για αρκετή ώρα προσπαθούσαν να μπουκάρουν στο 
κυνοβούλιο, τη στιγμή που μέσα σε αυτό οι γνωστοί 300 συμφωνούσαν 
στην παραπέρα εκμετάλλευση και λεηλασία των ζωών μας. Το σύνολο 
της διαδήλωσης υποστήριζε την προσπάθεια, μη απομακρυνόμενο από 
την περιοχή που πνιγόταν στα δακρυγόνα, δείχνοντας ότι δε 



λογαριάζει ούτε διμοιρίες, ούτε χη μικά. 

Όμως τα γεγονότα επίσκιασε ο θάνατος από ασφυξία 3 ανθρώπων, 
έπειτα από τον εμπρησμό της τράπεζας ΜαιΤίη στην οδό Σταδίου. Ένα 
αδιανόητο γεγονός που ήρθε σαν αποτέλεσμα μιας σειράς εμπρηστικών 
επιθέσεων από άτομα που έδρασαν καταχρηστικά στο πλάι της 
πορείας, αδιαφορώντας για το αν από τις πράξεις τους κινδύνευαν 
άδικα ανθρώπινες ζωές. 

Το λαβωμένο καθεστώς δεν έχασε την ευκαιρία να χρησιμοποιήσει το 
θάνατο 3 ανθρώπων για να πάρει παράταση χρόνου και να 
ανασυγκροτήσει τις δυνάμεις του. 

Τα ΜΜΕ ως πιστά φερέφωνα του καθεστώτος ξετύλιξαν μία 
συμπυκνωμένη προπαγάνδα, που κι αυτή περίμενε τον καιρό της. 

Οι «έγκριτοι» Πρετεντέρηδες διέκοψαν την απεργία τους κι έλαβαν 
άμεσα θέση στις καρέκλες τους, όπου με δακρύβρεχτα λόγια 
προσπάθησαν να γεμίσουν με ενοχές τους διαδηλωτές και να σπείρουν 
το φόβο στους θεατές τους. Αμέσως μετά, οι ένστολες συμμορίες του 
Χρυσοχοΐδη ξυλοκόπησαν κόσμο στα Εξάρχεια και επιτέθηκαν σε 
μαγαζιά, στέκια και καταλήψεις. Πιο συγκεκριμένα, προκάλεσαν 
σοβαρές υλικές ζημιές στο Στέκι Μεταναστών, όπου χτύπαγαν όποιον 
έβρισκαν, έσπασαν τα τζάμια σε καφενείο με κόσμο, επιτέθηκαν και 
συνέλαβαν συντρόφους σε κατάληψη στην οδό Ζαΐμη. 

Κράτος και ΜΜΕ χρησιμοποίησαν το συγκεκριμένο γεγονός για να 
πλήξουν με τον χυδαιότερο τρόπο και με τη λογική της συλλογικής 
ευθύνης τον αναρχικό-αντιεξουσιαστικό χώρο. 

Μετά το τραγικό γεγονός της δολοφονίας τριών ανθρώπων είναι 
φυσικό κι επόμενο, η μανιώδης άγνοια των πολιτικών λόγων, στη σκιά 
των οποίων λαμβάνει χώρα μια βίαιη πράξη και ταυτόχρονα η 
απολιτική και επικίνδυνη λογική που λέει ότι η βία δεν είναι μέσο αλλά 
σκοπός, να μας φέρνουν μπροστά σε συνέπειες που θέλοντας και μη 
καλούμαστε να αντιμετωπίσουμε σαν πολιτικός χώρος. 

4 σελίδα 3 Κείμενο για τα γεγονότα στη Ματίπι 



Κάθε εξεγερμένη καρδιά κι ένας επαναστατικός αγώνας 


Μέσα στον Απρίλη, έξι αναρχικοί σύντροφοι 
συλλαμβάνονται και προφυλακίζονται 
κατηγορούμενοι για συμμετοχή στον 
Επαναστατικό Αγώνα. Ταυτόχρονα, αστυνομικές 
δυνάμεις εισβάλουν σε σπίτια αρκετών αγωνιστών 
και ορισμένοι στοχοποιούνται με τα ονόματα τους 
να εμφανίζονται σε κανάλια, μπλογκς και 
εφημερίδες. Οι μπάτσοι αναζητούν χαφιέδες 
χτυπώντας πόρτα-πόρτα σε γειτονιές της Αθήνας 
και δημοσιεύοντας τηλεφωνικά νούμερα 
ρουφιανιάς. Τα ΜΜΕ επιδίδονται σε ένα ακόμα 
ρεσιτάλ τρομοϋστερίας. Μέσα από καθημερινά 


τηλεδικαστήρια, οι δημοσιογράφοι δείχνουν 
ιδιαίτερο ζήλο σε έναν αγώνα κατασυκοφάντησης, 
διαπόμπευσης και κανιβαλισμού της προσωπικής 
ζωής των συντρόφων. 

«Εξαρθρώσαμε την τρομοκρατία», αναφώνησε ο 
θλιβερός Χρυσοχοΐδης. Μόνο που αντί να δείξει 
στον καθρέφτη, στα υπουργικά γραφεία, τα 
έδρανα της βουλής, την αστυνομία, τις τράπεζες, 
τα χρηματιστήρια και τους βιομηχάνους, έδειξε 
προς τα πιο ριζοσπαστικά κομμάτια της κοινωνίας. 

4 σελίδες 12-18 

πίσω ρε αγύρτες... 


.που σκίζεστε τάχαμου για το «εθνικό 

συμφέρον» και ωρύεστε πως η «πατρίς 
κινδυνεύει» που κόπτεστε δήθεν για την 
«κακή διεθνή εικόνα της Ελλάδας» και μας 
καλείτε «να βάλουμε όλοι πλάτη» «να 
αγωνιστούμε όλοι μαζί» «για το καλό της 
χώρας», μιξοκλαίγοντας υποκριτικά πως 
«δεν γίνεται αλλιώς». 

Πάρτε το χαμπάρι πως δε μασάμε. Σε μια 
κοινωνία σαν τούτη δω που ζούμε δε μπορεί 
να υπάρχουν κοινά συμφέροντα σε μια 
ταξική κοινωνική οργάνωση υπάρχουν μόνο 
ταξικά συμφέροντα, και τα δικά μας ταξικά 
συμφέροντα είναι αντίθετα και εχθρικά προς 
τα δικά σας. Γι' αυτό, για να κρύψετε την 
πραγματικότητα απ' το πόπολο, ονομάζετε 
την αύξηση των κερδών και του πλούτου σας 
«εθνικό συμφέρον». Αλλά αυτά τα αμύθητα 
πλούτη είναι ο ιδρώτας και το αίμα μας και 
αυτό δεν το ξεχνάμε, να το θυμάστε! Είναι η 
ρημαγμένη μας ζωή, και θα την πάρουμε 
πίσω, να το θυμάστε κι αυτό παλιό ! 

Αν κινδυνεύει η πατρίδα, δώστε απ' αυτά που 
λεηλατήσατε τόσα χρόνια, για να τη σώσετε. 
Εμείς δεν έχουμε σκοπό να δώσουμε μία. 
Γιατί απ' ό,τι θυμόμαστε, μια ζωή εμείς 
πληρώνουμε κι εσείς παίρνετε. Αλλά για σας, 
η πατρίδα υπάρχει μόνο για να σας δίνει, αν 
είναι για να δώσετε τότε «όπου γης και 
πατρίς», έτσι δεν είναι, ρε λαμόγια! Εξάλλου, 
όπως έλεγε και ο γερό Μάρξ, το κεφάλαιο δε 
γνωρίζει σύνορα. Κι αφού έτσι έχουν τα 
πράγματα, συνέχισε σοφά, βάλτε καλά στο 
κεφάλι σας, για να μη σας πιάνουν κορόιδα 
κάθε τόσο και λιγάκι εκείνοι που έχουν αυτό 
που δεν έχει πατρίδα, ότι: « οι προλετάριοι 
δεν έχουν πατρίδα». Και κοίτα κάτι 
πράματα, μάς έκατσε πράγματι στο κεφάλι! 
Κι έτσι, για μας, πατρίδα είναι όλη η γη, που 
τη βιάζετε με κάθε τρόπο κάθε μέρα. Αυτή 
είναι η πατρίδα μας και την αγαπάμε όσο δε 
φαντάζεστε. Αλλά τι λέμε τώρα! Είπαμε, 
εσείς δεν έχετε καμιά πατρίδα για ν' 
αγαπήσετε. Μόνο τα πλούτη σας αγαπάτε. 
Τα' χετε βρωμίσει όλα και πάτε να μας κάνετε 
σαν τα μούτρα σας, αλλά δε θα τα 
καταφέρετε, ρεπαλιοαπαταιώνες! 

Απ' την άλλη, ποτέ δεν καταλάβαμε ποια 
μπορεί να είναι αυτή η «καλή εικόνα της 
Ελλάδας». Μήπως οι φανφάρες 
δισεκατομμυρίων των ολυμπιακών αγώνων 
που μας άφησαν προίκα ένα κάρο 
χρωστούμενα? Αλλά γιατί θα πρέπει να 
δίνουμε διάρα για την εικόνα της χώρας και 
όχι για τη δική μας πραγματικότητα ως 
άτομα και κοινωνία. Τι να την κάνουμε την 
καλή εικόνα όταν ζούμε μες στη μιζέρια, το 
άγχος και την εργασιακή ανασφάλεια, όταν 
τρέχουμε απ' το πρωί ως το βράδυ και δεν 
παίρνουμε μια ανάσα να χαρούμε τον/την 
σύντροφό μας και τα παιδιά μας. Γιατί θα 
πρέπει να υποκριθούμε εμείς για το πρεστίζ 
του δικού σας κράτους της ρεμούλας και της 
διαφθοράς, της απάτης και του ψεύδους, της 
μόλυνσης και της καταστροφής της μάνας 


φύσης στο όνομα της ανάπτυξης των κερδών 
σας. Στο διάολο η εικόνα σας! Μας έχετε 
αναγκάσει να ζούμε σε μια α-κοινωνία 
μοναχικών υπάρξεων χωρίς την ελπίδα για 
ένα ευ ζειν ούτε στο απώτερο μέλλον, έστω 
για τα παιδιά μας. Ποιος ο λόγος, λοιπόν, να 
υποκρινόμαστε τους χαζοχαρούμενους 
μαλάκες και να μη δείχνουμε το πραγματικό 
μας πρόσωπο, αυτό της αγανάκτησης, του 
θυμού και της οργής. Η μόνη καλή εικόνα 
που έχουμε να εξάγουμε είναι της 
αντίστασης και της εξέγερσης. Γκέγκε; 

Πόσες φορές δε σας ακούσαμε να μας 
αποκαλείτε τεμπέληδες. Τα ίδια λέτε και 
τώρα, κουνώντας δηκτικά το δάκτυλο και 
κατηγορώντας μας ότι τρώγαμε πολλά και 
παράγαμε λίγα. Ποιος έτρωγε τον 
περίδρομο; Ποιος σπαταλούσε ρε 
κηφήνες?Πήρατε τα κεφάλαια και αντί να 
κάνετε καμιά επένδυση πάτε και τα παίζετε 
στα χρηματιστήρια του Τόκυο και του 
Χονγκ Κονγκ. Αρπάξατε τις ωραίες κρατικές 
επιδοτήσεις και για αντάλλαγμα πήρατε τις 
επιχειρήσεις σας και τις πήγατε στα 
Βαλκάνια για να ξεζουμίσετε κι εκεί τους 
ντόπιους προλετάριους. 

Αλλά, ως εδώ. Αρκετή πλάτη βάλαμε. Κι 
ακόμα περισσότερη οι πατεράδες κι οι 
παππούδες μας (και οι μανάδες και οι 
γιαγιάδες μας). Και για ευχαριστώ τους 
λοιδωρείτε και τους υποτιμάτε, για μια 
ακόμα φορά, αφού πρώτα κάνατε πλιάτσικο 
στα ασφαλιστικά τους ταμεία. Εδώ και καιρό, 
έχετε αρχίσει να μουρμουράτε μοχθηρά, 
παρουσιάζοντάς τους ως βάρος για την 
κοινωνία. Έτσι είναι, για τα βρώμικα μυαλά 
σας ό,τι δεν είναι αντικείμενο άμεσης 
παραγωγής πλούτου για σας, δεν έχει λόγο 
ύπαρξης. Σε λίγο θα ζητήσετε να τους γίνεται 
ευθανασία, δεν αμφιβάλουμε καθόλου γι' 
αυτό. Κάτω τα βρωμόχερά σας απ' τα 
γερόντια μας, ρε παλιοκαργιόλη δες! Αν από 
κάτι πρέπει να ξεβρωμίσει ο τόπος, είστε 
εσείς κι όλη σας η παλιοφάρα. Οι άνθρωποι 
αξίζουν γιατί είναι άνθρωποι και 
δημιουργούν ανθρώπινες σχέσεις, την 
κοινωνία δηλαδή. Και στο κάτω-κάτω γιατί 
να μην έχουν δυο δεκάρες παραπάνω τα 
παππούδια, να πάνε μια βόλτα και να 
δώσουν ένα χαρτζιλίκι στ' αγγόνια τους; 
Υπάρχει κανένας λόγος γι' αυτό; Υπάρχει 
μόνο η άθλια απληστία σας. Αλλά είπαμε, θα 
σας τα κόψουμε τα χέρια ρε μαγκούφηδες, να 
'στε σίγουροι! 

Σας υποσχόμαστε, ότι όλα αυτά θ' αλλάξουν. 
Γιατί δεν μας χωρίζουν, απλά, τα πλούτη. 
Εκείνο που, κυρίως, μας διαχωρίζει είναι ένα 
πελώριο πολιτισμικό χάσμα, μια αγεφύρωτη 
διαφορά αντίληψης για τα πράγματα, για το 
παρόν και το μέλλον (και το παρελθόν). Ό,τι 
για σας είναι μέρα για μας είναι μαύρο 
σκοτάδι και ό,τι για μας είναι ήλιος για σας 
είναι άναστρη νύχτα. Στη θέση των δικών 
σας αντιανθρώπινων αξιών όπου όλα τα 
μετράτε με το κέρδος και τη δύναμη θα 

διανέμεται σε καταλήψεις, 

στέκια, ελεύθερους χώρους 


ΕΠΙΤΡΕΠΕΤΑΙ η αναδημοσίευση, η αναπαραγωγή, 
ολική, μερική ή περιληπτική, ή κατά παράφραση, ή 
διασκευή απόδοση του περιεχομένου της εφημερίδας 
με οποιονδήποτε τρόπο, μηχανικό, ηλεκτρονικό, 
φωτοτυπικό, ηχογράφησης ή άλλο, χωρίς 
προηγούμενη γραπτή άδεια του εκδότη. 


Αν επιθυμείτε να λαμβάνετε φύλλα της εφημερίδας, να συμβάλλετε στη διανομή της, 
ή να μας στείλετε κάποιο κείμενο επικοινωνήστε μαζί μας στο επταΐΐ. 


βάλουμε τις δικές μας αξίες. 
Γνωρίζουμε - μας το σφύριξε 
κι αυτό ο γέρος που λέγαμε - 
ότι οι κυρίαρχες αξίες μιας 
κοινωνίας είναι οι αξίες της 
άρχουσας τάξης. Σε εμάς, 
λοιπόν, πέφτει να 
επανεφεύρουμε τις 
πανανθρώπινες αξίες που η 
δικής μας τάξη έθεσε σε 
κίνηση μέσα απ' τις 
καλύτερες στιγμές της πάλης 
της εναντίον σας. Τότε που 
απέναντι στον δικό σας 
κόσμο της αναλγησίας, της 
απανθρωπιάς, της 
καταστροφής και του 
πολέμου πρότασσε τον δικό 
της κόσμο της αλληλεγγύης, 
της συνεργασίας, της 
συντροφικότητας, της 
αδελφοσύνης. Τότε που 
έκανε τις προσπάθειές της για 
την «έφοδο στον ουρανό». 
Και θα φτάσουμε στον 
ουρανό, ρε καναγιάδες! Και 
είναι εκεί που θα γκρεμίσουμε 
τον σάπιο κόσμο σας και τις 
ψευτιές σας για επουράνιους 
παραδείσους. Και μαζί θα 
γκρεμίσουμε και την επίγεια 
κόλαση που φτιάξατε για μας. 

Τα όνειρά μας, οι εφιάλτες 
σας! 

■/ Νέος Δουλοπάροικος 



ι6θ χρόνια τα κόμματα της 
ελληνικής δημοκρατίας σας 
γράφουν στα αρχίδια τους, εσείς 
πότε θα τα γράψετε; 


ΤΑ ΚΟΜΜΑΤΑ ΑΠΟΤΕΛΟΥΝ ΣΤΟ 
ΣΥΝΟΛΟ ΤΟΥΣ ΤΙΣ ΔΙΑΦΟΡΕΤΙΚΕΣ 
ΟΨΕΙΣ ΕΝΟΣ ΕΝΙΑΙΟΥ 
ΜΗΧΑΝΙΣΜΟΥ - ΔΙΑΦΟΡΕΤΙΚΕΣ ΣΤΗ 
ΜΕΘΟΔΟ ΚΑΙ ΣΤΟΝ ΤΡΟΠΟ 
ΚΥΡΙΑΡΧΙΑΣ - ΕΝΙΑΙΟΥ ΣΑΝ 
ΣΥΝΟΛΙΚΟΥ ΦΟΡΕΑ ΤΗΣ ΑΠΟΛΥΤΗΣ 
ΕΞΟΥΣΙΑΣ ΠΑΝΩ ΣΤΟΝ ΠΛΗΘΥΣΜΟ 


επι του πιεστηρίου 

για να εξηγείται ένα μικροσύμπαν 


Ο πόλεμος γίνεται από 
Αφεντικά και Κράτος κάθε 
άλλος αγώνας (χωρίς να 
διακινδυνεύεται ζωή αθώων) 
είναι δίκαιος, αναγκαίος και 
κοινωνικά νόμιμος. Η ζωή, από 
μόνη της, είναι σκέτη ομορφιά 
όταν μαθαίνεις τι σκατά είναι τ' 
Αφεντικά, το Κράτος και οι 
φύλακες του, τα Μισείς (τα 
Μισείς) έτσι κι αλλιώς. 

Οπότε, οι κάθε γιάφκες (και 


χωρίς στάλαγμα ηθικο¬ 
πλαστικής) είναι στα μυαλά και 
στα κτίρια του κράτους και των 
λογής αφεντικών. 

Και καμία άλλη γιάφκα δεν 
υπάρχει: από τη φεουδαρχία, ως 
τον αστικοκρατικο 
καπιταλισμό: 

Όλα όσα έχουν παράξει σε 
επίπεδο πολιτικής και 
οικονομίας, οι τράπεζες, οι 
εφορίες, τα κομματικά γραφεία 


και τα υπουργεία είναι γιάφκες! 
Εξού: Εχθροί μας είναι το 
Κράτος και το Κεφάλαιο του, 
κανείς άλλος. 

Κι επειδή, χίλια χρόνια μας πάνε 
όπου θέλουν ο κοινωνι- 
κοταξικός αγώνας είναι πέρα 
από δίκαιος αναγκαίος! 

Κάθε στιγμή, κάθε ώρα, κάθε 
μέρα... 

·/ χΐ€8ΥΓίΐάγ 




κεντρική διάθεση γΐ(χ Αθήνα: 

Ο Τυχοδιωκτιομός είναι λάδι οια γρανάζια ιη<; εξουοίας 

(για ιούς ιρεις νεκρούς εργαζόμενους οιη ΛΙαι Γΐη ΒαιιΚ) 


«...ο ύφιστός σκοπός μου, σκοπός του αναρχισμού, 
είναι να εξαλείφει παντελώς τη βία από πς 
ανθρώπινες σχέσεις» 

Μπαρτολομέο Βανζέττι, 1923 

Ε ίναι λοιπόν ο θάνατος το πιο μεγάλο μέγεθος. 
Σκεπάζει τα πάντα, στοιχειώνει τις ψυχές, θολώνει το 
νου, αφοπλίζει τη συνείδηση, ποδοπατεί τις 
πεποιθήσεις. Ο θάνατος είναι πιο δυνατός απ' όλους. Είναι πιο 
δυνατός κι απ' τη ζωή. Όποιος μπορεί να χειριστεί το θάνατο, 
όποιος βρει το μυστικό της χρήσης του είναι παντοδύναμος. 
Θα τον κραδαίνει και θα τρέπονται όλοι σε φυγή. Θα τον 
επικαλείται και θα απλώνεται σιωπή και βουβαμάρα. 
Ανθρωποι πεθαίνουν καθημερινά. Κάθε ώρα, κάθε λεπτό, 
δίπλα μας. Πεθαίνουν ανήμποροι, βασανισμένοι, φτωχοί, 
πεθαίνουν άδικα, αργά, άδοξα. Πεθαίνουν στο σώμα, στο 
μυαλό, στην ψυχή. 

Και τώρα... τώρα χάθηκαν τρεις άνθρωποι κι ο θάνατός τους 
γίνεται ένα όργιο νεκροσυλίας και κροκοδείλιων δακρύων 
από κυβερνώντες και ΜΜΕ στην προσπάθεια τους να 
αμβλύνουν και να καταστείλουν τις κοινωνικές αντιστάσεις. 
Η καταστολή αυτή ξεπερνά πλέον τα όρια της κρατικής βίας 
και γίνεται εσωτερική, ατομική και 
συλλογική ενοχοποίηση και 
αυτοκαταστολή. Ασφαλώς και 
αναγνωρίζουμε ότι υπάρχουν ευθύνες γι' 
αυτό το τραγικό γεγονός και στην πλευρά 
της καπιταλιστικής φατρίας, που έτσι και 
αλλιώς ευθύνεται για τόσα εργατικά 
«ατυχήματα» με αμέτρητους νεκρούς, αλλά 
και για τις βαριές οικονομικές συνέπειες από 
την κρίση που στόχο έχουν την απόλυτη 
εξαθλίωση και την οριστική υποταγή των 
εργαζομένων - και όχι μόνο - στο Κεφάλαιο. 

Η εκμετάλλευση ανθρώπου από άνθρωπο 
είναι δικό τους «επίτευγμα» και η άσκηση 
βίας είναι δική τους πολιτική. 

..αλλά δεν θα μιλήσουμε υποκριτικά για τους 
έμμεσους και άμεσους ηθικούς αυτουργούς 
που είναι στην πλευρά της αυτοκρατορίας 
του χρήματος. Δεν θα βάλουμε στην άλλη 
πλευρά της ζυγαριάς τα διαρκή εγκλήματα 
της οικονομικής εξουσίας και του κάθε 
Βγενόπουλου (που σαφώς υπάρχουν) για να 
ψελλίσουμε δικαιολογίες. 

Οι νεκροί στη Μαρφίν είναι δικοί μας νεκροί. 

Νεκροί της κοινωνίας, των καταπιεσμένων - 
όχι των μεγάλο-κεφαλαιούχων, της 
«οικογένειας» Μαρφίν ή των πολιτικών - και 
σαν δικούς μας τους θρηνούμε. Γι' αυτό 
χρειάζεται να αναλάβουμε το μερίδιο της 
ευθύνης που κρίνουμε ότι μας αναλογεί. 

ΝΑΙ, είμαστε κι εμείς υπόλογοι, από τη στιγμή που, μεταξύ 
πολλών άλλων, προτάσσουμε «φωτιά στις τράπεζες» ως μια 
συμβολική πράξη αντίστασης. Και επισημαίνουμε ότι είναι 
συμβολική, αφού ο καπιταλισμός δεν είναι τα κτίρια αλλά 
κοινωνικές σχέσεις και δομές εκμετάλλευσης και καταπίεσης. 

Η Ιστορία έχει αδιάψευστα επιβεβαιώσει ότι πολλές φορές, ο 
δρόμος για την κόλαση είναι στρωμένος με τις καλύτερες 
προθέσεις. Κι ο απολιτικός μηδενισμός, όταν κυριεύει τη ζωή 
των ανθρώπων, διεισδύει στα συναισθήματά τους, ταράζει τις 
σκέψεις τους, καταβάλλει την ψυχή τους, μαραίνει τα πάθη 
τους, καταργώντας ορίζοντες και προοπτικές. Δεν υπάρχει 
κανένα συγχωροχάρτι για τους θιασώτες της εκδικητικής 
μανίας που φαλκιδεύουν τον πολιτικό όρο της κοινωνικής 
αντιβίας κι η αναζήτηση δικαιολογιών οποιοσδήποτε τύπου, 
αν όχι ανήθικη τη στιγμή αυτή, είναι τουλάχιστον 
ανατριχιαστική. 

Κι αφού με περισσή σπουδή τρέχουμε κάθε φόρα να κάνουμε 
«ανάληψη ευθύνης» για το κάθε χτύπημα σε συστημικούς 
στόχους, τώρα υποχρεούμαστε να σηκώσουμε το βάρος της 
συγκεκριμένης πράξης. Όποιος δεν αντιλαμβάνεται αυτό το 
βάρος, τίποτα δεν έχει καταλάβει από το λάθος του και ως εκ 


τούτου πιθανότατα θα το επαναλάβει. 

Γράφουμε για όλ' αυτά βάζοντας το υποκείμενο «εμείς» και 
παρακάμπτοντας τους φυσικούς αυτουργούς του εμπρησμού, 
γιατί (εφόσον και αν προέρχονται από τις τάξεις μας) ήταν ως 
τα σήμερα ευθύνη όλων μας να είχαμε - ενεργά και κινηματικά 
- αντιμετωπίσει ήθη, συμπεριφορές, φρασεολογίες και 
πρακτικές που, σίγουρα δεν μας χαρακτηρίζουν συλλήβδην, 
αλλά όλοι γνωρίζαμε πως υπήρχαν και κρύβαμε κάτω απ' το 
χαλί τους φόβους για τις πιθανές συνέπειές τους (που τώρα 
έγιναν πραγματικές..), όντας είτε ανήμποροι απέναντι στην 
αντιμετώπισή τους είτε αδρανείς, με τη (φρούδα όπως 
αποδείχτηκε) ελπίδα πως δεν θα οδηγούσαν εκεί που 
οδήγησαν. Η αλήθεια είναι ότι ουκ ολίγες φορές, πολλοί από 
μας πέσαμε σε αυτή την παγίδα και αυτό που έγινε την 
Τετάρτη 5 Μάη ήταν θέμα χρόνου. Ήταν θέμα χρόνου επειδή 
συχνά δεν έχουμε συναίσθηση των μέσων που 
χρησιμοποιούμε, αλλά και γιατί η διαστρέβλωση του 
πολιτικού μας λόγου οπλίζει χέρια και πολεμικές συνειδήσεις 
δίχως να διασφαλίζονται παράλληλα τα απαραίτητα ηθικά 
εφόδια. 

Το δικαίωμα να καταστρέφουμε αυτό που μας καταστρέφει, 


μας εκθέτει στον κίνδυνο να καταστρέψουμε και τον ίδιο μας 
τον εαυτό, όταν στην αναζήτηση του δίκαιου εφευρίσκουμε 
«μοναδικές αλήθειες», κομμένες και ραμμένες κατά πώς μας 
συμφέρει. Αντικαθιστώντας τις πολιτικές αρχές μας από τον 
εγωισμό ενός «στυλ ζωής» διανθισμένου με το φετιχισμό της 
λυσσασμένης «σύγκρουσης για τη σύγκρουση» ως τη 
μοναδική αντίσταση των απελπισμένων που νομίζουν ότι 
είναι οι έσχατοι τιμωροί. Η λογική του «κάνω ότι γουστάρω 
και λογαριασμό δε δίνω» δεν είναι αρετή. Αν κάνουμε και 
τώρα για πολλοστή φορά το λάθος να αγνοήσουμε και να 
προσπεράσουμε αυτές τις προβληματικές του κινήματος, η 
ιστορία θα μας καταδικάσει. Και η τιμωρία θα είναι η αφάνεια. 

Ήρθε λοιπόν η ώρα να αντιμετωπίσουμε τις συνέπειες όλων 
των παραπάνω και να αναλογιστούμε πόσο κοστίζει (σε εμάς 
σαν πολιτικό χώρο άλλα και σε όλα τα αντιστεκόμενα 
κοινωνικά κομμάτια) η φετιχοποίηση της βίας και η ανοχή σε 
τέτοιου είδους λογικές. Να πάψουμε να εκτρέφουμε με την 
ανοχή αυτή την εγωιστική μεγαλομανία ατόμων που θέλουν 
να κάνουν την επανάσταση εξ' ονόματος της κοινωνίας, χωρίς 
την κοινωνία. Αυτές οι πρακτικές υπάρχουν στο λενινισμό και 
τον μπλανκισμό, αλλά δεν πρέπει να υπάρχουν ποτέ στα 


ελευθεριακά κινή ματα. 

Η ζύμωση και η ταξική συνείδηση δεν επιτυγχάνονται από 
μεμονωμένες συγκρουσιακές δράσεις και αυθόρμητες 
εκτονώσεις. Η αφύπνιση δεν είναι ζήτημα πρωτοποριών ούτε 
πεφωτισμένων «συντρόφων» που κατέχουν τη «μοναδική 
αλήθεια». Είναι πλέον χρέος μας να «κόψουμε τον βήχα» σε 
κάθε ανεκδιήγητο τύπο που δεν διστάζει να επιτεθεί ακόμη και 
σε συντρόφους αναρχικούς. Τέτοιοι άνθρωποι επ' ουδενί δεν 
είναι μαζί μας. Αυτοί οι οποίοι θεωρούν την ανθρώπινη ζωή 
ανάξια λόγου εμπρός στους σκοπούς τους και μιλούν τη 
γλώσσα της φασιστικής κυριαρχίας για «παράπλευρες 
απώλειες», είναι στο απέναντι στρατόπεδο μαζί με τον κάθε 
Κορκονέα, Κούγια και Βγενόπουλο. 

Ο λόγος είναι η σκιά της πράξης. Είναι χρέος μας αυτή τη 
στιγμή να βγούμε ξανά μαχητικά στο δρόμο, γι αυτό το λόγο η 
αυτοκριτική δεν πρέπει να μείνει σε κούφια λόγια, αλλά να 
κινήσει τις διαδικασίες ώστε να κάνουμε έμπρακτες αλλαγές 
στην τακτική και στρατηγική μας. Δεν λέμε να γίνουμε 
πασιφιστές, άλλωστε δεν τρέφουμε αυταπάτες ότι οι άρχοντες 
θα μας πουν «έχετε δίκιο» και θα εγκαταλείψουν τις καρέκλες 
τους ειρηνικά. 

Η υιοθέτηση βίαιων μεθόδων παραμένει μια 
από τις πολλές μορφές αντίστασης και 
δράσης απέναντι στην πολιτική και 
οικονομική εξουσία, αλλά και για την ολική 
καταστροφή ενός σάπιου συστήματος, που 
χρόνια τώρα πατώντας επί πτωμάτων 
οδηγεί μεθοδευμένα το λαό προς την 
εξαθλίωση. Το επίπεδο της αντιβίας όμως, 
πρέπει να κλιμακώνεται και να φτάνει μέχρι 
εκεί όπου η κοινωνία, με βάση τις εκάστοτε 
κοινωνικές και πολιτικές συνθήκες, μπορεί 
να υιοθετήσει, να συμβαδίσει ή τουλάχιστον 
να επικροτήσει, ακόμα κι αν δε συμμετέχει 
έμπρακτα σε τέτοιες ενέργειες. 

Αλλωστε, τις κοινωνικές συγκρούσεις 
εξαιρετικά σπάνια τις κερδίζουν οι ανήκεστα 
φαντασμένοι εγωπαθείς που πιστεύουν πως 
μόνο αυτοί έχουν τις «συνταγές» προς 
θεραπεία πάσης κοινωνικής και πολιτικής 
νόσου. Αντίθετα, τις κερδίζουν εκείνοι που 
βάσιμα ελπίζουν και τη βασιμότητα της 
ελπίδας τους αυτής την προμηθεύει η 
σωστή, η σφαιρική κριτική ανάλυση του 
αντιπάλου και των μεθόδων του, αλλά 
κυρίως η πολιτική πρόταση των 
ελευθεριακών ιδεών που εξυψώνουν την 
ανθρώπινη ζωή και την υπεύθυνη, 
αλληλέγγυα στάση έναντι του αυθόρμητου 
συναισθήματος. Αυτό το επιβεβαιώνει 
αδιάψευστα η παγκόσμια ιστορία του 
κινήματος αυτού, μια ιστορία με αδιάκοπους 
αγώνες για τον Ανθρωπο, τα δικαιώματά του, την ανακούφιση 
των δεινών και τελικά την απελευθέρωση των αδυνάτων και 
των καταπιεσμένων. 

Γεννηθήκαμε μέσα σε ένα διαρκή πόλεμο τάξεων. Δεν το 
διαλέξαμε. Σε κάθε αγώνα, όλοι και όλες εμείς που πιστεύουμε 
στις πανανθρώπινες αξίες των αναρχικών ιδεών, δεν είμαστε 
οι πρωτοπόροι. Είμαστε ένα ακόμη πολιτικό κομμάτι της 
κοινωνίας. Αυτό που προτάσσουμε και για το οποίο 
παλεύουμε είναι μια κοινωνία ειρήνης, ισότητας και ισονομίας. 
Μια κοινωνία χωρίς αφεντικά και δούλους, εκμεταλλευτές και 
εκμεταλλευόμενους. Η αλληλεγγύη, η άμεση δημοκρατία, η 
συντροφικότητα είναι τα όπλα των λαών για να πολεμήσουμε 
αφεντικά, τράπεζες και τους μηχανισμούς τους. 

Ένα είναι σίγουρο. Θα είμαστε κι αύριο στους δρόμους, δίπλα 
στους συνανθρώπους μας. Για να αγωνιστούμε όλοι και όλες 
μαζί και να φτιάξουμε μια κοινωνία που όχι απλά θα λέγεται, 
αλλά θα είναι πραγματικά ελεύθερη. 

11 Μαΐου2010 

■/ εφημερίδα δρόμου Απατρις 

ΑΠΑΤΡΙΪ 

εφημερίδα δρόμοι; 


3η ανακοίνωοη 

ιη<; (ι\όι\ιι|(; ουνέλεοοης 
αναρχικών-ανπεξοοοιαοιών ηρακλείου 


σε σχέση με: την οικονομική κρίση, τους συντρόφους που 
διώκονται για «τρομοκρατία», τα ΜΜΕ, την επίθεση στον 
αναρχικό-αντιεξουσιαστικό χώρο καιτην καταστολή 


I Εισαγωγή 

Δεν είναι τυχαίο ότι η ανακοίνωση της «εξάρθρωσης» 
της οργάνωσης Επαναστατικός Αγώνας συνέπεσε 
χρονικά με την ανακοίνωση της υπαγωγής της 
ελληνικής οικονομίας στον έλεγχο του Διεθνούς 
Νομισματικού Ταμείου (ΔΝΤ). Ένα χτύπημα που θα 
δεν θα πλήξει του βιομηχάνους, τους τραπεζίτες και τα 
λοιπά παράσιτα της κοινωνίας αλλά αντιθέτως τις πιο 
αδύναμες ομάδες και την εργατική τάξη. 

Αργεντινή (6η πιο πλούσια χώρα στον κόσμο τη 
δεκαετία του '30), Βολιβία, Αιθιοπία, Ελ Σαλβαδόρ, 
Ταϊλάνδη, Σουδάν είναι μερικές από τις χώρες οι 
οποίες δέχτηκαν την επιτροπεία του ΔΝΤ με 
δραματικές συνέπειες στο βιοτικό επίπεδο του 
πληθυσμού τους. Υπάρχει όμως μια σημαντική 
λεπτομέρεια η οποία δείχνει σε τι πολιτική κατάσταση 
βρίσκεται αυτή τη στιγμή η Ελλάδα: Η πλειοψηφία των 
χωρών που ενεπλάκησαν με το ΔΝΤ ήταν χώρες που 
προέρχονταν από στρατιωτική δικτατορία με 
διαλυμένο κοινωνικό ιστό και με ακραίες οικονομικές 
ανισότητες. Παρομοίως, αυτή τη στιγμή στην Ελλάδα 


βιώνουμε μια «δημοκρατική» χούντα, η οποία κάτω 
από το σοσιαλδημοκρατικό μανδύα διακυβέρνησης 
επιβάλλει μέτρα (απολύσεις, περικοπές σε μισθούς και 
συντάξεις, αύξηση των ορίων συνταξιοδότησης κλπ) 
που και οι πιο «συντηρητικές» κυβερνήσεις δεν 
κατάφεραν ή δεν τόλμησαν να προωθήσουν. 

Η κυβέρνηση μέσω των ΜΜΕ καλλιεργεί ενοχές σε 
όλους για τα σκάνδαλα και τις κομπίνες που 
σχεδιάστηκαν και υλοποιήθηκαν από το κράτος και τη 
βουλή όλα αυτά τα χρόνια. Τη στιγμή που οι διάφοροι 
γυρολόγοι ρουφιάνοι δημοσιογράφοι στα Μέσα 
Μαζικής Εξαπάτησης (ΜΜΕ) παραπληροφορούν και 
σπεκουλάρουν σχετικά με τα χάλια της οικονομίας και 
τις θυσίες που πρέπει να γίνουν από τους 
μεροκαματιάρηδες και τους απολυμένους, το ελληνικό 
κράτος-ζητιάνος κάνει πανάκριβες αγορές σε γαλλικές 
φρεγάτες και γερμανικά αεροπλάνα αξίας πολλών 
δισεκα-τομμυρίων ευρώ και επιπλέον ενισχύει τις 
υπερκερδοφόρες τράπεζες αυτό το μήνα με 16 δις από 
την τσέπη μας. 

I Για τους Συντρόφους/ισσες που Διώκονται για 



Κατάληψη στα γραφεία του Πασοκ στις 15 Απριλίου 


Υποθέσεις «Τρομοκρα-τίας». Η 
Αλληλεγγύη μας είναι Δεδομένη 

Τις τελευταίες ημέρες παίζεται ένα ακόμα 
επεισόδιο του τηλεοπτικού σώου που οι 
ευφάνταστοι καναλάρχες και οι κρατικοί 
υποβολείς τους ονομάζουν «εξάρθρωση του 
Επαναστατικού Αγώνα». Είδαμε λοιπόν μια 
ακόμη χολιγουντιανών προδιαγραφών 
επιχείρηση που επιδιώκει την ηθική και 
φυσική εξόντωση συντρόφων μας, 
ανθρώπων δηλαδή που έχουν επιλέξει 
συνειδητά, με τη συνεχή και χρόνια δράση 
τους στο αναρχικό και αντιεξουσιαστικό 
κίνημα, να θέσουν τους εαυτούς τους έξω 
από το συστημικό τερατούργημα. Και πέρα 
από αυταπάτες, πρέπει όλοι να 
κατανοήσουν ότι η δίωξη των 6 συντρόφων 
έχει να κάνει με το γεγονός ότι ως πολιτικά 
όντα, μάχονται με συνέπεια για την 
κατάρρευση του υπάρχοντος. Πρόκειται 
δηλαδή για πολιτικούς κρατούμενους της 
«δημοκρατίας». 

Προφανώς σε αυτήν τους την προσπάθεια 
οι κρατιστές δεν διστάζουν να σακατέψουν 
όλα όσα κατά καιρούς διαφημίζουν ως 
«κεκτημένα» του λαού και τα οποία πλέον 
απλά παρέχουν τον απαραίτητο σε όλους 
δημοκρατικό μανδύα. Τον περιβόητο 
δηλαδή νομικό τους «πολιτισμό». Είδαμε 
λοιπόν να παρουσιάζεται ως ενοχοποιητικό 
στοιχείο η κατοχή πολιτικών βιβλίων και 
εντύπων, παρακολουθήσαμε τις 
προσωπικές τους σχέσεις να μετατρέπονται 
σε κολάσιμα ποινικά αδικήματα, είδαμε 
τέλος να ματαιώνεται στην πράξη το 
τεκμήριο της αθωότητάς τους και να 
στιγματίζονται μια για πάντα ως εχθροί της 
κοινωνίας, με την εισαγγελία να 
δημοσιοποιεί φωτογραφίες και ονόματα 
πριν καν απαγγελθούν κατηγορίες και τον 
δημοσιογραφικό συρφετό να περιφέρεται 


μέσα στα σπίτια τους επιδεικνύοντας ως 
πειστήρια προσωπικά τους αντικείμενα 
(από όργανα γυμναστικής μέχρι καλαμωτές 
στην αυλή). 

Απροκάλυπτη και δριμεία είναι όμως και η 
επίθεση που έχει εξαπολύσει το κράτος σε 
όλη την κοινωνία, με την ξεδιάντροπη 
προσπάθειά του να ακυρώσει έναν από τους 
συνεκτικούς της δεσμούς, την αλληλεγγύη. 
Έτσι οι σύγχρονοι γκεσταπίτες καλούν με 
όλα τα προπαγανδιστικά τους μέσα, τον 
καθένα μας, να έχει τα μάτια του ανοιχτά για 
«ύποπτες» συμπεριφορές και να καταδώσει 
άμεσα το γείτονα που δεν είναι και πολύ 
διαχυτικός, το συνάδελφο που διαβάζει τις 
προκηρύξεις των επαναστατικών ομάδων, 
το συμφοιτητή που κατεβαίνει στις 
διαδηλώσεις. Προσπαθούν έτσι να 
φυλακίσουν τις ανθρώπινες σχέσεις στη 
μέγγενη της καχυποψίας και να τις 
ποτίσουν με ρουφιανιά και χαφιεδισμό.Ίσως 
αυτό να εννοούν οι σοσιαλιστές του πασόκ 
με τον όρο «συμμετοχική δημοκρατία». 

Το κράτος είναι αδίστακτο και ως τέτοιο 
πρέπει να το αντιμετωπίζουμε. Η 
τρομοκρατική του δράση είναι διαρκής. 
Ξεκινά από τις τυχαίες εκπυρσοκροτήσεις 
και τα συνεχιζόμενα εργατικά «ατυχή¬ 
ματα», περνάει από τις αόριστες επιδημίες, 
συνεχίζει με την καταλήστευση του 
παραγόμενου κοινωνικού πλούτου και 
καταλήγει στην καταστροφή του φυσικού 
περιβάλλοντος. Τρομοκρατεί τον 
πληθυσμό με ανύπαρκτους κινδύνους και 
διάφορες απειλές για να εξασφαλίσει τη 
δίκιά του μακροημέρευση. Φυσικά στη 
δεδομένη συγκυρία μια τέτοια απειλή είναι 
η οικονομική κατάρρευση της χώρας που 
χρησιμοποιείται ως πολιορκητικός κριός για 
την οικονομική τρομοκρατία που 
εξαπολύει. Εν τέλει δεν μπορεί να γίνει πιο 
ξεκάθαρο ότι είναι ο μοναδικός 


αντιεθνικιοτική 

(ΐνιψπιοιοιική πορεία 


Σ τις 2 Απριλίου στη γειτονιά των καμινίων στο Ηράκλειο 
έγινε εμπρηστική επίθεση με γκαζάκια σε χώρο 
προσευχής της μουσουλμανικής κοινότητας της 
περιοχής. Η έκρηξη σημειώθηκε λίγο μετά τη 01:00 το βράδυ 
προκαλώντας μόνο υλικές ζημιές. 

Τα θρασύδειλα φασιστοειδή τοποθέτησαν μηχανισμό 
αποτελούμενο από ένα γκαζάκι και ένα πλαστικό δοχείο 
βενζίνης στην είσοδο του χώρου, που χρησιμοποιείται ως τζαμί. 
Μέλη της μουσουλμανικής κοινότητας επισημαίνουν ότι η 
ημέρα της επίθεσης δεν είναι τυχαία, καθώς η Παρασκευή είναι 
ημέρα προσευχής για τους μουσουλμάνους. Σε συνέντευξη του 
το μέλος της μουσουλ-μανικής κοινότητας Μαχμούντ ανέφερε 
μεταξύ άλλων: «Εμείς δεν έχουμε πρόβλημα με κανένα αλλά μας 
κυνηγούν συνέχεια και κάθε φορά τα χτυπήματα είναι 
μεγαλύτερα. Πρώτα ήταν ο ξυλοδαρμός ενός μουσουλμάνου, 
ακολούθησαν και άλλοι ξυλοδαρμοί και τώρα η επίθεση στο 
χώρο προσευχής μας». 

Ως άμεση αντίδραση σε αυτή τη ρατσιστική ενέργεια εναντίον 
συμπολιτών μας, καλέστηκε μικροφωνική αντιπληρο-φόρησης 
και πορεία. 

Έτσι το Σάββατο 17/04 το μεσημέρι 100 περίπου αναρχικοί, 
αντιεξουσιαστές και αντιφασίστες-αντιρατσιστές πραγμα¬ 
τοποίησαν πορεία στη γειτονιά των Καμινίων στο Ηράκλειο Η 
περιοχή γέμισε αντιφασιστικά συνθήματα, μοιράστηκαν 
εκατοντάδες κείμενα στους κατοίκους οι οποίοι έδειξαν θετική 
ανταπόκριση. 

Ακολουθεί κείμενο που μοιράστηκε: 

ΟΥΤΕ ΣΤΑ ΚΑΜΙΝΙΑ ΟΥΤΕ ΠΟΥΘΕΝΑ ΤΣΑΚΙΣΤΕ ΤΟΥΣ 
ΦΑΣΙΣΤΕΣ ΣΕ ΚΑΘΕ ΓΕΙΤΟΝΙΑ 

Τα ξημερώματα της Μ. Παρασκευής, άγνωστα θρασύδειλα 
νεοφασιστικά αποβράσματα, επιχείρησαν να κάψουν το χώρο 


στα Καμίνια Ηρακλείου 

προσευχής των μουσουλμάνων συμπολιτών μας στα Καμίνια. 

Ο συγκεκριμένος χώρος στα Καμίνια υπάρχει περισσότερα από 10 χρόνια 
και ουδέποτε έχει δημιουργηθεί το παραμικρό πρόβλημα με τους 
ανθρώπους που τον λειτουργούν και τους γείτονες. 

Οι μόνοι που επιδιώκουν φασαρίες και εντάσεις είναι τα φασιστοειδή που 
κατά καιρούς έχουν γράψει υβριστικά και απειλητικά μηνύματα στο 
συγκεκριμένο κτήριο. Όπως και να έχει, μας είναι γνωστές οι προθέσεις 
των απογόνων των γερμα-νοτσολιάδων να κάνουν αισθητή την 
παρουσία τους στο νησί. Κυρίως στο Ρέθυμνο και στα Χανιά, πυρήνες της 
νεοναζιστικής οργάνωσης «Χρυσή Αυγή» προκαλούν την τοπική 
κοινωνία έχοντας στο ενεργητικό τους βίαιες ενέργειες εναντίον 
μεταναστών και ανθρώπων που αντιστέκονται μέσα από 
συλλογικότητες. Αποκορύφωμα των ενεργειών τους ήταν το χάραγμα με 
ξυράφι της σβάστιγκας στο μπράτσο Χανιώτισσας καθηγήτριας που 
έκανε μαθήματα σε παιδιά μεταναστών. Δηλώνουμε προς πάσα 
κατεύθυνση ότι δεν είμαστε διατεθειμένοι να ανεχτούμε καμία παρόμοια 
δράση στο Ηράκλειο. 

Δηλώνουμε αλληλέγγυοι στους μετανάστες και στους πρόσφυγες 
συμπολίτες μας, οι οποίοι σε καμία περίπτωση δεν είναι πρόβλημα. Το 
πρόβλημα είναι ο ρατσισμός. Αυτός που έντεχνα πλασάρεται χρόνια 
τώρα από κανάλια και εφημερίδες και που σκοπό έχει να παρουσιάσει 
τους «Ξένους» σαν υπεύθυνους για την εγκληματικότητα και την 
ανεργία. Αποκρύβοντας στην ουσία την εικοσαετή καταπίεση των 
μεταναστών εργατών, τους πνιγμούς και τις νάρκες που τους 
εξοντώνουν, τις δολοφονίες τους από στρατιωτικούς στα σύνορα ή από 
αστυνομικούς στις πόλεις. 

Τα νεοναζιστικά καθάρματα διάλεξαν λάθος τόπο να ξεράσουν τις 
μισάνθρωπες ιδέες τους. Η Κρήτη έχει γνωρίσει από πρώτο χέρι τι θα πει 
φασισμός, ξεριζωμός, προσφυγιά και μετανάστευση. Το σχέδιο του 
Κράτους, το «διαιρεί και βασίλευε» που επιβάλλει μέσα στην κοινωνία 


πλαστούς διαχωρισμούς για να μπορεί άνετα να συνεχίζει την 
εκμετάλλευση όλων μας, ΔΕΝ ΘΑ ΠΕΡΑΣΕΙ! 

Οι φασίστες υπέρμαχοι αυτού του σχεδίου, που φορτώνουν τα 
πάντα στους «Ξένους» στοχοποιώντας τους, θα μας βρούνε 
μπροστά τους. Μέχρι και μικρό παιδί θα καταλάβαινε ότι οι 
μετανάστες και οι πρόσφυγες είναι άνθρωποι ξεριζωμένοι από 
δυστυχία και πολέμους υπεύθυνοι για τους οποίους είναι τα 
κράτη και τα αφεντικά. Ο τόπος μας έχει ζήσει στο πετσί του τις 
καταστροφικές συνέπειες και οι πρόγονοί μας μετανάστευσαν 
και αυτοί σε χώρες της Δύσης βιώνοντας την εκμετάλλευση και 
το ρατσισμό. 

Η πρόσφατη οικονομική, κοινωνική και πολιτική κρίση που 
περνάμε έχει συγκε-κριμένους υπεύθυνους οι οποίοι ποτέ δεν 
πλη ρώνουν για τα εγκλή ματά τους. 

Για μας η συσπείρωση, η αλληλεγγύη και ο αγώνας για να πάψει η 
εκμετάλλευση ανθρώπου από άνθρωπο δεν γνωρίζει κράτη, έθνη 
ή πατρίδες. Και αυτός ο αγώνας για ελευθερία θα περάσει πάνω 
από τους φασίστες, το κράτος και τα τσιράκια του. 

Ο ΑΓΩΝΑΣ ΕΝΑΝΤΙΑ ΣΤΟ ΦΑΣΙΣΜΟ ΕΙΝΑΙ Ο ΑΓΩΝΑΣ 
ΕΝΑΝΤΙΑ ΣΤΟ ΚΡΑΤΟΣ 


Αναρχικοί/ές, Αντιεξουσιαστές/στριες, 
Αντιφασίστες/στριες Ηρακλείου 

τρομοκράτης για την κοινωνία. 

Είναι δεδομένο για εμάς ότι ιστορικά η 
αντικαθεστωτική ένοπλη πάλη είναι 
κομμάτι του αγώνα για την απελευθέρωση 
της κοινωνίας από το παρασιτικό κρατικό 
κατασκεύασμα και τις εξουσιαστικές 
ονειρώξεις των αφεντικών. Είναι πεποίθησή 
μας επίσης ότι η εξουσία και η ταξική της 
«δικαιοσύνη» των έκτακτων στρατοδικείων 
(τρομονόμος) δεν είναι σε καμία περίπτωση 
οι αρμόδιοι να κρίνουν, πόσο μάλλον να 
δικάσουν και να καταδικάσουν, όσους κατά 
καιρούς κατηγορούνται ή πράγματι 
συμμετέχουν στις επαναστατικές οργα¬ 
νώσεις. Αυτό μπορεί να το κάνει μόνο η ίδια 
η κοινωνία, το κίνημα στο όποιο 
συντάσσονται και εν τέλει η ιστορία. Είναι 
πραγματικότητα ότι ανεξάρτητα από τη 
συμμετοχή ή όχι των έξι συντρόφων στον 
Επαναστατικό Αγώνα, βρισκόμαστε στην 
ίδια πλευρά μέσα στη διαδικασία του 
κοινωνικού αγώνα και ως εκ τούτου 
στεκόμαστε φύσει και θέσει αλληλέγγυοι 
όσο αυτοί βρίσκονται σε ομηρία. Να 
Δώσουμε Τέλος στις Απάτες. Είναι 
Αγωνιστές Δεν Είναι Τρομοκράτες 

I Λίγα ακόμα λόγια για τα ΜΜΕ 

Όσον αφορά την προαναφερόμενη 
λασπολογία και τρομολαγνεία, είναι 
γεγονός ότι δεν περιμέναμε και τίποτα 
καλύτερο από τα ΜΜΕ. Η διαστρέβλωση 
της πραγματικότητας προς όφελος των 
αφεντικών, η ηθική και πολιτική εξόντωση 
όσων αντιστέκονται, η κοινωνική 
αποχαύνωση και η δημιουργία παθητικών 
καταναλωτών και πειθήνιων υπηκόων είναι 
μόνο λίγες από τις εργολαβίες που εδώ και 
χρόνια αναλαμβάνουν. Αλλωστε, οι 
πάμπλουτοι επιχειρηματίες ιδιοκτήτες τους 
και οι ρουφιάνοι δημοσιογράφοι τους 
ξέρουν καλά ποια είναι τα συμφέροντα τους 
και αυτά προασπίζονται λειτουργώντας ως 
ιδεολογικά στηρίγματα του κράτους και 
των διωκτικών μηχανισμών του. Με άλλα 
λόγια: 

Τα ΜΜΕ είναι οι οδοστρωτήρες που 
ανοίγουν το δρόμο για να περάσουν τα τζιπ 
της αντιτρομοκρατικής & οι κλούβες της 


αστυνομίας 

I Εμείς οι Τρομοκράτες.. 

Ένας από τους βασικούς στόχους των 
ποινικών διώξεων των συντρόφων και της 
ενορχηστρωμένης συκοφαντίας που τις 
συνοδεύει είναι η απονομιμοποίηση στη 
συνείδηση της κοινωνίας συνολικά του 
αναρχικού-αντιεξουσιαστικού χώρου στον 
οποίο ανήκουν και κατά συνέπεια η 
αποκοπή του από τα ερείσματα που διαθέτει 
στα κοινωνικά στρώματα. Μόνο που όσοι 
και όσες ανήκουν σ' αυτά, και μάλιστα στο 
κομμάτι τους εκείνο που αγωνίζεται και 
διεκδικεί, γνωρίζουν καλά ότι οι αναρχικοί 
έχουν διαχρονικά σταθεί συμμέτοχοι, 
οργανωτές και αλληλέγγυοι σε μια 
ολόκληρη σειρά κοινωνικών αγώνων για 
μια καλύτερη ζωή: από τη μαζική συμμετοχή 
τους ως εργαζόμενοι, άνεργοι, φοιτητές κλπ 
στις πρόσφατες γενικές απεργίες ενάντια 
στην πολιτική λιτότητας κι εξαθλίωσης της 
κυβέρνησης έως την καθοριστική τους 
συμβολή στην αποκάλυψη των εργοδο- 
τικών-κρατικών εγκλημάτων στις περι¬ 
πτώσεις των εργατριών Κωνσταντίνας 
Κούνεβα και Κάρμεν Μ. 

Με την παράλληλη ίδρυση μαχητικών 
πρωτοβάθμιων σωματείων σε πολλούς 
κλάδους και την αλληλεγγύη τους στις 
απεργίες και τις διεκδικήσεις επιμέρους 
αγωνιζόμενων ανθρώπων όπως πρόσφατα 
των ψαράδων στη Μηχανιώνα Θεσ/νίκης, 
των εργατών στο Πέραμα, στη ΜΕΤΚΑ 
(Βόλος), παλιότερα στην Τρικολάν 
(Νάουσα), τους κατοίκους του Στρυμο- 
νικού κόλπου, την ΕΑΣ κλπ, αλλά και την 
έμπρακτη διεθνιστική, αντιπολεμική, 
αντιρατσιστική και οικολογική δράση τους, 
οι αναρχικοί εδώ και παντού, κι ανάμεσά 
τους αποδεδειγμένα οι νυν δήθεν 
τρομοκράτες, έχουν αποδείξει ότι 
αγωνίζονται ανοιχτά, δημόσια και με 
συνέπεια που απλά κουρελιάζει τις χυδαίες 
τεχνικές κατασυκο-φάντησης των 
καναλιών. Όχι τόσο γιατί όλη η παραπάνω 
ενδεικτική παράθεση των αγώνων του 
πολιτικού αυτού χώρου και των έξι 
συλληφθέντων είναι ιστορικά 
καταγεγραμμένη και αναμφισβήτητη (σε 


αντίποδα του χειμάρρου των ψευδών του κράτους και 
των ΜΜΕ), αλλά κυρίως γιατί η ανιδιοτέλειά τους 
έρχεται να παραδώσει στη χλεύη τους ισχυρισμούς περί 
«αντικοινωνικών» στοιχείων και «τρομοκρατών». 

ί Ποιος θα μας Προστατέψει από τους Προστάτες 
του Πολίτη? 

Οι κατασταλτικές μέθοδοι του κράτους και των 
μηχανισμών που έχει στη διάθεση του ήταν και είναι η 
αιχμή του δόρατος της κυρίαρχης πολιτικής- 
οικονομικής εξουσίας απέναντι στα κοινωνικά 
κομμάτια που τάσσονται εναντίον τους. Αυτό όμως 
που έχει αλλάξει είναι το ποιοτικό και ποσοτικό τους 
επίπεδο. Χαρακτηριστικό αυτών των αλλαγών είναι η 
(για πρώτη φορά μετά τη μεταπολίτευση) πλήρης 
πολιτική κάλυψη του υπουργείου που επιμελείται το 
πρωτοφανές σε ένταση και εύρος όργιο καταστολής. 

Ας μιλήσουν τα γεγονότα: 

Εγκαθίδρυση κατοχής στρατιωτικού τύπου από 
εκατοντάδες μπάτσους και συνεχείς εισβολές στη 
γειτονιά των Εξαρχείων, έτσι ώστε να μπορούν να 
πηγαίνουν για καφέ ο υπουργός μαζί με μεγάλο- 
δημοσιογράφους όπως οι ίδιοι είχαν δηλώσει... 
Εισβολή στο στέκι «Ρεσάλτο» και κατηγορία σε βαθμό 
κακουργήματος δεκάδων συντρό-φων/ισσων για την 
κατοχή άδειων μπουκαλιών μπίρας και καταβολή 
εξοντωτικών εγγυήσεων. 1700 «προλη-πτικές» 
προσαγωγές (μόνο στην Αθήνα) πριν τις διαδηλώσεις 
του περασμένου Δεκέμβρη. Δολοφονικές επιθέσεις σε 
διαδηλώσεις από την ομάδα ΔΕΛΤΑ. Καταδίκη του 
αναρχικού Ηλία Νικολάου σε 7,5 χρόνια κάθειρξη 
χωρίς αναστολή για τον εμπρησμό του κτηρίου της 
δημοτικής αστυνομίας στον Εύοσμο Θεσσαλονίκης, 
παρά το σαθρό κατηγορητήριο και τις αντιφάσεις των 
μπάτσων μαρτύρων. Σκευωρίες και προφυλακίσεις 
εναντίον διαδηλωτών (υπόθεση με την πιτζάμα και 
αυτή του Μάριου Ζέρβα). Χαφιεδοποίηση της 
κοινωνίας με την επικήρυξη με 600.000 ευρώ των 
φυγόδικων για ληστεία συντρόφων Σιμού, Γρηγόρη 
και Μάριου, άλλα και με την ανακοίνωση 
τηλεφωνικών ρουφιανο-νούμερων από τους 
διωκτικούς μηχανισμούς. Οι κρατικές δολοφονίες του 
περαστικού υδραυλικού Τόμπι στο Βύρωνα και του 
συντρόφου Λάμπρου Φούντα στη Δάφνη. Και φυσικά 
η δημιουργία τράπεζας γενετικού υλικού, οι 
υποκλοπές, οι παρακολουθήσεις, οι κάμερες και ο 
κουκουλονόμος. 

Το «καλύτερο» όμως το αφήσαμε για το τέλος. Ο 
χειρισμός της υπόθεσης της Συνωμοσίας Πυρήνων της 


Φωτιάς, που φαίνεται ότι θα ακολουθηθεί και σε αυτήν 
του Επαναστατικού αγώνα, εγκαινιάζει μια μέθοδο 
που δεν θα τη φανταζόταν ούτε ο Όργουελ στο 
«1984». Σπίτια βαπτίζονται γιάφκες και όποιος έχει 
την «τύχη» να περάσει από κει, είναι φίλος ή 
σύντροφος κατηγορουμένου, έχει μιλήσει στο 
τηλέφωνο μαζί του, έχει αφήσει τη μηχανή του στην 
αυλή του ή έχει αφήσει ένα δακτυλικό αποτύπωμα σε 
τουαλέτα ή κινητό αντικείμενο, έχει κατσαρόλα, 
υπολογιστή ή χρησι-μοποιεί τηλεκάρτες 
χαρακτηρίζεται τρομο-κράτης. Με λίγα λόγια γίνεται 
ποινικά κολάσιμη η οποιαδήποτε φιλική ή συντροφική 
σχέση όποιου έχει βάλει στο μάτι η αντιτρομοκρατική. 

Για όλα αυτά ο πρωθυπουργός μας έχει να πει: «Να 
συγχαρώ και τη δουλειά που έκανε ο Μιχάλης και το 
υπουργείο του και όλους όσοι ενεπλάκησαν σε αυτή 
την υπόθεση. Νομίζω ότι έτσι σιγά σιγά ανακτούμε και 
την εικόνα μιας χώρας ευνομούμενης και πιο 
ασφαλούς». Εμείς από την μεριά μας δηλώνουμε: Ότι 
και αν σκαρφιστούν, όσους από εμάς και να σύρουν 
στα δικαστήρια ή στη φυλακή - Ο ΑΓΩΝΑΣ 
ΕΝΑΝΤΙΑ ΣΕ ΑΥΤΟ ΤΟ ΣΑΠΙΟ ΣΥΣΤΗΜΑ 
ΣΥΝΕΧΙΖΕΤΑΙ! 

I Επίλογος 

Εν όψει των τόσο αναπόφευκτων όσο και 
πρωτόγνωρων κοινωνικών εκρήξεων που έρχονται, ο 
αναρχικός χώρος ως το πιο ριζοσπαστικό κομμάτι των 
αντιστεκόμενών αυτής της κοινωνίας αποτελεί και τον 
πρώτο δέκτη της καταστολής. Το ιδεολόγημα της 
υποταγής στο όνομα της εθνικής ομοψυχίας, για να 
γίνει αποδεκτό στους όλο και πιο φτωχούς υπηκόους, 
πρέπει να επιβληθεί και με τη βία. 

Η ανθρώπινη αλληλεγγύη και η αντίσταση στις 
προσταγές των αφεντικών αυτού του κόσμου είναι η 
αντιπρόταση των αναρχικών σε όλη τη διάρκεια της 
ιστορίας. Και σαν τέτοια δεν καταστέλλεται. Πηγάζει 
από την ίδια την ύπαρξη του άδικου συστήματος, είναι 
σάρκα από τη σάρκα της κοινωνίας και θα στοιχειώνει 
για πάντα τα όνειρα των αφεντικών. Όσο υπάρχουν 
καταπιεσμένοι θα γεννιέται από τις τάξεις τους η 
αναρχική πράξη και συνείδηση που θα αντιμάχεται τη 
βαρβαρότητα της εξουσίας μέχρι την ολική 
καταστροφή της. 

ΛΕΥΤΕΡΙΑ ΣΕ ΟΛΟΥΣ ΤΟΥΣ ΦΥΛΑΚΙΣΜΕΝΟΥΣ 
ΑΝΑΡΧΙΚΟΥΣ 

ΑΛΛΗΛΕΓΓΥΗ ΣΤΟΥΣ ΔΙΩΚΟΜΕΝΟΥΣ 


οχετικά με ιην πορεία οικ; 15/4 οιο Ηράκλειο 


Σ τις 15/4 πραγματοποιήθηκε 
πορεία στο Ηράκλειο για την 
απελευθέρωση του Μάριου 
Ζέρβα μετά από πανελλαδικό κάλεσμα ( 
Να σημειωθεί ότι αποφυλακίστηκε στις 
23/4 με περιοριστικούς όρους). 

Η πορεία είχε περίπου 200 άτομα και 3 
διμορίες που ακολουθούσαν σε μικρή 
απόσταση και άλλες 2 που κινούνταν 
παράλληλα στα στενά. 

Μέσα σ'αυτό το έντονο κλίμα 
αστυνομο-κρατίας ένας σύντροφος 
άρχισε να διαμαρτύρεται όπως είναι 
λογικό, με αποτέλεσμα να δημιουργηθεί 
ένταση και τελικά να τον συλλάβει ένας 
ασφαλίτης που εμφανίστηκε μέσα από 
τις διμοιρίες. Όσοι ήταν κοντά του 
προσπάθησαν να τον πάρουν από τα 
χέρια του μπάτσου, ανάμεσα σ' αυτούς 
και μια συντρόφισσα η οποία 
ξυλοκοπήθηκε και τελικά συνελλήφθη 
και αυτή. 

Οι σύντροφοι οδηγήθηκαν στην 
Γ.Α.Δ.Η οπού και κρατήθηκαν μέχρι την 
επομένη που θα περνούσαν από τον 
ανακριτή. Ο συνήγορος υπεράσπισης 
των δύο νεαρών, εξέφρασε την εκτίμηση 
ότι θα υπάρξει και δεύτερη 
ιατροδικαστική έκθεση για την 
κακοποίηση που υπέστησαν κατά τη 
σύλληψή τους οι δύο σύντροφοι. Όπως 
τόνισε και τα δύο παιδιά χτυπήθηκαν 
από αστυνομικούς και ήδη διενεργού- 
νται σχετικές εξετάσεις στο Βενιζέλειο 


Νοσοκομείο. Επίσης καταγγέλει πως δεν 
του επετράπει η επικοινωνία μαζί τους. 
Χαρακτη ριστικά λέει: 

«Πρώτη φορά καλούμαι από πελάτη μου 
και μου στερείται η δυνατότητα 
επικοινωνίας μαζί του. Μου επιτράπηκε 
αφού είχα αποχωρήσει από το Αστυνομικό 
Μέγαρο και αφού είχα εκφράσει την έντονη 
διαμαρτυρία μου. Δεν είναι μόνο θέμα 
παραβίασης των δικονομικών όρων αλλά 
ήταν και τουλάχιστον αγένεια. Είναι 
μεγάλη αγένεια ένας άνθρωπος να 
βρίσκεται τρεις ώρες στο διάδρομο για μία 
δικογραφία μισής ώρας όπως προκύπτει 
από τις ώρες των καταθέσεων και να λένε 
ψέματα ότι δεν μου επέτρεψαν να δω τους 
πελάτες επειδή δεν είχε ολοκληρωθεί η 
δικογραφία. Θεωρώ ότι αυτά δεν θυμίζουν 
άλλες εποχές, είναι όμως χαρακτηριστικό 
της προσωπικό-τητας αυτού που τα έκανε». 
Οι κατηγορίες που αντιμετωπίζουν είναι 
πλημμεληματικού χαρακτήρα. Συγκε¬ 
κριμένα κατηγορούνται για εξύβριση, 
αντίσταση κατά της Αρχής, πρόκλησης 
απλών σωματικών βλαβών, παράβασης του 
νόμου περί όπλων αλλά και κακόβουλης 
βλασφημίας!! 

Ο δικηγόρος τους ανέφερε επίσης ότι 
υπάρχει φωτογραφικό υλικό που 
αποδεικνύει ότι οι πελάτες του δεν 
κρατούσαν όπλα και εξέφρασε την απορία 
του για τη σχετική ποινική δίωξη που τους 
ασκήθηκε. Όσο για την κατηγορία της 
κακόβουλης βλασφημίας, δήλωσε: «Αυτό 


είναι ένα παλιό ποινικό αδίκημα που 
νομίζω ότι σήμερα δεν υφίσταται». 

Την επόμενη μέρα πραγματοποιήθηκε 
συγκέντρωση αλληλεγγύης στα 
δικαστήρια υπό την ασφυκτική 
παρουσία ΜΑΤ και ασφαλιτών. 

Η εκδίκαση της υπόθεσης αναβλήθηκε 
για τις 28 Μάίου καθώς μέχρι τότε θα 
είχει ολοκληρωθεί η ιατροδικαστική 
έκθεση που θα προσδιορίζει τις 
σωματικές βλάβες που υπέστη 
αστυνομικός από τους δύο συλ- 
ληφθέντες, σύμφωνα με τη δικογραφία. 
Την ημέρα της δίκης μεγάλος αριθμός 
σύντρόφων παρακολούθησε τη 
διαδικασία (αφού βέβαια τους έγινε 
σωματικός έλεγχος, καλού κακού..) 
Μετά από διάφορα τραγελαφικά που 
ακούστηκαν από τον ασφαλίτη- 
μάρτυρα κατηγορίας κ.Κουρούπη 
τελικά το δικαστήριο έκρινε αθώα την 
συντρόφισα, αλλά στον σύντροφο 
επιβλήθηκε η ποινή του 1 χρόνου και 30 
ημέρων φυλακή με 3 χρόνια αναστολή. 
Για την κατηγορία της αντίστασης έφαγε 
1 χρόνο, ενώ για την εξύβριση και τις 
απλές σωματικές βλάβες τις υπόλοιπες 
μέρες. 

ΤΟ ΠΑΘΟΣ ΓΙΑ ΤΗΝ ΛΕΥΤΕΡΙΑ 
ΕΙΝΑΙ ΔΥΝΑΤΟΤΕΡΟ ΑΠΟ ΟΛΑ ΤΑ 
ΚΕΛΙΑ 


Σ> \νΙΐΓΐι 

ίΐΐθ πίν % 18 Ιιιιιιιίιι» 


Γκαζάκια σε αυτοκίνητο της 
νομαρχίας Ηρακλείου 

Μηχανισμό με έξι γκαζάκια 
τοποθέτησαν άγνωστοι τα 
ξημερώματα σε υπηρεσιακό 
αυτοκίνητο της νομαρχίας 
Ηρακλείου, που ήταν σταθμευμένο 
στο γκαράζ του κτιρίου, όπου 
στεγάζονται οι τεχνικές υπηρεσίες 
και της πολεοδομίας της 
Νομαρχίας Ηρακλείου. Από την 
έκρηξη υπέστη ζημιές το 
αυτοκίνητο, καθώς και η τζαμαρία 
του κτιρίου. 

Πηγή:ίνχ5.§τ 

Εμπρηστική επίθεση σε τράπεζα 
στα Χανιά 

Αυτοσχέδιο εμπρηστικό 
μηχανισμό αποτελούμενο από 
γκαζάκια τοποθέ-τησαν άγνωστοι, 
την Τρίτη 27/4 στις 03:30 τα 
ξημερώματα, στην είσοδο του 
υποκατα-στήματος της Εμπορικής 
Τράπεζας, το οποίο βρίσκεται επί 
της οδού Κων/νου Μητσοτάκη στα 
Χανιά της Κρήτης. Στο σημείο 
έσπευσε ένα πυροσβεστικό όχημα 
με τρεις άνδρες, οι οποίοι 
κατέσβησαν τη φωτιά, ωστόσο 


υλικές ζημιές υπέστη η είσοδος του 
καταστήματος. 

Πηγή: αίΗοηδ.ίικΙγπιοάία.ΟΓ^ 

Εμπρηστικές επιθέσεις σε 
τράπεζες του Ηρακλείου. 

Ηράκλειο, 3/5/2010 

Η πρώτη έγινε στην είσοδο της 
Αγροτικής Τράπεζας στο κέντρο 
του Ηράκλειου, επί της οδού Αρχο- 
ντοπούλου. Αγνωστοι δράστες 
έσπασαν την τζαμαρία της 
κεντρικής εισόδου της τράπεζας 
και πέταξαν 3 μπουκάλια που 
περιείχαν πετρέλαιο. Από την 
ανάφλεξη προκλήθηκαν μικρής 
έκτασης ζημιές. 

Στη συνέχεια, πιθανόν οι ίδιοι 
δράστες επιχείρησαν να σπάσουν 
τη βοηθητική είσοδο της Εθνικής 
τράπεζας, επί της οδού 
Καλοκαιρινού, χωρίς επιτυχία. 
Αφού είχαν αποτύχει, πέταξαν 
εξωτερικά του κτιρίου δύο 
μπουκάλια με πετρέλαιο. 
Προκλήθηκε φωτιά που προκάλεσε 
ζημιές γύρω από την είσοδο του 
καταστήματος της τράπεζας. 

πηγή-ίνχδ 

.. δεν πληρωνω, 
δεν πληρωνω! 

Κ αθημερινά ακούς για την κρίση και τα "επίσημα 
χείλη" προσπαθούν να σε πείσουν ότι 
δημιουργήθηκε από "έλλειμα λόγω κακής 
διαχείρισης" της τάδε ή της άλλης κυβέρνησης και άρα τα 
μέτρα επιβάλλονται από την Ε.Ε. και οι ίδιοι παραδέχονται 
ότι είναι σκληρά και άδικα, όμως είναι αναγκαία για το καλό 
της χώρας. 

Στην πραγματικότητα την κρίση, την γεννάει ο ίδιος ο 
καπιταλισμός, ένα σύστημα που στηρίζεται στην 
εκμετάλλευση των χαμηλών τάξεων από τους εξουσιαστές. 
Στο σχιζοφρενικό αυτό σύστημα τα πάντα πουλιούνται και 
αγοράζονται με σκοπό να αυξάνονται τα κέρδη των 
αφεντικών. Τα πάντα είναι εμπόρευμα: η τροφή, το νερό, η 
ένδυση, η διασκέδαση ακόμα και οι ανθρώπινες σχέσεις. Σε 
λίγο θα είναι και ο αέρας που αναπνέουμε. Αλλά όπως είπε σε 
ένα βιβλίο του ο Ντάριο Φο: 

"Σ' έναν καπιταλιστή δεν πρέπει ποτέ να λες: «αχ, σας 
παρακαλώ, θα μπορούσατε λιγάκι να μου κάνετε λίγο χώρο 
ν' αναπνεύσω κι εγώ; θα μπορούσατε να είστε λίγο πιο καλός, 
με λίγη περισσότερη κατανόηση; Ας συμφωνήσουμε...» 

Όχι. Ο μόνος τρόπος για να μιλήσεις μαζί τους είναι να τους 
στριμώξεις στον καμπινέ, να τους χώσεις το κεφάλι μέσα στη 
λεκάνη και να τραβήξεις το καζανάκι. Μόνο έτσι θα 
μπορέσουμε να φτιάξουμε έναν καλύτερο κόσμο, ίσως με 
λιγότερο φανταχτερές βιτρίνες, ίσως με λιγότερες 
λεωφόρους, αλλά με λιγότερες λιμουζίνες και λιγότερους 
απατεώνες.” 

Στα μεγάλα αστικά κέντρα υπάρχει επιτακτικά πλέον μια 
ανάγκη: η ανάγκη μας να μετακινούμαστε. Υπάρχει μια 
μερίδα κόσμου, η οποία έχει ιδιωτικό μέσο μεταφοράς αλλά 
υπάρχει μια αρκετά μεγάλη πληθυσμιακή ομάδα που 
αποτελείται από φοιτητές, μετανάστες, μαθητές, εργάτες, 
ηλικιωμένους κ.α. που χρησιμοποιεί καθημερινάλεωφορεία. 

Στα πλαίσια της προπαγάνδας τους κράτους είναι να 
χρησιμοποιούμε τα μέσα μαζικής μεταφοράς ενάντια στο 



κυκλοφοριακό και τη ρύπανση την ίδια ώρα που η ποιότητα 
των μεταφορών είναι τραγική (ανεπαρκή δρομολόγια, 
επιβάτες στοιβαγμένοι σαν σαρδέλες, παλιά 
κακοδιατηρημέναλεωφορεία, αυξημένη επικινδυνότητα) 

Εδώ στο Ηράκλειο βλέπουμε τα εισιτήρια από 0.50 έως 1.30 
ευρώ, μια πραγματική ληστεία καθώς η δικαιολογία περί 
λειτουργικών εξόδων είναι γελοία από τη στιγμή που τα 
λεωφορεία είναι γεμάτα διαφημίσεις ( μέχρι και πάνω στα 
εισιτήρια). Σίγουρα σε αυτήν την κατάσταση συμβάλλει το 
ιδιοκτησιακό καθεστώς των λεωφορείων στο Ηράκλειο 
(ιδιωτικά) αλλά δεν βλέπουμε την λύση στην κρατικοποίηση 
των λεωφορείων καθώς ούτε εκεί παύει η μεταφορά να είναι 
εμπόρευμα και να την αγοράζεις. 

Σίγουρα είναι ξεφτίλα ότι πληρώνουμε τόσα λεφτά αλλά δεν 
είμαστε ικανοποιημένοι απλά με την μείωση των τιμών. Γι' 
αυτό το λόγο προχωρήσαμε στην κατάληψη λεωφορείου με 
στόχο την κίνηση μας να την ακολουθήσουν και άλλοι καθώς 
πιστεύουμε ότι οι μεταφορές πρέπει να είναι δωρεάν πάντα 
και για όλους, άσχετα με την χρονική συγκυρία. Γιατί όλα 
είναι δικά μας, όλα μας ανήκουν. 

Η χρονική συγκυρία είναι κατάλληλη για να μαζευτούμε με 
άλλους ανθρώπους φίλους, γνωστούς, άγνωστους και να 
συζητήσουμε, να προβληματιστούμε και να αναζητήσουμε 
συλλογικές λύσεις στα προβλήματα μας. 

Και στο κάτω- κάτω μια πράξη όπως η σημερινή θέλει μόλις 
10 φίλους σου και μισή ωρίτσα συζήτηση για το πως το που 
και το πότε. 


ΟΓθία Γβχπι 


μια εταιρία 

που βρωμάει περισσότερο 

απο τα γουρούνια της 


Τ ο όνομα θεία Ραηπ για πολλούς σημαίνει απλά την 
ονομασία μιας εταιρίας αλλαντικών. Πίσω όμως από αυτό, 
κρύβεται μία επιχείρηση που γιγαντώθηκε αυξάνοντας κάθε 
χρόνο τα κέρδη της και έχει εξαπλωθεί πλέον και εκτός ελλαδικού 
χώρου. Τα γεγονότα όμως της ανάπτυξης της εταιρίας βρωμάνε, 
όπως και η μυρωδιά που ανασαίνει κάποιος όταν περνάει έξω από τις 
εγκαταστάσεις της. Σύμφωνα με πρόσφατες έρευνες του Ε.Μ.Π. και 
του Πανεπιστημίου Κρήτης, η (Υεΐα Ραηπ μολύνει βαρύτατα τον 
υδροφόρο ορίζοντα και την περιοχή του Λατζιμά, καθώς και όλη την 
ευρύτερη βόρεια ακτογραμμή του νομού Ρεθύμνης. 

Η μόλυνση αυτή, όχι μόνο καθιστά την κολύμβηση εξαιρετικά 
επικίνδυνη για τη δημόσια υγεία, αλλά επιβαρύνει σημαντικά το 
ευαίσθητο θαλάσσιο οικοσύστημα της περιοχής. Μιας περιοχής που 
ανήκει στο δίκτυο Ν&ίιππ, στην οποία αναπαράγονται, εκτός των 
άλλων, και τα υπό εξαφάνιση είδη της χελώνας καρέτα-καρέτα και 
της φώκιας μονάχους- 
μονάχους. Η μόλυνση 
αντιστοιχεί με αυτή μιας 
πόλης 80.000 κατοίκων, 
ενώ οι τριγύρω κατοι- 
κημένες περιοχές, όπως ο 
οικισμός του Πρίνου των 
500 κατοίκων, ζουν μέσα 
στη δυσοσμία. Εκτός των 
άλλων, η εταιρία τον 
τελευταίο καιρό έχει 
δεχθεί πρόστιμα για 
πολεοδομικές 
παραβάσεις, ενώ κανείς 
μέχρι τώρα δεν έχει 
μετρήσει την εναέρια 
μόλυνση που προκαλούν 
τα φουγάρα της εταιρίας 
που καπνίζουν 
ασταμάτητα. 

Για μια ακόμα φορά, 
είμαστε μπροστά σε μία 
επιχείρηση που με σκοπό 
το κέρδος δεν λογαριάζει 
κανέναν. Με το μέγεθος 
και την ολοκληρωτική της παρουσία υποβαθμίζει οποιαδήποτε άλλη 
παραγωγική δραστηριότητα όσων ζούν ή εργάζονται στην ευρύτερη 
περιοχή του Λατζιμά. 

Επιπλέον, ο μύθος που πλασάρει η θεία Ραηη οτι προσφέρει θέσεις 
εργασίας, σβήνει εάν αναλογιστεί κανείς τις άθλιες εργασιακές 
συνθήκες. Οι περισσότεροι από τους 500 εργαζόμενους 
απασχολούνται με χαμηλά μεροκάματα και ατέλειωτες ώρες 
εργασίας, πλαισιώνοντας τον σύγχρονο εργασιακό μεσαίωνα που 
ξετυλίγεται μέσα στους τοίχους της εταιρίας. Πολλές είναι οι 
μαρτυρίες για απάνθρωπες εργασιακές συνθήκες και εργατικά 
ατυχήματα. Γνωστή είναι εξάλλου η γενικότερη τακτική των 
εργοδοτών να κρατούν σε ένα άτυπο καθεστώς ομηρίας, μετανάστες 
εργάτες που βρίσκονται εν αναμονή έκδοσης πράσινης κάρτας. 


Η μόλυνση που επιφέρει η θεία Ραπη με την δράση της είναι 
συνυφασμένη με την αντίληψη της κυριαρχίας του ανθρώπου πάνω 
στη φύση σε παραλληλία με την αντίληψη της κυριαρχίας του 
ανθρώπου πάνω σε άνθρωπο. Μέσα στη λογική της εκμετάλλευσης 
και του κέρδους, τόσο το περιβάλλον όσο και τα ζώα 
αντιμετωπίζονται ως αντικείμενα προς κεφαλαιοποίηση. Δεν είναι 
ξέχωρος ο τρόπος που η θεία Ραπη μολύνει προς τα έξω το 
περιβάλλον, από τον τρόπο και τις συνθήκες που διαχειρίζεται τα 
ζώα στο εσωτερικό της. 

Απέναντι σε όλα αυτά, οι εκπρόσωποι της θεία Ραπη δηλώνουν ότι 
λειτουργούν εντός των νόμιμων πλαισίων, ενώ οι κρατικοί φορείς 
ελέγχου της δημόσιας υγείας, όπως η τοπική διεύθυνση υγιεινής, 
νίπτουν τας χείρας τους και σφυρίζουν αδιάφορα. Η εταιρία 
προσπαθεί μέσω των διασυνδέσεων της και την ευνοϊκή της 


μεταχείριση, τόσο από τα ΜΜΕ όσο και απο τους φορείς της 
κεντρικής εξουσίας, να σταματήσει όσους αντιδρούν στον βιασμό 
του οικοσυστήματος και στην περαιτέρω υποβάθμιση της περιοχής. 
Βλέπουμε λοιπόν, για ακόμη μια φορά, ότι οι νόμοι και τα 
διατάγματα του κράτους λειτουργούν επιλεκτικά και προσχηματικά, 
προασπίζοντας το οικονομικό κέρδος και αδιαφορώντας για την 
κοινωνία και το περιβάλλον. 

Η απάντηση σε όλα αυτά, δεν μπορεί παρά να είναι η άμεση και 
αδιαμεσολάβητη δράση ενάντια στο κεφάλαιο και στους νόμους που 
το στηρίζουν. 

Η ΚΟΙΝΩΝΙΑ ΤΗΣ ΜΟΛΥΝΣΗΣ 
ΔΕΝ ΚΑΘΑΡΙΖΕΤΑΙ - ΑΝΑΤΡΕΠΕΤΑΙ! 

Αναρχικές/-κοί, Αντιεξουσιαστές/-στριες, Ρέθυμνο 



■ για να μην ξεχνάμε ποια είναι η δουλειά ιούς 


28/03 

21χρονος Ηρακλειώτης κατήγγειλε τον 
ξυλοδαρμό του από μπάτσους στη 
Μεσσαρά, όταν συνελήφθη να οδηγεί 
χωρίς δίπλωμα. Όπως αναφέρει στη 
μήνυση που κατέθεσε, ξυλοκοπήθηκε στο 
α.τ. Πύργου όταν αρνήθηκε να μπει στο 
κρατητήριο καθώς όπως υποστήριξε 
αντιμετώπιζε πρόβλημα υγείας. Οι 
μπάτσοι από τη μεριά τους κατέθεσαν 
μήνυση για συκοφαντική δυσφήμιση και 
ψευδή καταμήνυση. 

01/04 

Τον ξυλοδαρμό του από μπάτσους σε 
καντίνα της παραλιακής λεωφόρου στο 
Ηράκλειο, καταγγέλλει ο Η.Α. Όπως ο 
ίδιος αναφέρει, οι μπάτσοι τον χτύπησαν, 
του φόρεσαν χειροπέδες και τον 
προσήγαγαν στη ΓΑΔΗ. Λίγο αργότερα 
τον άφησαν ελεύθερο. «Τους ρώτησα γιατί 
κατηγορούμαι. Μου είπαν ότι ήθελαν να 
ελέγξουν μία πλη ροφορία που είχαν και ότι 


ήμουν ελεύθερος. Ενημέρωσα αμέσως το 
δικηγόρο μου, Γ.Σ. και αμέσως μετά πήγα 
στο Βενιζέλειο Νοσοκομείο καθώς ήμουν 
άσχημα χτυπημένος». Ερωτηθείς εάν 
αντιστάθηκε ή εξύβρισε τους μπάτσους, 
δήλωσε: «Δεν έγινε τίποτα από αυτά. 
Εξέφρασα την ενόχληση μου, όμως ούτε 
τους έβρισα, ούτε τους χτύπησα». 

14/04 

22χρονη γυναίκα από την Αλβανία 
κρατήθηκε επί πέντε μέρες στο Α.Τ. 
Επισκοπής μαζί με το 3,5 ετών αγοράκιτης. 
Η νεαρή γυναίκα της οποίας η 
«παρανομία» είναι ότι δεν έχει άδεια 
παραμονής στη χώρα, υποχρεούται μέσα 
σε τριάντα μέρες να την εγκαταλείψει, 
αλλιώς σε πιθανό νέο έλεγχο προφανώς θα 
ξαναπεράσει τα ίδια τόσο αυτή όσο και το 
μικρό αγοράκι της. Οι κάτοικοι στο Γεράνι, 
το χωριό όπου μένει και εργάζεται η νεαρή 
γυναίκα, κινητοποιήθηκαν άμεσα 
προκειμένου να τη βοηθήσουν, αφού το 
χωριό την έχει αγκαλιάσει από τότε που 


πήγε εκεί. 

20/04 

Στο Ηράκλειο , ένας δημόμπατσος την 
έπεσε σε έναν μετανάστη μικροπωλητή, 
και με πρόσχημα το οτι ο συγκεκριμένος 
δεν είχε άδεια, κατάσχεσε τα πράγματά 
του. Το περιστατικό έπεσε στην αντίληψη 
συντρόφων που έτυχε να κάνουν 
παρέμβαση στο σημείο εκείνη την ώρα. 
Εκείνοι άρχισαν να κράζουν τον 
δημόμπατσο και τον ακολούθησαν μέχρι 
την μηχανή του, όπου έκαναν αλυσίδα μη 
αφήνοντάς τον να φύγει. Σύντομα έφτασε 
κι άλλος κόσμος εκεί, με αποτέλεσμα το 
χοιρινό να βρεθεί περικυκλωμένο από 50- 
60 άτομα του αριστερού και του αναρχικού 
χώρου, ενώ αρκετά ευχάριστο ήταν το 
κράξιμο το οποίο έριχναν ακόμα και 
ηλικιωμένοι περαστικοί στους μπάτσους. 
Μετά από καμιά ώρα λεκτικής 
αντιπαράθεσης, οι σύντροφοι 
απελευθέρωσαν τα πράγματα του 
μετανάστη και το περιστατικό έληξε εκεί. 

:: Καταγγελία 29 πολιτών 

για οι βία που αντιμετώπισαν 
στο Αποπηγάδι. 


Επιστοβέ$ αναγνωστών 


Η Πρωτοβουλία κατοίκων Σπίνας, 
Φλωρίων, Παλαιών Ρουμάτων 
και Σέμπρωνα πραγματοποίησε 
ανοικτή συγκέντρωση την Τρίτη 4 Μαΐου 
στον Αναβο, στην οποία συμμετείχαμε για 
συμπαράσταση στον δίκαιο αγώνα τους. 
Αυτή τη φορά είμασταν, μαθητές από το 
Γυμνάσιο και το ΕΠΑΛ Καντάνου, 
καθηγητές, δάσκαλοι, γονείς και πολλοί 
κάτοικοι, αλλά και αλληλέγγυοι, από τα 
γύρω χωριά και τα Χανιά. 

Παρά το δημόσιο και προσωπικό κάλεσμα 
της πρωτοβουλίας προς τους δημάρχους, 
τους βουλευτές, τον μητροπολίτη Κισάμου 
και Σέλινου, τον περιφερειάρχη, δεν 
παρευρέθηκε κανείς τους, εκτός από 
κάποιους παπάδες της περιοχής, ενώ οι 
μόνοι που έστειλαν μηνύματα συμπα¬ 
ράστασης, ήταν οι βουλευτές, κ.κ. 
Σκουλάκης και Κριτσωτάκης. 

Η απουσία τους για μια ακόμα φορά και η 
συνεχιζόμενη σιωπή τους: 

Α) Για την αρπαγή της γης των προγόνων 
μας, των νερών και του αέρα μας από τις 
πολυεθνικές 

Β) Για τα γιγάντια υδροηλεκτρικά έργα με 
τις δεξαμενές των εκατομμυρίων κυβικών 
που θα στερήσουν το πολύτιμο νερό από τα 
χωριά και τις πόλεις μας 

Γ) Για τις εκατοντάδες ανεμογεννήτριες που 
θα μετατρέψουν το Αποπηγάδι σε κρανίου 
τόπο 

Δ) Για τις συνεχείς συλλήψεις των κατοίκων 
και τη διαρκή παρουσία ισχυρών 
αστυνομικών δυνάμεων, προστατών 
κατόπιν διαταγών, των πολυεθνικών 

Επισφραγίζει και επιβεβαιώνει την συνενοχή 
όλων τους, στις ολοκληρωτικές πολιτικές 
που εφαρμόζονται σή μέρα στο Αποπηγάδι. 

Όταν θελήσαμε να επισκεφτούμε το βουνό, 
προκειμένου οι μαθητές - παιδιά μας, να 
δουν από κοντά το έγκλημα που εκεί 
συντελείτε, αντιμετωπίσαμε την “ωμή βία” 
από τις αστυνομικές δυνάμεις, που μας το 
απαγόρευσαν, σύμφωνα με τις διαταγές της 
εταιρείας και τη συγκατάθεση των 
πολιτικών εκπροσώπων του τόπου μας. 
Αποδει-κνύοντας περίτρανα ότι το 
Αποπηγάδι πλέον, είναι το εργοτάξιο της 
εταιρείας, που έχει εγκατασταθεί, παράνομα 
στις περιουσίες των κατοίκων, με τις με τις 
ευλογίες της πολιτείας, ελεύθερη και 
ανενόχλητη να καταστρέφει το μοναδικής 
ομορφιάς και βιοπικοιλότητας φυσικό 
περιβάλλον. 

Στην συνέχεια, σε ένδειξη διαμαρτυρίας για 
τα όσα απαράδεκτα συμβαίνουν στο 
Αποπηγάδι, πραγματοποιήθηκε συμβολικός 
αποκλεισμός του δρόμου στον Αναβο, όπου 
οι διερχόμενοι οδηγοί μας συμπα¬ 
ραστεκόταν. 

Θεωρούμε προσβλητικό και φασιστικό το 
γεγονός, σε μια ευνοούμενη δημοκρατική 
κοινωνία το 2010, τα παιδιά μας να 


αντιμετωπίζονται σαν εγκληματίες και να 
διώχνονται βίαια από την γη των πατεράδων 
τους, για τα συμφέροντα της πολυεθνικής 
εταιρείας, που έχει καταλάβει παράνομα 
σή μέρα το Αποπηγάδι. 

Επίσης θεωρούμε τουλάχιστον απαράδεκτο, 
η αστυνομία της “προστασίας του πολίτη”, 
να υπηρετεί τυφλά την πολυεθνική εταιρεία 
και να εκτελεί τις εντολές της. 

Τα παιδιά που συμμετείχαν, περιφρονή- 
θηκαν από τους πολιτικούς, αντιμετώπισαν 
την βία και κατάλαβαν ότι είναι ξένοι πια 
στον τόπο τους. 

Όμως μας δήλωσαν, ότι θα είναι κοντά μας, 
στους δυναμικούς αγώνες που θα 
συμμετέχουν ενεργά, για να ξαναγίνουν η 
γη, τα νερά και ο αέρας, δικά μας!!! 

Αναβος, 4 Μαΐου 2010 



Οι καταγγέλλοντες: 

Σολανάκη Βούλα 
Μαθιουδάκης Σταύρος 
Κατζάκης Μανώλης 
Κατζάκης Γ ιώργος 

Μπικάκης Γιώργος, εκπρόσωπος του 

ΣΥΡΙΖΑ ΧΑΝΙΩΝ 

Μιχελάκης Αντώνης 

Γναφάκης Ναπολέων 

Καρυωτάκης Μανώλης 

Ψαράκης Μανώλης 

Λαμπαρδάκης Δημήτρης 

Στρατουδάκης Γ ιώργος 

Σρατουδάκης Αντρέας 

Παναγιωτάκης Σπύρος 

Παναγιωτάκης Λευτέρης 

Μπομπολάκης Γ ιάννης 

Πετράκης Κωστής 

Καρυωτάκης Κωστής 

Σολανάκη ς Μανώλης 

Θεοδωρίδης Σταύρος 

Σόλαν άκης Νίκος 

Κατζάκης Αλέξης 

Καστάνη Κωστούλα 

ΤσουρήςΒαρδής 

Σολανάκη ς Ευτύχης 

ΑλφιέρηΣτέλλα 

Καστρινάκης Αντώνης 

Αρχοντάκης Ευτύχης 

Κουμής Ευτύχης του Σταμάτη 

Κουμή Μαρία 


Θυμηθείτε: 

Κάποτε υπήρξε η Μιμή κι ο Ανδρέας (ο μεγάλος 
μικρός) που έκανε τους "μιμικούς" που έφτιαξαν 
τη βίλα της Μιμής. Ευαγ. Γιαννόπουλος, Γιάσερ 
Αραφάτ, Κατσιφάρας κλπ νούμερα. 

Ήλθαν μετά οι "σιμίκοι" του Σιμίτη, ο Θόδωρος 
Τσουκάτος, ζίμενς, χρηματιστήριο, Νεονάκης, 
Αχιλλέας Καραμανλής, Αβέρωφ ο ανηψιός κλπ, 
ρημάξανε τα πακέτα της Ευρώπης στην Ελβετία 
και πήραν τα τρύπια υποβρύχια της Μέρκελ. Ο 
Τσοχατζόπουλος υπουργός κι ο Γιωργάκης. 

Ήλθε μετά ο εκσυγχρονισμός του κράτους κι ο 
ηλίθιος Καραμανλής. Ό,τι είναι δίκαιον, είναι 
ηθικόν. Συμφοραί, άδεια κουτιά, Βατοπέδι, 
Ρουσσόπουλος, Αποπηγάδι, κουμπάροι, ομόλογα 
κι ο πηδηχτής από ψηλά, ο σαλονικιός βαρβάτος 
Ζαχόπουλος. Μας εφτώχεψαν όλοι μαζί, οι 
"σιμίκοι", οι "μιμικοί", οι κλέφτες κουμπάροι και 
λοιποί. 

Μας έφεραν σ'αυτό το χάλι κι εσείς περιμένετε 
δουλειές με φούντες. Ό,τι διαβάζω στις 
εφημερίδες, ξεδιάντροποι, πούστηδες στην ψυχή, 
ψεύτες, απατεώνες. 


Γεια σας, 

Είμαι κι εγώ ένας αλήτης-ρουφιάνος- 
δημοσιογράφος κι είπα να γράψω δυο πράγματα, 
αν και αυτά που θα πω τα έχουν πει με τις πράξεις 
τους το τελευταίο καιρό, οι συνάδελφοι μου. Ποτέ 
δεν είχα αυταπάτη ότι κάνω κάποιο λειτούργημα, 
ίσως στην αρχή, ίσα ίσα που τις περισσότερες 
φορές γράφω κατά παραγγελία. Ποτέ δεν 
υπολόγισα την ηθική αφού η ηθική δε τρώγεται, 
άσε που σιγά σιγά γλυκαίνεσαι, αφού δεν είναι και 
καμιά φοβερή δουλειά. Οι αερολογίες και οι 
συκοφαντίες δεν ήταν για μένα ποτέ κάτι δύσκολο, 
πόσο μάλλον όταν κατάλαβα πως αυτή τη τακτική, 
την εξασκούν με επιτυχία κι άλλοι «έγκριτοι» 
συνάδελφοι, που αμοίβονται αδρά για τις 
υπηρεσίες τους στο κάθε αφεντικό. 

Εμείς είμαστε λοιπόν που κάθε μέρα κοιμίζουμε το 
λαό λέγοντας του ψέματα ή απλά τη μισή αλήθεια. 
Εμείς είμαστε αυτοί που ενώ μπορούμε να 
ξεχωρίσουμε μια αληθινή είδηση από ένα 
κακοστημένο αστυνομικό σενάριο, διαλέγουμε να 
δημοσιεύσουμε αυτό που πληρώνει καλύτερα. 

Εμείς είμαστε αυτοί που καταδικάζουμε σε 
τηλεοπτικά πάνελ πράξεις και συνειδήσεις, έχοντας 
στην πλάτη μας έναν ολόκληρο μηχανισμό που 
αντί να μας ελέγχει, μας δίνει προαγωγή. Εμείς 
είμαστε που μεταφράζουμε τον ανθρώπινο πόνο σε 
νούμερα της ΑΟΒ και μεταφέρουμε την φρίκη του 
πολέμου με τον τρόπο που βολεύει τους «νικητές», 
έχοντας στο πλευρό μας τη λογοκρισία. Όμως 
κάναμε κι άλλα. Προσπαθήσαμε να πείσουμε τον 
μέσο έλληνα πως υπεύθυνοι για την κρίση είμαστε 


Προσοχή, έρχεται νέα χρεωκοπία, θα τ' αρπάξουν 
χοντρά τα λαμόγια. Δεν είναι άλλοι αυτοί με την 
πράσινη ενέργεια, δεν είναι άλλοι αυτοί που 
ξεκλήρισαν τους αγρότες, τους διέφθειραν και 
τελικά τους ξεζούμισαν με το να τους πέρνουν το 
λάδι 1,70 ευρώ στις 3 γραμμές. Δεν είναι άλλοι 
που κατέστρεψαν τη Γιουγκοσλαβία, δεν είναι 
άλλοι που ξεπουλάν τον ορεινό όγκο της Κρήτης 
στους Γερμανούς, Γάλλους, Ισραηλινούς. 

Είναι οι ίδιοι κουκουλοφόροι υπηρέτες των ξένων 
εκμεταλλευτών των λαών, πουλημένοι, 
διεφθαρμένοι, κλέφτες πολιτικοί απατεώνες, ένα 
κόμμα, 300 αλήτες. Ποιος πήγε φυλακή από 
δαύτους; Ποιος αρνήθηκε να πάρει τα βάρη από 
τις κλεψιές τους; 

Όλοι με την ίδια μούρη, κανείς τους δεν 
παραιτήθηκε. 

Γεώργιος Ελευθ. Παναγιωτάκης 
συντ.πολιτικός μηχανικός ετών 75 

* Η επιστολή δημοσιεύεται αυτούσια όπως την 
λάβαμε 


όλοι, αφεντικά και δούλοι λες και συγκρίνεται η 
κλεψιά του χρηματιστηρίου με κάποιον που δε 
δήλωσε ένα αμάξι στην εφορία. Είναι σαν να 
συγκρίνεις τον ελέφαντα με το ποντίκι. Σας είπαμε 
πως πρέπει να μην αντιδράσετε και να δεχτείτε το 
ΔΝΤ και την απώλεια κεκτημένων, σαν κάτι το 
φυσιολογικό. Τέλος, είπαμε πως έναι μπόρα που θα 
περάσει, προσπαθώντας να είμαστε 
αποτελεσματικοί. Κι αυτό θα 
συνεχίσου με να κάνουμε μέχρι κάποιος να μας 
σταματήσει. 

Κάποιοι θα αναρωτηθούν γιατί δε τα είπα αυτά 
νωρίτερα ή ότι γράφω ψέματα. Δηλώνω πως ποτέ 
δε μίλησα τόσο αληθινά. Ετσι κι αλλιώς, έτσι είναι 
οι κόλποι της δημοσιογραφίας, έτσι ήταν πάντα. 
Απλά εγώ βγήκα και τα είπα. Αργησα λίγο, γιατί 
δεν είναι λίγο να λες τέτοια πράγματα δημόσια, σε 
μια ελλάδα που βράζει. Αλλά πλέον τα γεγονότα, 
μλάνε από μόνα τους. 

Για το τέλος δύο πράγματα: 

Δε δαγκώνεις το χέρι που σε ταΐζει (αυτή είναι η 
ζωή μου) 

ΤΟ ΠΑΣΟΚ ΕΙΝΑΙ ΕΔΩ ΕΝΩΜΕΝΟ ΔΝΤ (κι 
αυτή είναι η ουσία της δημοκρατίας μας) 

Οποιαδήποτε ομοιότητα με πρόσωπα και 
καταστάσεις μπορεί να είναι εντελώς συμπτωματική 
αλλά μπορεί να είναι και πραγματική. Έτσι δεν 
είναι; 

Μανωλιός Δοσίλογος-Ρουφιάνος 

Π ριν δύο μήνες, οι εργαζόμενοι 
σ' ένα μεγάλο κατάστημα του 
Ηρακλείου με δεκατρία άτομα 
προσωπικό, βρέθηκαν αντιμέτωποι με 
την εργοδοσία τους, όταν η τελευταία 
τους ανήγγειλε ότι θα τους επιβάλει 
υποχρεωτική μείωση των ωρών εργασίας 
τους (με τις ανάλογες μειώσεις σε μισθό 
και ασφάλιση) και αν δεν δέχονταν τον 
εκβιασμό θα προχωρούσε σε απολύσεις. 
Οι συγκεκριμένοι εργαζόμενοι (με μέσο 
μισθό 900 ευρώ το μήνα) βρέθηκαν σε 
αδιέξοδο. Μπορεί να γνώριζαν τι 
προτάσσει η τελευταία λέξη της μόδας, 
ποια είναι τα πιο «ιν» κλάμπ και μπάρ της 
πόλης, τα πιο γκλαμουράτα νησιά 
διακοπών, τι γίνεται κάθε μέρα στις 
ποδοσφαιρικές ομάδες, ποια είναι τα πιο 
ακριβά μοντέλα αυτοκινήτων και 
γενικότερα όλα όσα αφορούν τα 
καταναλωτικά πρότυπα, είχαν όμως 
παντελή άγνοια των εργασιακών και 
συνδικαλιστικών τους δικαιωμάτων. Δεν 
γνώριζαν καν ότι μπορούν να κάνουν 
απεργία για να προστατέψουν τα 
εργασιακά δικαιώματα τους χωρίς να 
υποστούν τις συνέπιες μιας πιθανής 
απόλυσης ούτε μπορούσαν να σκεφτούν 
με ποιους τρόπους θα μπορούσαν να 
αντιδράσουν στις απειλές της εργο¬ 
δοσίας. 

Αυτή ακριβώς η άγνοια είναι ένα από τα 
«προϊόντα» της συστηματικής απολιτικο- 
ποίησης του πληθυσμού που το πολιτικό 
και οικονομικό κατεστημένο προώθησε 
τη τελευταία εικοσαετία και στη χώρα 
που τη βάφτισαν Ελλάδα. 

«Ξέρεις ποιος είμαι εγώ ρε;» 

Για να κατανοήσουμε το πώς ένας λαός 
που τη δεκαετίες του '60 και του 70 
κατέκλυζε τους δρόμους σε κάθε 
απεργιακή κινητοποίηση, με δυναμικές 
συγκρούσεις και συνεχείς διεκδικήσεις 
των δικαιωμάτων του, έφτασε να 
φαντασιώνεται ότι ο καθένας ατομικά 
είναι ένας μελλοντικός μικρός Κόκκαλης 
η όποιος άλλος ζάμπλουτος μεγαλοεπι- 
χειρηματίας ή εισοδηματίας, πρέπει να 
πάμε 25 χρόνια πίσω. 

Το 1985, το ΠΑ.ΣΟ.Κ του Ανδρέα, είχε 
ήδη χειρουργήσει δραστικά τον κοινω¬ 
νικό ιστό και κυρίως είχε δώσει την 
ευκαιρία σε πολλούς να αποκτήσουν 
τεράστια δύναμη χωρίς να έχουν ούτε την 
παιδεία ούτε τη διάθεση να την 
χειραγωγήσουν προς όφελος της 
κοινωνίας. 

Είναι η εποχή που η πλήρης ανυπαρξία 
βάσεων στην κοινωνία, απελευθερώνει 
δυναμικά προς την επιφάνεια τις 
χυδαιότερες τάσεις που θα μπορούσαμε 
να φανταστούμε. Είναι η εποχή στην 
οποία ο έντυπος εμετός της «Αυριανής» 
του Κουρή επιβραβεύεται πανηγυρικά 
από τον «λαό», με τη μεγαλύτερη 
κυκλοφορία καθημερινής εφημερίδας σε 
πανελλήνια κλίμακα: 243.534 φύλλα την 
ημέρα ! Η αναγνώριση της μάλιστα δια 
στόματος Ανδρέα Παπανδρέου ως της 
εφημερίδας που αυτή...στηρίζει το 
κίνημα ήταν ενδεικτική. 

Η Ελλάδα είχε πάρει τη μορφή ενός 
γιγάντιου καζανιού στο οποίο μέσα 
πετάγονταν και ανακατεύονταν τα πλέον 
ετερόκλητα υλικά για να μαγειρευτεί το 
απίθανο υλικό του μέλλοντος της. Η 
Αυριανή και ο «Αυριανισμός» ήταν μόνο 
ένα από τα πολλά συστατικά. Ο 
Κοσκωτάς, ο Τόμπρας, οι χρηματισμοί, οι 
εξαγορές συνειδήσεων, οι κατασκευές 
ενόχων για τρομοκρατία μερικά ακόμη. Η 
Ελλάδα του τσιφτετελιού, με τις πίστες 
και τα «μωρά» τους που χόρευαν στις 
μπάρες ηδονικά, ο υπουργός Γιαννόπου- 
λος που βάφτιζε τα σκυλάδικα 
«πολιτιστικά ιδρύματα», το περιοδικό 


η ανοχή 

που οκότωσε 
την κοινωνία 

«Διπλά στο καλάθι με τις βρώμικες επιθυμίες 
ένα μικρό γιαπωνέζικο τρανζίστορ 
μεταδίδει την τελευταία μεγάλη επιτυχία: 
"...Δεν χρειάζομαι δεσμοφύλακες, έχω ψυχαγωγία."» 

(Δευτέρα Μεσημέρι) 



ΚΛΙΚ του Κωστόπουλου και το Είίέ δΐγΐε που επιτακτικά προωθούσε. 
Η καθιέρωση της μαγκιάς και των κολλητών ξύπνιων, οι χιλιάδες επί 
χιλιάδων διορισμοί στο Δημόσιο με κομματικά κριτήρια, όλοι αυτοί οι 
καβαλημένοι δικτατορίσκοι πίσω από τα γραφεία της κάθε Κρατικής 
Υπηρεσίας. Η επέλαση των αμόρφωτων κάφρων σε όλα τα επίπεδα 
της Δημόσιας ζωής, η δικτατορία του χαβαλέ και ο καθεστωτικός 
σαρκασμός προς κάποιους ανθρώπους του πνεύματος [1] 
κατέστρεψαν κάθε είδους αντιστάσεις. 

Το νεοελληνικό όνειρο πια είναι Αρμάνι, Γκούτσι, Φιλιππινέζα, 
πούρο, μπουζούκια, ΒΜ\ν. Έγιναν όλα αυτά τα χρόνια, πάρα πολλά 
και έγιναν ταυτόχρονα. 

Περισσότερα από όσα προλαβαίνει να αφομοιώσει η συνείδηση και 
να βγάλει δέκα συμπεράσματα της προκοπής. 

Από τη μια οι «φυλές της Μυκόνου» και τα νεοεμφανιζόμενα 
«τζάκια». 

Διάφοροι απίθανοι άνθρωποι που «έπεφταν με το αλεξίπτωτο» και 
διαχειριζόντουσαν απίστευτα χρήματα που κανείς δεν μπορούσε να 
καταλάβει πως και που τα είχαν βρει. Και για να κάνω ένα άλμα στο 
χρόνο, φτάσαμε στην Ελλάδα των απέραντων ηδονών της δεκαετίας 
του 2000. Όταν ξαφνικά χιλιάδες επί χιλιάδων νεοέλληνες 
έγιναν...παίκτες του χρηματιστήριου. Όταν ξαφνικά, τα νησιά των 
διακοπών μας, γέμισαν με τρελαμένους τύπους που φορώντας το 
μαγιό και την πλαστική σαγιονάρα περιφέρονταν επιδεικτικά με τα 
κινητά κολλημένα στα αυτιά φωνάζοντας τις λέξεις-κλειδιά της 
ευτυχίας: «Πούλα! Αγόρασε!». 

Στο συλλογικό νεοελληνικό φαντασιακό εμφυτεύθηκε και εντέλει 
δέσποσε η ιδέα του Ευρωπαίου ,η ιδέα αυτού που «εκσυγχρονίζεται» 
και ξεφεύγει από τη βαλκανική μιζέρια, που απογειώνεται στους 
ουρανούς της αφθονίας , της νιρβάνας του Τζώννυ Γουώκερ, του 
αμαξιού με τις αλουμινένιες ζάντες , της πασοκοβλαχοκίτς 
αισθητικής , του κομματικού μαχαλόμαγκα. Παράλληλα 
«εκσυγχρονίστηκε» και το κριτήριο επιλογής της πολιτικής 
παράταξης και «ιδεολογίας» που ψήφιζε. 

Στη συνείδηση του πελάτη-ψηφοφόρου προεξάρχουν πια όχι οι ιδέες, 
αλλά κριτήρια επιλογής όπως η «κουμπαριά», η «τοπικιστική 
καταγωγή», το «οικογενειακό όνομα», η έλξη που ασκούν οι 
«προσωπικές συνήθειες» του ιδιωτικού βίου των υποψηφίων (χόμπι, 
οικογενειακή κατάσταση, στυλ συμπεριφοράς) και η «εξωτερική 
εμφάνιση». Η πολιτική κρίση του, ισούται πλέον με την ανεύθυνη 
θέση των αποχαυνωμένων τηλεθεατών που επιδοκιμάζουν ή 


αποδοκιμάζουν καθισμένοι στο καναπέ 
τους, τις «μοντέλες» στα διάφορα 
τηλεοπτικά καλλιστεία και «τάλεντ 
σόου» που παρακολουθούν στους δέκτες 
τους. 

«Οι ιδέες της κυρίαρχης τάξης 
είναι σε κάθε εποχή οι κυρίαρχες 
ιδέες. Η κυρίαρχη υλική δύναμη 
της κοινωνίας και ταυτόχρονα η 
κυρίαρχη πνευματική της 
δύναμη» 

(Κάρλ Μάρξ - Γερμανική 
Ιδεολογία) 

Η αισθητικοποίηση της πολιτικής (που, 
κατά τον φιλόσοφο Υ/αΙΐετ Βεη)αιηίη, 
συνιστά τον προπομπό του φασισμού) 
αντιστρατεύεται ευθέως τον πυρήνα της 
έλλογης πολιτικής σκέψης και κρίσης των 
ατομικών και συλλογικών συμφερόντων, 
αφού υποκαθίσταται από τη «γοητεία της 
προσωπικότητας» και την επικοινωνιακή 
κατασκευή «δημοφιλών» ατόμων άνευ 
πολιτικού λόγου. 

Η μετάλλαξη αυτή εξηγεί και τον 
αυξανόμενο αριθμό μελών των διαφόρων 
«ψυχαγωγικών ελίτ», όπως: «τηλεοπτικές 
περσόνες», τραγουδιστές, ηθοποιοί, 
αθλητές, που εκλέγονται ή θέτουν 
υποψηφιότητες στον πολιτικό στίβο. 

Το μεγαλύτερο «βάρος» για το 
πλασάρισμα του συγκεκριμένου 
«προϊόντος», ανέλαβαν για λογαριασμό 
των πολιτικό-οικονομικών ελίτ οι 
«ειδικοί». 

Ποιοι είναι αυτοί; Μα φυσικά τα ΜΜΕ. 
και οι κανίβαλοι-δημοσιογράφοι τους. 
Αυτοί οι κομπλεξικοί φασίστες και 


Ναι, μια χώρα σήμερα πτωχεύει, περισσότερο οδυνηρή 
όμως είναι η πνευματική πτώχευση που προηγήθηκε. 



ημιμαθείς μπάτσοι της «ενημέρωσης», 
πιστοί στο δόγμα ότι: «είδηση είναι ότι 
συμφέρει τα αφεντικά μου». Ποτισμένοι 
με την αντίληψη: «ο λαουτζίκος πρέπει να 
καταλάβει ότι ο ίδιος είναι η κύρια αιτία 
της δυστυχίας του και πως οι φτωχοί είναι 
από το μυαλό τους φτωχοί», κάνουν το 
παν για να υιοθετηθεί αυτή η αντίληψη 
ακόμη και από τον ίδιο τον λεγόμενο 
λαουτζίκο. 

Η απορρύθμιση του επικοινωνιακού 
πεδίου τη δεκαετία του '90 στην Ελλάδα 
οδήγησε στην άνευ μέτρου πολιτισμική 
κυριαρχία της ιδιωτικής κυρίως 
τηλεόρασης, που ελέγχει άνω του 85% 
της συνολικής εθνικής τηλεθέασης (ενώ 
ακολούθησε και η δημόσια). 

Η ραγδαία εξάπλωση της «ελεύθερης 
ιδιωτικής τηλεόρασης» ως το κυρίαρχο 
μέσο δημόσιας/μαζικής επικοινωνίας 
στηρίχθηκε στην παντελή απουσία από 
την ελληνική κοινωνία ενός φθηνού και 
ανέξοδου μέσου παροχής οικογενειακής 
ψυχαγωγίας. Η πολιτισμικά στερημένη 
μέση ελληνική οικογένεια (και κυρίως τα 
λαϊκά στρώματα και ευρείες μερίδες της 
μικροαστικής τάξης) «θαμπώθηκε» από 
την πανδαισία των συμβολικών κόσμων 
που παρελαύνουν εμπρός της με ένα απλό 
πάτημα του κουμπιού. Παράλληλα, αυτός 
ο «νέος θαυμαστός κόσμος» που 
ξεδιπλωνόταν μπροστά της συνιστούσε 
το κατάλληλο πολιτισμικό περιβάλλον 
για την εισαγωγή των νέων καταναλωτι¬ 
κών προτύπων που προωθούσε η 
καταναλωτική οικονομία και τη 
συνακόλουθη απενοχοποίηση της 
επιδειξιομανούς κατανάλωσης, στην 
οποία προσέφευγε το ανερχόμενο 
στρώμα των κρατικοδίαιτων νεόπλουτων 
και η νεο-σχηματιζόμενη αμοραλιστική 
αστική τάξη. 

«5Ηορρίη§ Τ1ΐ€Γ&ργ»- 
Καταναλώνω, άρα υπάρχω 

Ο ατομικισμός, ο «ωχαδερφισμός» και η 
απαξίωση των συλλογικών αντιστάσεων, 
αποτελούν κύρια χαρακτηριστικά της 
σημερινής κοινωνικής πραγματικότητας. 
Η λογική του κέρδους και η εργασιακή 
αβεβαιότητα διαμορφώνουν ένα προφίλ 
ανθρώπου που «κοιτάει μόνο τη δουλειά» 
του. Ενός ανθρώπου χωρίς ευαισθησίες 
και οράματα, χωρίς ίχνος ζωτικότητας 
που κρύβει τις ανασφάλειές του στην 
«απόκτηση του αντικειμένου». 

Η ευφορία που προκαλεί η απόκτηση ενός 
υλικού αγαθού, θυμίζει πολλές φορές τις 
γυάλινες χάντρες τις οποίες έπαιρναν οι 
ιθαγενείς του νέου κόσμου ως 
αντάλλαγμα της υποταγής τους. 

Η παροχή άφθονων προϊόντων - όχι 
απαραίτητα αναγκαίων - έρχεται σαν 
ναρκωτικό στον ήδη αλλοτριωμένο 
σύγχρονο άνθρωπο. 

Αυτός με την σειρά του, εγκλωβισμένος 
σε μια ψευδή πραγματικότητα ενός 
προβαλλόμενου “αμερικάνικου ονείρου” 
(που στηρίζεται στην υπερεκμετάλλευση 
και τον υπερδανεισμό) αδυνατεί να 
συνειδητοποιήσει το αντάλλαγμα της 
υποταγήςτου. 

Η αδιαφορία για τις συλλογικές 
διαδικασίες και η αποχή από τα κοινά, 
έρχεται σαν συνέχεια αυτής της 
ιδιώτευσης. Το κράτος, απαλλαγμένο 
πλέον από την ανάγκη διατήρησης ενός 
«ευαισθητοποιημένου κοινωνικά» 
προσώπου, που χρησιμοποιούσε για να 
αποσπά συναίνεση στις επιλογές του, 
λειτουργεί απροκάλυπτα με τη λογική 
επιχείρησης. Η συμβολή όλων χωρίς 
αντιδράσεις στην «πρόοδο» και την 
«ανάπτυξη» (τη μεγιστοποίηση δηλαδή 
των κερδών των αφεντικών) με την 
υπόσχεση/ ελπίδα ότι κάτι θα περισσέψει 

και για τους υπόλοιπους, αποτελεί πλέον κύριο 
πρόταγμα.. Γραμμή τους η «κοινωνική συναίνεση» 
και η «εθνική ενότητα». 

Οι κυρίαρχοι επιβραβεύουν τους εργαζόμενους- 
καταναλωτές με πιστωτικές κάρτες και τραπεζικά 
δάνεια «δια πάσαν επιθυμίαν σας» και οι τελευταίοι 
επιζητούν όλο και πιο πολύ αστυνόμευση και 
καταστολή σε όποιον δε «συμμορφώνεται» με τις 
επιταγές της κυριαρχίας ώστε να κάνουν με 
ασφάλεια τις αγορές τους και να είναι όλοι 
ευτυχισμένοι στο δπ£ε Ειιτορεαπ Ιαπά. 
Καταναλωτικά αγαθά εξαντλούνται σε χρόνο 
μηδέν και οι αφηνιασμένοι καταναλωτές πάντα 
διψούν να καταναλώσουν ένα καινούριο είδος και 
το ψάχνουν επιμελώς, ό,τι κι αν είναι αυτό: αγαθά, 
φίλοι, εμπειρίες. 

Κάθε σταθμός της οικονομικής ανάπτυξης όμως 
στάζει αίμα χυμένο από τους αγώνες για καλύτερες 
συνθήκες ζωής και εργασίας, που τελικά με την 
παραίτηση μας από αυτούς κατέληξαν στον 
εκσυγχρονισμό της δουλείας και στη σκλαβιά των 
αντικειμένων, εφόσον οι αγώνες δεν συνεχίστηκαν 
ώστε να ανατρέψουν και να εξαφανίσουν 
ολοκληρωτικά το σάπιο υπάρχων καπιταλιστικό 
σύστημα. Η σημερινή πραγματικότητα δείχνει ότι 
οι αγώνες χειραφέτησης υπάκουσαν σε μια 
«αναγκαιότητα», αυτή της εμπορευματικής 
επέκτασης. Οι άνθρωποι πίστευαν ότι αγωνίζονταν 
για δικαιοσύνη, ισότητα, ελευθερία, αλλά 
αφήνοντας ανέγγιχτη την υπάρχουσα τάξη 
πραγμάτων στην πραγματικότητα αγωνίζονταν 
για τον εμπορευ-ματικό επεκτατισμό, για την 
επώδυνη γέννα μιας νέας εμπορευματικής μορφής. 
Οι νίκες τους ήταν τελικά νίκες του εμπορεύματος. 

«Στη χώρα του “Εγώ” πολλά “Εμείς” 
γυρεύω» 

Πρέπει να ψάξουμε για την πραγματική αιτία, για 
να εξακριβώσουμε τον τεράστιο μετασχηματισμό 
στην καθημερινή ζωή, μέσα στην οποία αυτή η 
αποπολιτικοποίηση είναι πλέον εγγεγραμμένη και 
βιωματική. Τα κοινωνικο-πολιτικά ενδιαφέροντα 
του σημερινού ανθρώπου αντικαθίστανται από τα 
προσωπικά ναρκισσιστικά ενδιαφέροντα, αφού ο 
ναρκισσισμός είναι το προσδιοριστικό χαρα¬ 
κτηριστικό της σύγχρονης κοινωνίας και έτσι 
γίνονται εφικτά σύμφωνα με την «επιθυμία του 
καθενός», κομίζοντας οικονομικά οφέλη και 
εξουσία. 

Μέσω του καταναλωτικού καπιταλισμού το 
αστείρευτο πάθος για γνώση και ελευθερία 
υποτάσσεται στο μανιώδες πάθος για απόκτηση και 
φετιχοποίηση των εμπορευμάτων. Λέξεις όπως 
παγκοσμιοποίηση, διακυβέρνηση, εκσυγχρο¬ 
νισμός, απασχολησιμότητα, νέα οικονομία, 
μηδενική ανοχή, αξιοκρατία, υπευθυνότητα, 
ελαστικότητα, πολυπολυτισμικότητα, κ.λ.π. 
άρχισαν να διαχέονται στο καθημερινό λεξιλόγιο, 
ενώ την ίδια στιγμή ενοχλητικές λέξεις όπως 
καπιταλισμός, αγώνας, ταξικές διαφορές, 
ανισότητα, εκμετάλλευση, καταστολή και 
κυριαρχία άρχισαν να αποσύρονται διακριτικά με 
την ταυτόχρονη απόσυρση και των κατακτήσεων 
των κοινωνικών αγώνων που πλέον απαξιώνονται 
σαν αναχρονιστικοί και ενάντια στη πρόοδο. Η 
οργάνωση της εργασίας σήμερα έχει καταστρέψει 
το συλλογικό και τη συνεργασία. Μόνο όταν 
υπάρχει συλλογικό πνεύμα μπορούμε να 
συζητήσουμε για το τι είναι αποδεκτό και τι όχι. Να 
κρίνουμε τι είναι σωστό και τι άδικο και τελικά να 
συνδιαμορφώσουμε λογικούς συμβιβασμούς 
ανάμεσα στην ποιότητα και την ποσότητα. Όμως, 
στις επιχειρήσεις όπου εργαζόμενοι αυτοκτο- 
νούν [2], δεν υπάρχει κάποια άξια λόγου έννοια του 
συλλογικού. Δεν υπάρχει εμπιστοσύνη, ούτε 
ειλικρίνεια ανάμεσα στους συναδέλφους, δεν 
υπάρχει συνεργασία, ούτε αλληλεγγύη. Το - 
δουλεύω και ζω μαζί- έχει αφήσει τη θέση του στη 
μοναξιά του καθενός και στο φόβο. 

Έχει πιάσει τόπο η προπαγάνδα τα τελευταία 
χρόνια, ο πρώτος εχθρός του λαού είναι ο λαός. Ο 
διπλανός, αν παίρνει ένα ευρώ παραπάνω είναι το 
λαμόγιο που τα καταφέρνει γιατί έχει τις «άκρες», η 
είναι ρουφιάνος και βολεμένος. Ναι, μια χώρα 
σήμερα πτωχεύει, περισσότερο οδυνηρή όμως είναι 
η πνευματική πτώχευση που προηγήθηκε. 

Ο άνθρωπος που δε κινείται δεν 
αντιλαμβάνεται τις αλυσίδες του. 

Οι εποχές που έρχονται είναι εξαιρετικά άγριες. Δεν 
είναι λίγοι αυτοί που βλέπουν ένα «μακρύ χειμώνα» 
για την ανθρωπότητα, τον χειμώνα της Κρίσης του 
Καπιταλισμού. Αυτό που συμβαίνει στην Ελλάδα 
όμως, δεν είναι απλά το προϊόν της Παγκόσμιας 
Κρίσης του Καπιταλισμού. Αυτή, ίσως και να είναι 
ευλογία κατά κάποιο τρόπο, γιατί στάθηκε η 
αφορμή για να φανούν με τραγικό τρόπο οι 
αναπη ρίες του τόπου μας. 

Όταν συλλαμβάνεται ένας Μάριος Ζ. ως 
τρομοκράτης και ένα μπουκάλι σαμπουάν 
υποδεικνύεται ως βόμβα μολότοφ ή όταν οι 
μπατσοδημοσιογράφοι κανιβαλίζουν χωρίς αιδώ 
βαφτίζοντας αγωνιστές ως τρομοκράτες, 
παρουσιάζοντας σαν «πειστήρια» ενοχής τους το 
περιεχόμενο των βιβλιοθηκών τους και 
ταυτόχρονα ασελγούν στο νεκρό κορμί ενός 
15χρονου μετανάστη με τερατώδη εμετικά ψέματα 
ενώ την ίδια ώρα κυκλοφορεί ελεύθερος π.χ. ο 
Μάκης Ψωμιάδης[3], τότε, ο μόνος δρόμος που 
χαράσσεται (ξανά) είναι αυτός του ανοικτού 
ολοκληρωτικού πολέμου εναντίον της Αυτοκρα¬ 
τορίας του χρήματος. 

Πρέπει πια να γίνει όχι απλά μόνο κατανοητό, αλλά 
κτήμα μας ότι η γραμμή της πραγματικής ζωής 
περνά από τη ριζική καταστροφή των 
εμπορευματικών σχέσεων, την υποκειμενική 
αφθονία, την εξαφάνιση των οικονομικών ταξικών 
διαφορών, τον εμπρησμό των τραπεζών, το 
σαμποτάρισμα της οικονομίας και το τέλος του 
κράτους. 

Όπως είχε γράψει και ο καλός σύντροφος Οατρε 
Όίειη στο πρώτο φύλλο της Απατρις: «Ας είμαστε 
Ρεαλιστές, αυτός ο πολιτισμός που τόσο κοπιάσατε 
να οικοδομήσετε καταστρέφει. Αφήνει πίσω του 
καμένη γη και καμένα μυαλά. ΓΓαυτό και για 
χίλιους άλλους λόγους του αξίζει ένα θεαματικό 
τέλος. Ο Δεκέμβρης ήταν μόνο η αρχή... Δε θέλετε 
ισότητα; ΠάρτεΧάος!». 

Όλοι εσείς, τα πτώματα που αξιώνετε να μας 
κυβερνάτε, μάταια θα καυτηριάσετε τους 
«υποκινητές ταραχών» και θα θρηνήσετε 
υποκριτικά για μια βία που μονό η παρουσία σας τη 
γέννησε και τη συντηρεί. 

[1] Η φυλλάδα-βόθρος Αυριανή καλούσε το 
αναγνωστικό της κοινό να καταγγείλει οτιδήποτε 
γνωρίζει για την προσωπική ζωή του «κίναιδου 
Χατζιδάκι». 

[2] Μόνο στο διάστημα 2008-2009 35 εργαζόμενοι 
αυτοκτόνησαν στη γαλλική εταιρεία τηλεπι¬ 
κοινωνιών Εγππο 6 Τεΐεοοιη. 

[3] Ο «Μάκαρος», (όπως τον αποκαλούν οι φίλοι 
του), ήταν πολύ καλός στις ντρίμπλες με την 
Αστυνομία και παρά το βεβαρημένο ποινικό 
μητρώο του προς το παρόν δεν έχει κοιμηθεί ούτε 
μία νύχτα στο στρώμα της φυλακής, παρ' ότι το 
άθροισμα από τις καταδίκες του φθάνει συνολικά 
σε 17 χρόνια και δύο μήνες. 

Νεαρός ρασοφόρος κυκλοφορούσε μέσα στο 
ΕΑΤ/ΕΣΑ και κακοποιούσε μαζί με άλλους 
στρατονόμους τους πολιτικούς κρατουμένους...» 
(εφ. Βήμα 19/1/2003) 

Διαβάστε περισσότερα: 

Εΐΐρ://\ν\ν\ν.ΐονίΐΉΔ.§τ/(36£Δΐι1ΐ.Δδρ?ρ1<3=2&ΔΓί1(3=14 
8385&<:ΐ=5&<3ΐ= 19/01/2003#ίχζζ011Μ8Ε6§η 


*Για τη συγγραφή του κειμένου χρησιμοποιήθηκαν 
αποσπάσματα από τα κείμενα: 

Ιεαη-ΕΓπηςοίδ Εγοΐπτά « Η κατάσταση της γνώσης 
στις αναπτυγμένες κοινωνίες» 

Λώλα Ιωάννου «Προς μια δημοκρατία 
μετεμφυλιακού τύπου» 

Ραούλ Βανεγκέμ «Η βίβλος των ηδονών» 

Όπως επίσης και αποσπάσματα από το κείμενο ενός 
συντρόφου που λόγω τεχνικού λάθους δε 
κρατήθηκε το όνομα του. Ελπίζω να με συγχωρέσει 
για την αβλεψία της παράληψης αν τύχει και 
διαβάσει το παρών άρθρο. 

Ευάγριος Αληθινός 


Η Παριακιάδα 

της ελληνικής μεγαλοαστικής τάξης 


Τ α παρακάτω αποσπάσματα μας 
δείχνουν ξεκάθαρα την πλήρη 
αδιαφορία της ελληνικής μεγαλο¬ 
αστικής τάξης από καταβολής του 
σύγχρονου ελληνικού κράτους, τόσο για το 
ίδιο το κράτος που την συντηρούσε, όσο και 
για το λαό του. Μία άρχουσα τάξη, 
παρασιτική και εξαιρετικά απαιτητική και 
σπάταλη. Διαπλεκόμενη με μία πολιτική 
ιεραρχία και με κανένα ενδιαφέρον για την 
οικονομική ανόρθωση της χώρας. Στόχος η 
εξασφάλιση των προνομίων και η απορρό¬ 
φηση της κατά καιρούς ξένης οικονομικής 
βοήθειας προς ίδιον όφελος και συμφέρον. 
Πολλοί εκ των μελών της έκαναν μεγάλες 
περιουσίες στη κατοχή είτε σαν συνεργάτες 
των Ναζί κατακτητών, είτε σαν μαυραγο¬ 
ρίτες Η ελληνική μεγαλοαστική τάξη 
αποκαλύπτεται μέσα από τα ίδια τα λόγια 
όχι κάποιων επαναστατών αναρχικών ή 
κομμουνιστών, αλλά δύο διαχειριστών του 
πολιτικού συντηρητικού κατεστημένου, του 
απεσταλμένου τοποτηρητή των ΗΠΑ για το 
σχέδιο Μάρσαλ Ραιιΐ ΡοΓΐετ το 1947, όπου 
αναφέρεται στη μετακατοχική μεγαλο¬ 
αστική ελληνική τάξη, και του πρώην 
πρωθυπουργού και πρόεδρου της δεξιάς 
παράταξης της Ε.Ρ.Ε. (1965-1967) 
Παναγιώτη Κανελλόπουλου όπου μας 


ργάνωση. Ποτέ άλλοτε δεν έχω δει 
διοικητική δομή που να είναι λόγω 
ανικανότητας και αναποτελεσματικότητας 
και μόνο τόσο απαράδεκτη. Στόχος της, 
(σ.σ. της Ελληνικής κυβέρνησης) κατά την 
προσωπική μου κρίση, είναι να 
χρησιμοποιήσει την ξένη βοήθεια ως μέσο 
για τη διαιώνιση των προνομίων μιας μικρής 
κλίκας από τραπεζίτες και εμπόρους που 
αποτελούν την αόρατη εξουσία στην 
Ελλάδα... 

Η άμεση συνέπεια της εγγύησης για 
αμερικανική βοήθεια ήταν όχι να 
παρακινηθεί η κυβέρνηση να επεκτείνει τις 
προσπάθειές της, αλλά να εισπράξει το 
ευχάριστο αίσθημα ότι είχε απαλλαγεί από 
οποιαδήποτε υποχρέωση να κάνει 
οτιδήποτε. Πίσω από την κυβέρνηση 
υπάρχει μια μικρή εμπορική και τραπεζική 
κλίκα. Αυτή η κλίκα είναι αποφασισμένη 
πάνω απ' όλα να προστατεύσει τα 
οικονομικά της προνόμια, όποιο κι αν είναι 
το κόστος σε ό,τι αφορά την οικονομική 
υγεία της χώρας. 

Ακόμη θυμάμαι ένα εντυπωσιακό γεύμα που 
παρέθεσε προς τιμήν μου ένας κορυφαίος 
τραπεζίτης στο πολυτελές αθηναϊκό 
διαμέρισμά του.[...] Είχε τρεις οικονόμους 
ντυμένους με λιβρέες, το τραπ'εζι 



μεταφέρει έξι μήνες πριν την δικτατορία της 
21 ης Απριλίου 1967. Πρόκειται για 
απόσπασμα από μια επιστολή που είχε 
στείλει στις 20 Σεπτεμβρίου 1966 ο τότε 
πρόεδρος της ΕΡΕ Παναγιώτης 
Κανελλόπουλος στον Κ.Καραμανλή στο 
Παρίσι όπου του αναλύει το πολιτικό κλίμα 
της εποχής που οδήγησε στη δικτατορία. 

Πολλές από αυτές τις οικογένειες που 
αναφέρονται στην έκθεση του 1947, τις 
συναντούμε και τη δεκαετία του '60, ενώ 
φυσικά οι απόγονοι τους συνεχίζουν να 
αποτελούν μέχρι σήμερα τη οικονομική 
ολιγαρχία του τόπου με τον ίδιο ακριβώς 
τρόπο σκέψης και αντίληψης των 
καταστάσεων. 

Απόσπασμα της έκθεσης του Ραιιΐ Ροτίετ 
προς τον υφυπουργό Εξωτερικών των 
ΗΠΑ \ν.Ι Όίαγίοη στις 14/2/1947, σχετικά 
με τη μετακατοχική αστική τάξη και τη 
δημόσια διοίκηση στην Ελλάδα: 

«...Εδώ δεν υφίσταται κράτος σύμφωνα με 
τα δυτικά πρότυπα. Αντί αυτού, υπάρχει μία 
χαλαρή ιεραρχία ατομιστών πολιτικών , 
μερικών χειρότερων από άλλους, που είναι 
τόσο απασχολημένοι με τον ατομικό τους 
αγώνα για εξουσία, ώστε δεν έχουν τον 
χρόνο , ακόμα και υποθετικά αν είχαν την 
ικανότητα να αναπτύξουν κάποια οικονο¬ 
μική πολιτική. Η δημόσια διοίκηση είναι 
υπερβολικά εκτεταμένη, κακοπληρωμένη 
και αποθαρρημένη. Οι χαμηλοί μισθοί 
προσαυξάνονται βάσει ενός εντελώς 
συγκεχυμένου συστήματος επιδομάτων, 
χάρη στα οποία μερικοί δημόσιοι υπάλληλοι 
κερδίζουν μέχρι και τέσσερις φορές 
περισσότερα από το βασικό τους μισθό... Το 
αποτέλεσμα είναι η απόλυτη αποδιο- 


αποτελούταν από ένα λουκούλλειο γεύμα με 
εκπληκτικά κρασιά. Πλήρης αντίθεση με τα 
μικρά ελληνόπουλα που λιμοκτονούν στους 
δρόμους. Η ανάπτυξή τους είναι 
προβληματική, ούτε ήταν καλοντυμένα, ενώ 
είδαμε συμπτώματα πελάγρας και 
δερματικών παθήσεων, προφανώς λόγω 
έλλειψης βιταμινών. Η αντίθεση με το 
δείπνο που μου παρέθεσε ο έλληνας 
τραπεζίτης παραήταν ταιριαστή και 
σκληρή...» 

Απόσπασμα επιστολής του 
Π.Κανελλόπ ουλου προς τον 
Κ.Καραμανλή,όπου του αναλύει το 
πολιτικό κλίμα της εποχής που οδήγησε 
στη δ ικτατο ρ ία τη ς 21 ς Απ ρ ιλ ίου 1967: 

«...οι διάφοροι βιομήχανοι, εφοπλισταί και 
γενικώτερα "κοσμικοί κύριοι", όπως είναι 
φυσικό και αναπόφευκτο, βλέπουν και 
συναναστρέφονται τον βασιλέα πολύ 
συχνότερα και πολύ οικειότερα παρά 
οιοσδήποτε άλλος Ελλην. Αυτοί είναι οι 
τύποι που φοβούνται πάντοτε. Φοβούνται 
τον λαό, φοβούνται τις εκλογές, βλέπουν αφ' 
υψηλού τη δημοκρατία, τον κοινοβου¬ 
λευτισμό, τα κόμματα και εμάς τους 
πολιτικούς, και θεωρούν ξεπερασμένα όλα 
τα πολιτικά συστήματα που δεν τους 
εξασφαλίζουν τον ήσυχον ύπνον των διά 
μόνης της αστυνομίας. Οι άνθρωποι αυτοί, 
νομίζουν ότι η αστυνομία υπάρχει κυρίως γι' 
αυτούς και ότι κυρίως αυτοί συνιστούν την 
καθεστηκυίαν τάξιν.» 

Εμείς δε χρειάζεται να προσθέσουμε τίποτε 
άλλο. Τα συμπεράσματα δικά σας. 

κανένας εργαζόμενος-η δεν είναι μόνος 
πόλεμο στον πόλεμο ίων αφεντικών 


Η συναδέλφισσα Κάρμεν Μ., μέλος του 
σωματείου που επέστρεφε από νόμιμη 
άδεια, απολύθηκε από το αφεντικό της 
αλυσίδας καφετεριών νΐΑ νΑΙ. Στις συναντήσεις 
που έγιναν για να καταβληθούν τα δεδουλευμένα, 
τα ένσημα και η αποζημίωση, ο εργοδότης Στέλιος 
Καρέζος εμφανίστηκε προκλητικός απέναντι 
στην εργαζόμενη αλλά και στους εκπροσώπους 
του σωματείου, με αποκορύφωμα τη συνάντηση 
της 23ης Μαρτίου, ημέρας που θα γινόταν ο 
τελικός διακανονισμός. Ο Καρέζος, άρχισε να 
τραβάει φωτογραφίες ενώ σήκωσε την μπλούζα 
του και επέδειξε το ΟΠΛΟ που έφερε στη ζώνη 
του. Η συνέχεια δόθηκε στο αστυνομικό τμήμα, 
όπου οι αστυνόμοι αφού κατέγραψαν το γεγονός 
«συνέστησαν» στην εργαζόμενη και στα μέλη του 
σωματείου να μην προβούν σε μηνύσεις. Ο 
Καρέζος καθ’ όλη την διάρκεια του περιστατικού 
επαναλάμβανε τη φράση «Τώρα μπλέξατε»... 

Στις 24 Μάρτη αργά το απόγευμα, η Κάρμεν Μ. 
δέχθηκε επίθεση από αγνώστους την ώρα που 
κατευθύνονταν σπίτι της. Τη χτύπησαν βάναυσα 
στο κεφάλι και την εγκατέλειψαν αιμόφυρτη και 
λιπόθυμη στην είσοδο του σπιτιού της. Το κίνητρο 
της επίθεσης δεν ήταν η ληστεία, καθώς όταν η 
Κάρμεν συνήλθε είχε πάνω της και τα χρήματα και 
το τηλέφωνο της. 

Στις 26 Μάρτη μέλη του Σωματείου μαζί με 
δεκάδες αλληλέγγυους απέκλεισαν το νΐΑ ΥΑΙ 
(Σταδίου 3) για αρκετές ώρες ενώ ο μέχρι πρότινος 
προκλητικός και εριστικός Καρέζος κρύφτηκε στο 
υπόγειο. Ακολούθησαν παρόμοιες παρεμβάσεις 
στα ΥΙΑ ΥΑΙ στην Πανεπιστημίου(έναντι των 


Προπυλαίων) και στην Μπενάκη και Φειδίου. Το 
απόγευμα της ίδιας μέρας ο Καρέζος 
επικοινώνησε με το σωματείο ζητώντας να 
καταβάλει τα χρωστούμενα στην Κάρμεν 
λέγοντας ότι όλα ήταν μια παρεξήγηση. 

Προφανώς δεν υπάρχουν ούτε παρεξηγήσεις, 
ούτε μεμονωμένα περιστατικά. Οι απλήρωτες 
εργατοώρες, τα ακόλλητα ένσημα, η μη καταβολή 
δώρων και επιδομάτων, οι απολύσεις, η μείωση 
μισθών, η μαύρη εργασία είναι πραγματικότητα 
που βιώνουμε καθημερινά στα εργασιακά 
κάτεργα. Όποιος τολμήσει να μιλήσει γι αυτά και 
να ορθώσει το ανάστημά του, έρχεται 
αντιμέτωπος από την μια με την εργοδοτική 
τρομοκρατία που περιλαμβάνει όπλα, απειλές, 
μπράβους, βιτριόλι και από την άλλη με την 
τρομοκρατία της ανεργίας. Όλα αυτά συμβαίνουν 
σε μια περίοδο που το κράτος, αυτή τη φορά με 
αφορμή την οικονομική κρίση, επαναπροσδιορίζει 
τους όρους της μισθωτής εργασίας, προς όφελος 
των αφεντικών, θεσμοθετώντας την κατάργηση 
των εργασιακών κεκτημένων και ανοίγοντας τον 
δρόμο για την ένταση της εκμετάλλευσης και της 
καταπίεσης. 

Σε αυτή τους την προσπάθεια κράτος και 
αφεντικά για την επίτευξη των σχεδιασμών τους, 
βρήκαν πρόθυμο σύμμαχό τους επαγγελματίες 
εργατοπατέρες, δίνοντάς τους ως αντάλλαγμα 
μελλοντικά κρατικά και κομματικά πόστα. Σε 
αυτή την κατεύθυνση υπογράφουν οι τελευταίοι 
συλλογικές συμβάσεις, οι οποίες προβλέπουν 
πάγωμα ή μείωση μισθών, κάνουν γαργάρα τις 
δολοφονίες και τα σακατέματα δεκάδων 


εργαζομένων, συγκαλύπτουν τις μπίζνες 
μεγαλοεργολάβων και δεν κατεβάζουν απεργίες. 
Όταν κάποτε καλούν σε απεργία υπό την πίεση 
των εργαζομένων, τις σαμποτάρουν οι ίδιοι και τις 
καταστέλλουν. Χαρακτηριστική η στάση της 
ΓΣΕΕ στην απεργία στις 11 Μάρτη, όπου σε 
συνεργασία με την αστυνομία διαχώρισε την θέση 
της από τα πρωτοβάθμια σωματεία με αποτέλεσμα 
τα τελευταία να δεχτούν επίθεση των ΜΑΤ. 

Μέσα σε αυτή την ζοφερή πραγματικότητα τα 
ΜΜΕ σε εντεταλμένη υπηρεσία προσπαθούν να 
μας πείσουν ότι όλα γίνονται για το δικό μας καλό 
σύμφωνα με το οποίο «όλοι οφείλουμε να κάνουμε 
θυσίες για να σωθεί η οικονομία και η χώρα». Ως 
είναι γνωστό όπου δεν φτάνει το κλομπ του 
μπάτσου φτάνει το μικρόφωνο του 
δημοσιογράφου. Έτσι από τη μία τα ΜΜΕ ως 
γνήσια παπαγαλάκια της ασφάλειας δημοσιεύουν 
τα στοιχεία και το όνομα μέλους του σωματείου, 
καταδεικνύοντας το ως υπεύθυνο για το 
«εργατικό ατύχημα» του αλήτη-λέρα- 



εργατοπατέρα Παναγόπουλου, στο απεργιακό 
συλλαλητήριο της 5ης Μάρτη και από την άλλη 
μυρίζοντας πιασάρικο θέμα (ως γνήσια κοράκια) 
κόπτονται να δημοσιοποιήσουν την υπόθεση με 
το νΐΑ νΑΙ αποσκοπώντας να αναδείξουν την 
μερικότητα και τον μεμονωμένο χαρακτήρα του 
γεγονότος. Είμαστε αρνητικοί με τα ΜΜΕ διότι 
για μας η πληροφόρηση είναι δράση που 
συνδέεται με το μέσο και γι αυτό δράση που μας 
φέρνει, ως σώματα, στον φυσικό χώρο της 
εκμετάλλευσης και των αγώνων. Δεν γίνεται 
λοιπόν στα γεγονότα των 8 αλλά στα γεγονότα 
του δρόμου.Έτσι το ζήτημα είναι να αναπτυχθούν 
οι δικές μας υποδομές εργατικής 
αντιπληροφόρησης κι ο αγώνας τούτος ενέχει 
αυτή την προοπτική. 

Από την δική μας εμπειρία στην εργασία 
θεωρούμε ότι πρέπει να πάρουμε ο ΚΑΘΕ ΕΝΑΣ 
και ΟΛΟΙ ΜΑΖΙ την ευθύνη για: 

I την Δημιουργία Σωματείων Βάσης απαρχής, σε 
όσους χώρους εργασίας δεν υπάρχουν 
I την Ενίσχυση των ήδη υπαρχόντων 
Σωματείων Βάσης 

I την Ενδυνάμωση των Γενικών Συνελεύσεων 
των εργαζομένων 

I το ξεπέρασμα των Διοικητικών Συμβουλίων 
και όλων των μηχανισμών διαμεσολάβησης 

I την ζωή μας και όσα μας αφορούν 
ΑΝΤΙΣΤΑΣΗ στον εκφοβισμό των αφεντικών 
ΑΛΛΗΛΕΓΓΥΗ μεταξύ των εργαζομένων 

ΑΥΤΟΟΡΓΑΝΩΣΗ σε όλους τους χώρους 
εργασίας 

Σωματείο Σερβιτόρων Μαγείρων και 
λοιπών εργαζομένων του κλάδου του 
Επισιτισμού 


■■ επίθεοη οι μέλος 
ιης καμπάνιας 
“ενα καράβι για ιη Γάζα” 


Τ ο μεσημέρι της Κυριακής 4 Απρίλη, ο Βαγγέλης 
Πισσίας, μέλος της πρωτοβουλίας "Ενα καράβι για τη 
Γάζα",δέχτηκε απειλητικό τηλεφώνημα από 
αγγλόφωνο άτομο που τον κατηγορούσε ότι υποστηρίζει την 
"παλαιστινιακή τρομοκρατία".Το πρωί της Δευτέρας ο 
Βαγγέλης βρήκε το αυτοκίνητό του με σπασμένα τζάμια, χωρίς 
να έχει κλαπεί τίποτα. Το περιστατικό αυτό παραπέμπει και 
θυμίζει πάγιες τακτικές του ισραηλινού κράτους ή/και των 
μυστικών του υπηρεσιών που προσπαθούν να εκφοβίσουν 
μάταια ανθρώπους οι οποίοι χρόνια τώρα έχουν αφιερώσει τη 
ζωή τους στην αλληλεγγύη στο παλαιστινιακό λαό. 

Η πρωτοβουλία "Ενα καράβι για τη Γάζα" συγκροτήθηκε από 
συναγωνιστές και συντρόφους για την συμμετοχή με ελληνικά 
καράβια σε έναν διεθνή στολίσκο πλοίων που θα αποπλεύσει 
αρχές Μαίου στη Γάζα, για να άρει την πολιορκία των 
Ισραηλινών. Τα πλοία θα διατεθούν στον παλαιστινιακό λαό 
για τη δημιουργία μιας μόνιμης γραμμής θαλάσσιας 
επικοινωνίας της Γάζας με τον έξω κόσμο. 


Τον Αύγουστο του 2008,2 ελληνικά ψαροκάικα ήταν τα πρώτα 
σκάφη που μετά από 41 χρόνια (μετά τον πόλεμο του '67) 
εισέπλευσαν στα παλαιστινιακά ύδατα και ελλιμενίστηκαν στην 
ιχθυόσκαλα της Γάζας. Ο Βαγγέλης Πισσίας ήταν ένας από το 
πλήρωμα της διεθνούς αποστολής του Ετοο Οαζα. Συμμετείχαν 
10 Έλληνες. Ακολούθησαν άλλες 4 επιτυχείς αποστολές. Μετά 
την εισβολή του ισραηλινού 
στρατού στη Γάζα, το Δεκέμβρη 
Μ του 2008, το ισραηλινό ναυτικό 
^Μ διεμβόλισε το σκάφος του Ετοο 

Οαζα "ϋί§ηίΐγ" και τον Ιούνιο 
Μ του 2009 κατέλαβε το σκάφος 

Μ "Αρίωνα". 

■ ιι ύναι η ληοιπα μιας τράπεζας μπροοτά οτην ίδρυοη ιης; 


«Κανένα οίκτο στους γδάρτες των ονείρων μας 
Καμία ανακωχή στο πόλεμο που πυροδοτείται 
Από το πάθος για αξιοπρέπεια και ελευθερία. 

Τίποτα δεν τελείωσε όλα συνεχίζονται... » 
(Γιάννης Δημητράκης , φυλακές Αλικαρνασσού) 

Σ τις 16 Ιανουάριου 2006 πραγματοποιείται ληστεία στο 
υποκατάστημα της Εθνικής τράπεζας στην οδό Σόλωνος, 
με την άμεση κινητοποίηση των αστυνομικών δυνάμεων 
και με αποτέλεσμα την ρίψη από την μεριά των μπάτσων 
αμέτρητων σφαιρών σε ώρα αιχμής στο κέντρο της Αθήνας και 
την σύλληψη και το βαρύ τραυματισμό του αναρχικού Γιάννη 
Δημητράκη. Από την πρώτη στιγμή ξέσπασε μια καταιγίδα 
παραπληροφόρησης και κατασυκοφάντησης όχι μόνο του 
συντρόφου αλλά και ολόκληρου του αναρχικού- 
αντιεξουσιαστικού χώρου. 

Όλοι θυμόμαστε τα Μ.Μ.Ε πάντα σε συνεργασία με το κράτος να 
προσπαθούν να πείσουν για την ύπαρξη συμμορίας που την 
βάπτισαν «ληστές με τα μαύρα», για διασυνδέσεις με τον λεγόμενο 
χώρο του εγκλήματος, για χρηματοδότηση των οργανώσεων 
ένοπλης πάλης ακόμα και για την λειτουργία ενός είδους 
παρακράτους στα Εξάρχεια. Σε συνδυασμό με όλα τα παραπάνω 
πραγματοποιείται και «επίσκεψη» του εισαγγελέα Διώτη γνωστός 
για τις μεθόδους του από την υπόθεση της 17Ν με σκοπό να πάρει 
κατάθεση στον Γιάννη ο οποίος βρίσκονταν σε κρίσιμη 
κατάσταση στην εντατική. 

Αμέσως ποινικοποιήθηκαν οι φιλικές και συντροφικές σχέσεις του, 
με την αστυνομία να έχει σε στενό κλοιό κοντινά του πρόσωπα και 
τέλος να συμπεριλάβει άλλα 3 άτομα ως κατηγορούμενους. Οι 
κατηγορίες εναντίον του στηρίχθηκαν στον τρομονόμο και 
συμπεριλήφθηκαν άλλες 6 ληστείες! απόπειρες ανθρωποκτονίας 
και ξέπλυμα χρήματος. 

Στο δικαστήριο που έγινε το 2007 καταδικάστηκε με ποινή 35 
χρόνων κατά συγχώνευση 25 χρόνια μόνο για την ληστεία στην 
Εθνική και για 2 απόπειρες ανθρωποκτονίας οι οποίες λογικά δεν 
μπορούν να σταθούν αφού από το όπλο του έλειπε μια σφαίρα η 
οποία δεν βρέθηκε ποτέ. Βλέπουμε λοιπόν πως η καταδίκη του 
συντρόφου ήταν καθαρά πολιτική και εκδικητική Αυτό δεν 
φαίνεται μόνο από το κατηγορητήριο και από τη μεγάλη ποινή 
αλλά και από την μεταχείριση που δέχεται όσα χρόνια βρίσκετε 
μέσα στη φυλακή. Για παράδειγμα οδηγείτε στη φυλακή 
Μαλανδρίνου πριν δικαστεί η οποία προορίζεται μόνο για 
κατάδικους και όχι για υπόδικους, δέχεται επιθέσεις από 


δεσμοφύλακες, εκδικητικές μεταγωγές και πειθαρχικές ποινές, 
καθώς και στο εφετείο το περασμένο Δεκέμβριο δεν τον άφησαν 
να προετοιμάσει μαζί με τους δικηγόρους την υπεράσπιση του 
αφού τον μετέφεραν μια μέρα πριν τη δίκη στις φυλακές 
Κορυδαλλού. 

Ο Γιάννης Δημητράκης υπερασπίστηκε την επιλογή της 
απαλλοτρίωσης της τράπεζας δηλώνοντας τα κίνητρα και τις 
προθέσεις του. Όχι μόνο στην απολογία του στο δικαστήριο αλλά 
και με μια πληθώρα γραμμάτων έδωσε νόημα στην πράξη του ως 
μια στιγμή της κριτικής και δράσης του ενάντια στο σύστημα της 
μισθωτής σκλαβιάς και της εκμετάλλευσης, ενάντια στον 
αντικοινωνικό ρόλο των τραπεζών, ως ένα κομμάτι πάζλ των 
προσωπικών και κινηματικών του επιλογών. Μέσα στην φυλακή 
στάθηκε με αξιοπρέπεια και δυναμισμό καθώς συμμετείχε σε 
όλους τους αγώνες των κρατουμένων και σε απεργίες πείνας. 
Μην ξεχνάμε τις εξεγέρσεις που ξέσπασαν με αφορμή τον 
ξυλοδαρμό του σε σχεδόν όλες τις φυλακές τις Ελλάδας, καθώς 
και μαζί με τους άλλους φυλακισμένους αντιεξουσιαστές 
αποτέλεσαν δραστικό δίαυλο επικοινωνίας με τις μεγάλες 
κινητοποιήσεις των κρατουμένων το 2008. 

Αναγκαίο είναι να μιλήσουμε για τους 3 αναρχικούς Σίμο και 
Μάριο Σεισίδη και Γρηγόριο Τσιρώνη οι οποίοι όχι μόνο 
αντιμετωπίζουν την δίωξη για την απαλλοτρίωση της Εθνικής 
τράπεζας που τους καθιστά δέσμιους στην φυγοδικία και συνεπώς 
στην στέρηση της κινηματικής δράσης και των κοντινών τους 
προσώπων αλλά και στην συνεχή συκοφάντηση τους όλα αυτά τα 
χρόνια ότι συμμετέχουν σε όλες τις ένοπλες ομάδες στην Ελλάδα 
σε συνδυασμό με την επικήρυξη τους με 600.000€.Ακόμα και τώρα 
όπου 6 σύντροφοι βρίσκονται εντός των τοιχών ως 
κατηγορούμενοι για συμμετοχή στον επαναστατικό αγώνα για 
ακόμη μια φορά το κράτος και τα παπαγαλάκια των Μ.Μ.Ε 
κατηγορούν μαζί με άλλους και τους 3 συντρόφους για τον ίδιο 
λόγο. 

Ο Γιάννης Δημητράκης δικάζονταν στις 28 Απρίλη σε 2ο βαθμό, 
όμως η δίκη πήρε αναβολή για τις 6 Δεκέμβρη. 

Εμείς από την μεριά μας δεν θα αφήσουμε κανένα σύντροφο 
όμηρο στα χέρια του κράτους. 

ΛΕΥΤΕΡΙΑ ΣΤΟ ΓΙΑΝΝΗ ΔΗΜΗΤΡΑΚΗ 

ΚΑΜΙΑ ΔΙΩΞΗ ΣΤΟΥΣ ΣΙΜΟ &ΜΑΡΙΟ ΣΕΙΣΙΔΗ, ΓΡΗΓΟΡΙΟ 
ΤΣΙΡΩΝΗ 

Υπόθεοί) Παλαιοιίδη 

μια ιστορία με αίσιο τέλος που η άγρα δε θα εκδώσει ποτέ 


Ε ίναι σαφές πως το κλίμα της επικαιρότητας είναι ένα κακό κλίμα για 
τους διεκδικητικους αγώνες των καταπιεσμένων και 
εκμεταλλευομένων. Μας λένε σε όλους τους τόνους πως το καθήκον 
κάθε εργαζόμενου είναι να επωμιστεί την εθνική ανάταση και να στηρίξει τη 
χώρα στη δύσκολη στιγμή. Βέβαια κανείς δε ρωτά γιατί πρέπει οι εργαζόμενοι 
να στηρίξουν την αέναη κερδοφορία των αφεντικών, από τη στιγμή που η 
κερδοφορία αυτή στηρίζεται από την αρχή στην εκμετάλλευση του μόχθου 
των εργαζομένων. Το εθνικό παραμύθι, διανθισμένο με ικανές δόσεις 
τρομοϋστερίας, δημιουργεί μια “κατάσταση εκτάκτου ανάγκης” στην οποία 
ακόμα και το να διεκδικείς τα δικαιώματά σου βαφτίζεται αντεθνική 
τρομοκρατική δράση. 

Μήπως όμως όλος αυτός ο πανικός 
δεν είναι μια μονομερής επέλαση 
του “κράτους” προκειμένου αυτό να 
επιβάλλει τους δικούς του ρυθμούς 
παραγωγής και εκμετάλλευσης, 
αλλά πρόκειται για μια 
συντονισμένη απάντηση σε 
διεκδικήσεις που αρχίζουν να 
ξεφεύγουν από τον συνδικαλιστικό 
και ιδεολογικό έλεγχο των θεσμικών 
οργάνων; Μια ένδειξη για αυτό είναι 
ο πολλαπλασιασμός των 
περιπτώσεων εργατικών 
διεκδικήσεων που μέσα στο κλίμα 
της κατατρομοκράτησης, 
κατορθώνουν όχι μόνο να μένουν 
αυτόνομες από το θεσμικό 
συνδικαλισμό, αλλά και να 
πετυχαίνουν νίκες που φαντάζουν 
εξωφρενικές στο πλαίσιο που ήδη 
περιγράψαμε. Η απεργία των 
Αιγύπτιων αλιεργατών για 
παράδειγμα, ή η αναστολή της 
απόλυσης στην εταιρεία 
Τείερετίοππαποε και τη 
φαρμακοβιομηχανία ΌΕΜΟ είναι 
μερικά μόνο παραδείγματα. Ένα 
όμως παράδειγμα αγώνα 
συζητήθηκε περισσότερο για τις 
ιδιαιτερότητές του και τα διδάγματά 
του: ο επιτυχημένος αγώνας για 
επαναπρόσληψη του Ντίνου 
Παλαιστίδη στις εκδόσεις ΑΓΡΑ. 

Ο αγώνας του Ντίνου Παλαιστίδη 
χαρακτηρίστηκε, ειρωνικά, από 
κάποιον αριστερό σχολιαστή ως “μητέρα όλων των αγώνων” για το μη- 
θεσμικό συνδικαλιστικό κίνημα. Μέσα στην σύγχυσή του δεν είχε και άδικο, 
διότι ο αγώνας αυτός είχε όντως ορισμένα ιδιαίτερα χαρακτηριστικά. Ο ΝΠ 
απολύθηκε από τις εκδόσεις ΑΓΡΑ με απόφαση του εκδότη Πετσόπουλου 
μετά από μακρά διαμάχη με το αφεντικό. Ο ΝΠ είχε έρθει σε κόντρα με τον 
Πετσόπουλο, διότι τα καθήκοντά του στον εκδοτικό οίκο δεν ήταν σαφή: ενώ 
για παράδειγμα δεν είχε προσληφθεί για κάτι τέτοιο, το αφεντικό τον έστελνε 
σε εξωτερικές εργασίες. Ο ΝΠ είχε μάλιστα καταθέσει αίτημα να αλλάξει η 
ειδικότητά του μέσα στον εκδοτικό οίκο, για να απαλλαγεί από τις εξωτερικές 
εργασίες και είχε ζητήσει επανειλημμένα να συναντηθεί με τον εκδότη για να 
συζητήσει το αίτημά του. Εν τέλει ο ΝΠ έκανε καταγγελία στην επιθεώρηση 
εργασίας, η οποία γνωμοδότησε υπέρ του. Τρεις μέρες μετά, απολύθηκε. 

Τι ακριβώς ζητούσε ο Παλαιστίδης; Αυτό είναι ενδιαφέρον. Οι εκδόσεις 
ΑΓΡΑ, ιδιοκτησία ενός αριστερού αφεντικού, διατηρούν ιδιότυπο καθεστώς 
εργασίας: Πρόκειται για ένα μικρό εκδοτικό οίκο που απασχολεί 13 
εργαζομένους. Οι εργαζόμενοι έχουν ήδη πιέσει και έχουν καταφέρει να 
εφαρμοστεί η συλλογική σύμβαση εργασίας που υπογράφει ο Σύλλογος 
Εργαζομένων Βιβλίου Χάρτου τα τελευταία χρόνια. Μάλιστα, οι μισθοί τους 
είναι υψηλότεροι από εκείνους που ζητά η συλλογική σύμβαση. Μα τότε ποιό 
είναι το πρόβλημα; Το πρόβλημα είναι πως το αφεντικό ζητά να εξαργυρώσει 
τη διαφορά αυτή σε υπερεργασία. Πιο συγκεκριμένα, το καθεστώς που ισχύει 
στην επιχείρηση είναι πως “όλοι [οι εργαζόμενοι εννοείται] κάνουν τα πάντα”. 
Οι έντεκα από τους δεκατρείς εργαζόμενους είχαν όλοι προσληφθεί με την 
ίδια ειδικότητα, “υπάλληλος γραφείου”, ανεξάρτητα με την ιδιότητα με την 
οποία εργάζονταν (πχ γραφίστας, αποθηκάριος, οδηγός, κλπ). Αποτέλεσμα 
αυτού ήταν πράγματι όλοι να κάνουν τα πάντα: και γραφιστικά, και αποθήκη, 
και εξωτερικές εργασίες, και, και... Οι επανειλημμένες κρούσεις των 
εργαζομένων αντιμετωπίζονταν με απαξία από το αφεντικό, ο οποίος 
κρατούσε και μια κάποια απόσταση, πχ ήταν συχνά αδύνατο να βρεθεί για να 
επικυρώσει ένα αίτημα άδειας. 

Θα αναρωτηθεί κανείς αν όλα αυτά δεν είναι πολυτέλειες σε μια εποχή στην 
οποία ακόμα και το να έχεις δουλειά είναι μια πολυτέλεια. Η απάντηση είναι 
ένα ξεκάθαρο όχι. Και οι λόγοι για αυτό είναι πολλοί. Πρώτον, οι συνθήκες 
δουλειάς μας δεν μπορούν να καθορίζονται με βάση τις διεκδικήσεις του 
θεσμικού συνδικαλισμού τύπου ΓΣΕΕ κλπ. Ως συνθήκες δουλειάς δε 
θεωρούμε μόνο το μισθό και το ωράριο, αλλά και τις σχέσεις που επικρατούν 
μέσα στο χώρο που εργαζόμαστε. Κατά δεύτερον, η μέθοδος με την οποία ο 
εκδότης επιχειρεί να αυξήσει την παραγωγικότητα της επιχείρησής του 


στηρίζεται στο φιλότιμο του εργάτη ώστε να ανταλλάσσει τη ζωντανή του 
εργασία με πενιχρές παραχωρήσεις του αφεντικού. Πόσοι και πόσοι από μας 
δεν δουλεύουμε παραπάνω ώρες, σε παραπάνω καθήκοντα, από το υστέρημά 
μας, κακοπληρωμένοι ή και απλήρωτοι, επειδή το αφεντικό είναι “καλός 
άνθρωπος” και “προσπαθεί”; Ταυτόχρονα όμως, βιώνουμε, πολλοί από εμάς, 
και μια ταύτιση με την επιχείρηση στην οποία δουλεύουμε: εργαζόμαστε με 
τις συνθήκες αυτές “για να βγει η δουλειά”, γιατί αν δεν κάνουμε εμείς τη 
συγκεκριμένη δουλειά “ποιος άλλος θα την κάνει” και ούτω καθεξής. Η 
απάντηση εδώ είναι πως τα συμφέροντα του αφεντικού και του εργαζόμενου 
δεν ταυτίστηκαν ποτέ και ούτε πρόκειται να ταυτιστούν ποτέ. Στόχος του 
κάθε αφεντικού ήταν είναι και θα είναι να βγάλει όσο το δυνατόν 
περισσότερο κέρδος εκμεταλλευόμενο τους εργαζόμενους στο μεγαλύτερο 
δυνατό βαθμό. 

Τη γνώμη οτι ο ΝΠ απαιτούσε πολυτέλειες φαίνεται πως είχε και αριθμός 
διανοουμένων - αρκετοί από αυτούς με αριστερό παρελθόν - οι οποίοι 
έγραψαν ομαδική επιστολή διαμαρτυρίας για τον υποτιθέμενο διασυρμό των 
εκδόσεων ΑΓΡΑ και του ιδιοκτήτη τους. Βέβαια πουθενά στο κείμενο δεν 
έγραφαν σε τι ακριβώς συντίθεται ο διασυρμός, εφόσον επρόκειτο για τη 
διεκδίκηση ενός εργατικού δικαιώματος το οποίο μάλιστα είχε επικυρώσει και 
η επιθεώρηση εργασίας. Έχει σημασία να δούμε το σκεπτικό ειδικά των 
αριστερών ανάμεσα σε αυτούς, διότι αντικατοπτρίζει τον τρόπο με τον οποίο 
προσεγγίζει μια μεγάλη μερίδα της αριστεράς την εργασία. Μιλώντας με έναν 
από αυτούς που δεν υπέγραψαν μεν την επιστολή αλλά την ασπάστηκαν 
πλήρως, αυτό που μου μετέφερε ήταν το εξής: ο Παλαιστίδης είχε άδικο που 
αγωνιζόταν διότι δεν είναι δυνατόν να απαιτεί να μην κάνει συγκεκριμένες 
εργασίες, εφόσον όλοι κάνουμε τα πάντα στις δουλειές μας - ειδικά σε αυτές 
που έχουν να κάνουν με πνευματική εργασία - προκειμένου να “πάνε τα 
πράγματα μπροστά”. Το δεύτερο στοιχείο στο σκεπτικό τους είναι πως 
εφόσον η ΑΓΡΑ είναι ένας μικρός εκδοτικός οίκος, ο οποίος μάλιστα 
ασχολείται με εκδόσεις “ποιότητας” και όχι του συρμού, οι εργατικοί αγώνες 
μέσα σε αυτόν ουσιαστικά καταστρέφουν μια εστία αντίστασης στις 
πολυεθνικές και τις μεγάλες επιχειρήσεις. Με λίγα λόγια, όσοι εργαζόμαστε 

στο μαγαζάκι της γειτονιάς 
πρέπει να ξεχάσουμε τα 
εργασιακά μας δικαιώματα, διότι 
υπάρχει ο μπαμπούλας της 
παγκοσμιοποίησης που θα 
καταβροχθίσει την εθνική και 
τοπική μας ταυτότητα. 

Αυτή τη θυσία της ουσίας στο 
βωμό της ιδεολογίας είναι που 
κατέδειξε με πιο σαφή τρόπο ο 
αγώνας του ΝΠ και των 
συντρόφων του. Σε μια παρόμοια 
πρόσφατη περίπτωση, οι 
εργαζόμενοι του γνωστού 
διαδικτυακού χώρου ίνχδ 
μπλόκαραν το χώρο εργασίας 
τους διότι απλούστατα ο 
εναλλακτικός ιδιοκτήτης Στέλιος 
Κούλογλου ήταν τόσο 
απασχολημένος να καταδεικνύει 
τα άδικα της κοινωνίας μας που 
ξεχνούσε επανειλημμένα να τους 
πληρώσει! 

Την ίδια τακτική πάλης δοκίμασε 
και στην ΑΓΡΑ ο σύλλογος 
εργαζομένων βιβλίου-χάρτου 
καθώς και πληθώρα 
αλληλέγγυων συντρόφων, οι 
οποίοι απέκλεισαν 
επανειλημμένα τα γραφεία της 
εταιρείας, εμποδίζοντας έτσι τη 
λειτουργία της. Ο ίδιος αγώνας 
λοιπόν έδειξε με μεγάλη 
σαφήνεια πως η συλλογική δράση 
των εκμεταλλευομένων, όταν 
ξεφεύγει από τα πλαίσια του 
θεσμικού συνδικαλισμού μπορεί 
να πετύχει νίκες σε κόντρες με τα αφεντικά ακόμα και σε μια εποχή που όλοι 
έχουν υποταχθεί στα ιδεολογήματα των "θυσιών”. Έδειξε επίσης πως οι 
αγώνες δεν ξεκινούν από μια αφηρημένη “εργατική τάξη” ούτε από κάποιους 
ασαφείς “εξεγερμένους”. Ξεκινούν από καθημερινούς ανθρώπους που τραβάν 
καθημερινούς αγώνες στο χώρο της δουλειάς ή της κατοικίας τους. Ξεκινούν 
από δίκτυα αλληλέγγυων ατόμων και κοινότητες που δημιουργούνται μέσα 
από τέτοιους αγώνες όχι με βάση την πολιτική ταυτότητα του καθενός, αλλά 
με βάση την κοινή παραδοχή πως απέναντι στα αφεντικά όλοι είμαστε ίσοι. 
Ξεκινούν από το όραμα μιας κοινωνίας δικαίου που στηρίζεται ακριβώς σε 
αυτές τις καθημερινές αξίες της αξιοπρέπειας, της αλληλεγγύης και της 
έμπρακτης αμφισβήτησης των θεσμών, ακόμα και των θεσμών εκείνων που 
καθιέρωσε κάποτε το ίδιο το ανταγωνιστικό κίνημα. 

Συμεών Βάταλος 

(με θερμές ευχαριστίες στο σύντροφο Ηούο) 

Το λακωνίζειν εστί φιλοσοφείν 

εατρβ άίεπι 


Σύντροφοι και συντρόφισσες 

Τώρα που είναι πια ξεκάθαρο πως το 
σύστημα στο οποίο επένδυσαν 
"Αφεντικά και δούλοι” έχει 
χρεοκοπήσει (και όχι μόνο στην 
Ελλάδα). 

Τώρα που είναι ξεκάθαρο σε όλους 
πια πόσο παράλογο και 
καταστροφικό είναι το σύστημα που 
δανείζετε για να πληρώνει τους 
τόκους των προηγούμενων δανείων. 

Τώρα που είναι ξεκάθαρο πόσο 
ΑΔΙΚΟ είναι, και πως το μόνο που 
αυτό και όσοι το υπηρετούν 
επιδιώκει είναι η επιβίωση του, 
πάντα εις βάρος των μικρομεσαίων 
κοινωνικών στρωμάτων. 

Τώρα που χώρα και η πολίτες τις 
πωλήθηκαν (σε μια διεθνή αδηφάγο 
οικονομική ελίτ) για 120 δις 
αποχαιρετώντας όλα τα δικαιώματα 
που με τόσους αγώνες 
κατακτήθηκαν τα τελευταία 30 
χρόνια 

Τώρα που τελείωσε το 
καταναλωτικό όνειρο του μέσου 
έλληνα-ίδας και βλέπει την 
πραγματικότητα, ότι από 
νεόπλουτος σε μια βραδιά έγινε 
μέλλοντας άνεργος και νεόπτωχος. 

Τώρα είναι η ώρα της Ευθύνης 

Η ώρα να διαλυθούν για μία και για 
πάντα οι αυταπάτες ότι ο 
καπιταλισμός μπορεί να προσφέρει 
στην κοινωνία μια αξιοπρεπή και 
ουσιαστική ζωή 

Η ώρα για ΑΝΤΙΣΑΣΗ - να 
οξύνουμε με τόλμη την 
αντιπαράθεση μας με τους 
μηχανισμούς του Κράτους δηλ του 
διαχειριστή της εκμετάλλευσης και 
της καταπίεσης όσο αυτοί και να μας 
χτυπούν. Να καλλιεργήσουμε 
επιμελώς την Ταξική συνείδηση μέσα 
στην κοινωνία. 

Η ώρα για ΑΥΤΟΟΡΓΑΝΩΣΗ - να 
αφήσουμε στη μπάντα τις 
προσωπικές μας επιδιώξεις και να 
αφιερωθούμε στην κατάκτηση του 
συλλογικού, να συνεργαστούμε, να 
φτιάξουμε συνεταιρισμούς και 
κολεκτίβες που θα μας εξασφαλίζουν 
τροφή και στέγη. 

Η ώρα για ΑΛΛΗΛΕΓΓΥΗ, την 
μεγαλύτερη μας αρετή, να είμαστε 
δίπλα στους συντρόφους-ισσες μας, 
δίπλα σε όσους αγωνίζονται, δίπλα 
σε όσους θελήσουν να φλερτάρουν 
με την αντεξουσιαστική προοπτική. 

Αν επιχειρήσουμε να 
πραγματώσουμε πρώτοι εμείς της 
αρχές που διακηρύττουμε τότε θα 
έχουμε κάνει άλλο ένα βήμα προς 
την ουτοπία, για την κοινοτική 
αντεξουσία 

Την ΑΝΑΡΧΙΑ. 

Τώρα που τα αδιέξοδα αυτού του 
σάπιου τρόπου οικονομό-πολιτικής 
ζωής μας προσφέρουν γόνιμο 
έδαφος ας ξαναβάλουμε στο στόμα 
όλον την λέξη ΕΠΑΝΑΣΤΑΣΗ 

Εμπρός να βγάλουμε το δίκιο μας 
στους δρόμους. Δεν έχουμε τίποτα 
να χάσουμε. 















ΑΠΑΤΡΙΧ 


Μ έσα στον Απρίλη, έξι 
αναρχικοί σύντροφοι 
συλλαμβάνονται και 
προφυλακίζονται κατηγορούμενοι για 
συμμετοχή στον Επαναστατικό Αγώνα. 
Ταυτόχρονα, αστυνομικές δυνάμεις 
εισβάλουν σε σπίτια αρκετών αγωνιστών 
και ορισμένοι στοχοποιούνται με τα 
ονόματα τους να εμφανίζονται σε 
κανάλια, μπλογκς και εφημερίδες. Οι 
μπάτσοι αναζητούν χαφιέδες χτυπώντας 
πόρτα-πόρτα σε γειτονιές της Αθήνας και 
δημοσιεύοντας τηλεφωνικά νούμερα 
ρουφιανιάς. Τα ΜΜΕ επιδίδονται σε ένα 
ακόμα ρεσιτάλ τρομοϋστερίας. Μέσα από 
καθημερινά τηλεδικαστήρια, οι 
δημοσιογράφοι δείχνουν ιδιαίτερο ζήλο 
σε έναν αγώνα κατασυκοφάντησης, 
διαπόμπευσης και κανιβαλισμού της 
προσωπικής ζωής των συντρόφων. 

«Εξαρθρώσαμε την τρομοκρατία», 
αναφώνησε ο θλιβερός Χρυσοχοΐδης. 
Μόνο που αντί να δείξει στον καθρέφτη, 
στα υπουργικά γραφεία, τα έδρανα της 
βουλής, την αστυνομία, τις τράπεζες, τα 
χρηματιστήρια και τους βιομηχάνους, 
έδειξε προς τα πιο ριζοσπαστικά κομμάτια 
της κοινωνίας. Δεν περιμέναμε βέβαια να 
κάνει διαφορετικά. Όμως, τα έργα και οι 
ημέρες του εξουσιαστικού συστήματος 
που με ζέση υπηρετεί, καθιστούν 
προφανές (σε όποιον δεν έχει 
αποβλακωθεί από τους τόνους κρατικής 
προπαγάνδας) το ποιοι πραγματικά 
τρομοκρατούν την κοινωνία. 

Τα εργατικά «ατυχήματα», οι επισφαλείς 
συνθήκες εργασίας, η μισθωτή σκλαβιά, η 
ανεργία, ο εκφυλισμός της ζωής σε αγώνα 
για επιβίωση, η οικονομική αφαίμαξη, η 
λεηλασία του κοινωνικού πλούτου και 
του φυσικού περιβάλλοντος, το ξύλο και 
τα χημικά σε πορείες, οι προσαγωγές και 
συλλήψεις-προφυλακίσεις διαδηλωτών, ο 
εγκλεισμός και τα βασανιστήρια σε 
φυλακές και στρατόπεδα συγκέντρωσης, 
οι ξυλοδαρμοί και οι δολοφονίες στα 
σύνορα, τους δρόμους και τα κρατητήρια 
από τους κουμπουροφόρους προστάτες 
των αφεντικών είναι μόνο κάποια από τα 
καθημερινά τρομοκρατικά χτυπήματα 
κράτους και κεφαλαίου και χωρίς καμία 
«ανάληψη ευθύνης» εδώ και χρόνια. 

Μετά τους άμεσα εκπροσωπούντες το 
κράτος, τη σκυτάλη ανέλαβαν οι γνωστοί 
δημοσιογράφοι, επιχειρώντας την ηθική 
απαξίωση των κρατουμένων αγωνιστών. 
Υπάρχει το χαρακτηριστικό παράδειγμα 
του θανάτου του Αφγανού μετανάστη 
όπου επί 2 μέρες έπαιζε σε όλα τα δελτία η 
δήθεν συνομιλία ανάμεσα στους 
«αδίστακτους δολοφόνους» που γελούν 
βλέποντας μικρά παιδιά να 
ανατινάζονται. Και την οποία τη μάζεψαν 
την 3η μέρα με μια απλή αναφορά σε 
μερικά μέσα, παραδεχόμενοι πως δεν 
υπήρχε τέτοια συνομιλία στο χώρο που 
έγινε το συμβάν της έκρηξης. 

Αλλά η πλύση εγκεφάλων είχε ήδη γίνει, 
κάποιοι τηλεθεατές κατάπιαν αμάσητα τα 
σενάρια που τους σέρβιραν οι κάθε λογής 
τσανακογλύφτες της εξουσίας. Σενάρια 
τα οποία έχουν στόχο ξεκάθαρο, πέρα 
από τον εξευτελισμό, κι αυτός είναι η 
πολιτική απομόνωση όποιου βρίσκεται 
στο μάτι του κυκλώνα, αυτή είναι η 
χρόνια επιδίωξη του κράτους, την ίδια 
τακτική ακολούθησε με τη 17 Νοέμβρη, 
την ίδια με τον ΕΛΑ και με όλους τους 
αντάρτες πόλης. Και για να υλοποιηθεί 
αυτή η τακτική, υπάρχουν από κοντά 
δημοσιογράφοι, έμμισθοι και πρόθυμοι 
υπηρέτες των κρατικών σχεδιασμών, που 

θα ονομάσουν τους αγωνιστές τρομοκράτες, τους 
τρομοκράτες εγκληματίες και τους εγκληματίες 
αναρχικούς και θα βάλουν στην ημερήσια διάταξη 
τον πολιτικό χώρο στον οποίο ανήκουν οι 
συλληφθέντες. 

Το μήνυμα τους είναι σαφές: θα σας κάνουμε εικόνα 
στις ειδήσεις, Θα μπαίνουμε στα σπίτια σας, θα σας 
ενοχοποιήσουμε ακόμα και με βάση τα βιβλία που 
έχετε στα ράφια σας, θα ποδοπατήσουμε την 
προσωπική σας ζωή, θα σας ξεφτιλίσουμε με ό,τι μέσο 
υπάρχει. Έτσι θα σας απονομιμοποιήσουμε 
κοινωνικά, έτσι θα πολεμήσουμε κάθε λόγο και 
πράξη αντίστασης. 

Τα μηνύματά τους κάποιοι τα έλαβαν άμεσα κι έτσι 
κάποια τηλεοπτικά συνεργεία ρουφιάνων έφυγαν με 
σφαλιάρες από τον «τόπο του εγκλήματος». 
Καταλήφθηκαν τα γραφεία της ΕΣΗΕΑ στην Αθήνα, 
της εφημερίδας 'Ταχυδρόμος' στο Βόλο, του 
τηλεοπτικού σταθμού Θτεΐα ΐν στο Ηράκλειο, σαν 
μια άμεση απάντηση στα αρπακτικά των μμε. 
Κόσμος συγκρούστηκε έξω απ' τα δικαστήρια της 
ευελπίδων, κατέλαβε τα γραφεία του πασοκ σε 
Ηράκλειο και Χανιά, έκανε παρεμβάσεις μέσα σε 
ραδιοφωνικούς σταθμούς κι έξω από φυλακές, 
έδρασε άμεσα ενάντια στην ξεφτίλα και την κοροϊδία 
τους. 

Πέρα απ' όλα αυτά, ας αναφέρουμε κάποια 
πράγματα επί της πολιτικής πρακτικής που 
ακολούθησε ο Επαναστατικός Αγώνας. Κατ' αρχήν, 
δεν μπορούμε να εκφέρουμε σαφή άποψη σχετικά με 
το τι είναι αλήθεια και τι ψέμα από όσα έχουν 
διαρρεύσει μέχρι τώρα δημοσίως, έχουμε όμως τη 


θέση τριών εκ των συλληφθέντων αγωνιστών (την 
οποία και αναδημοσιεύουμε στις επόμενες σελίδες) 
κι ακόμα την έκδηλη άρνησή τους να υπαχθούν σε 
σενάρια και σκοπιμότητες και την αποδοχή της 
πολιτικής ευθύνης των πράξεών τους. 

Με τα μέχρι τώρα δεδομένα, δεν μπορούμε να 
μπούμε σε διαδικασία εξαγωγής πολιτικών 
συμπερασμάτων αναφορικά με τη δράση του 
Επαναστατικού Αγώνα. Μπορούμε όμως να δούμε 
το ευρύτερο πλαίσιο μέσα στο οποίο έχουν κινηθεί οι 
αγώνες τους και να υπερασπιστούμε τον πολιτικό 
χαρακτήρα της δράσης για τις οποίες έχουν αναλάβει 
την ευθύνη τους. Μπορούμε να ξεκαθαρίσουμε πως 
τέτοιες δράσεις και πρακτικές δεν μπορούν να 
εξαρτώνται από τη βούληση οποιοσδήποτε εξουσίας 
γιατί είναι δράσεις με κίνητρα ταξικά και από τον ίδιο 
το λαόθακριθούν. 

Πολιτικάντηδες, δημοσιογράφοι και κάθε λογής 
χωροφύλακες συνειδήσεων, σπεύδουν πάντα σε 
τέτοιες περιστάσεις να «καταδικάσουν τη βία απ' 
όπου κι αν προέρχεται». Αλλά το φαινόμενο της 
πολιτικής αντιβίας των ανταρτών πόλεων 
κυοφορείται και συστρέφεται συνεχώς γύρω από την 
προκαλυμμένη ή απροκάλυπτη βία που χρησιμοποιεί 
σαν πάγια τακτική του το κράτος και τα θεσμικά του 
όργανα. Απαντά στα μονοπώλια της βίας από τη 
μεριά του κράτους και βρίσκει το περιεχόμενό του 
στην προπαγάνδιση των αιτημάτων των 
καταπιεσμένων και στο ζητούμενο της κοινωνικής 
αλλαγής με οποιοδήποτε τρόπο και κόστος. Δεν 
διαπραγματεύεται τα προτάγματά της και στρέφεται 
απ' ευθείας ενάντια στους εχθρούς της κοινωνίας κι 


όχι στην κοινωνία την ίδια. Γι' αυτό και δε 
δίνει ποτέ πιστοποιητικά μεταμέλειας και 
νομιμοφροσύνης στον κάθε πουλημένο 
εντολοδόχο του κράτους. Κι είναι μετά κι 
εκείνες οι στιγμές που δικαιώνεται, όπως 
τότε που οι αγρότες καίγανε νομαρχίες 
εδώ κάτω στην Κρήτη κι όπως τώρα που 
χιλιάδες ανθρώπων περικυκλώνουν και 
προσπαθούν να μπουκάρουν στο 
κοινοβούλιο. Όπως κάθε φορά που ένας 
καταπιεζόμενος επιστρέφει τη βία σ' 
αυτούς που του ρημάζουν τη ζωή. 

Κι αν όσοι δε βιώνουν άμεσα αυτή τη βία, 
ωρύονται υποκριτικά υπέρ της 
ανθρώπινης ζωής., αυτοί δεν έχουν παρά 
να κοιτάξουν γύρω τους τις κοινωνικές 
στατιστικές. 

Δεν έχουν παρά να μετρήσουν τα θύματα 
των νόμων και της τάξης. 

Να μετρήσουν τις τυχαίες εκπυρσο¬ 
κροτήσεις και τους εξευτελισμούς στα 
αστυνομικά τμήματα. 

Να μετρήσουν πόσοι μπάτσοι έβγαλαν το 
ψωμί τους δέρνοντας και πόσοι σκοτώ¬ 
νοντας κόσμο. 

Να μετρήσουν πόσοι πέθαναν από 
εργατικά ατυχήματα κι αυτούς που 
αυτοκτόνησαν για χρέη. 

Να μετρήσουν την αξία του χρήματος και 
τη μιζέρια της ζωής. 

Να μας πουν τι χρώμα έχει η μαύρη 
εργασία και τι χρώμα το αίμα των 
μεταναστών. 

Και πόσο χαμηλά κατεβαίνει το κεφάλι. 
Και να μετρήσουν τις κραυγές μέσα στις 
φυλακές και τους θανάτους. 

Και τους κρίκους που κραδαίνουν τις 
αλυσίδες στους υπόλοιπους, έξω απ' 
αυτές. 

Και να μας πουν μετά ποιά ανθρώπινη 
ζωή είναι το υπέρτατο αγαθό. 

Και ποιος πραγματικά ενδιαφέρεται γι' 
αυτήν. 

Αντί επιλόγου, θα κλείσουμε με ένα 
κομμάτι από πρόσφατη επιστολή του 
Χριστόφορου Κορτέση, κατηγορούμενου 
για συμμετοχή στον «Επαναστατικό 
Αγώνα» και προφυλακισμένου στις 
φυλακές Κορίνθου: 

«Δεν θα αναφερθώ καθόλου στο 
κατηγορητήριο γιατί η αθωότητα και η 
ενοχή εναλλάσσονται ανάλογα με τη 
μεριά που καθένας έχει επιλέξει να 
πορευτεί. Αν για τους μπάτσους, τους 
δημοσιογράφους, τους πολιτικούς, τους 
τραπεζίτες, τους δικαστές, κάποιοι είναι 
ένοχοι στο όνομα της αστικής 
δημοκρατίας, όλοι όσοι προανέφερα είναι 
ένοχοι στο όνομα της λαϊκής δικαιοσύνης. 
Ακόμα δεν θα αναφερθώ, αναλυτικά, στις 
συνθήκες κράτησης τις πρώτες μέρες στη 
ΓΑΔΑ γιατί ως αναρχικός, θεωρώ εμένα 
και τους συντρόφους μου αιχμαλώτους 
πολέμου. Ενός πολέμου που ο κύριος 
Χρυσοχοΐδης αντιλήφθηκε την ύπαρξή 
του εδώ και μερικούς μήνες, ενός πολέμου 
που μαίνεται εδώ και αιώνες ανάμεσα 
στους πάσης φύσεως εξουσιαστές και 
στους εξεγερμένους.» 

«Αυτή τη χρονική περίοδο δίνεται μια 
ευκαιρία για ριζοσπαστικοποίηση 
διαφόρων κοινωνικών ομάδων και 
τέτοιες ευκαιρίες είναι μοναδικές. Αυτή 
τη στιγμή στα θεμέλια του 
καπιταλιστικού οικοδομήματος 
υπάρχουν τόνοι εκρηκτικά και το μόνο 
που λείπει, σύντροφοι, είναι η 
πυροδότηση!!!» 

ήΙΚεαη 

εφημερίδα δρόμοι; 

Η (ανη)τρομοκρατική μας μιλάει μέοα από τα δελτία ιιδήοιων 

(ή πως οι δημοσιογράφοι κάνουν απλά τη δουλειά τους, ψάχνοντας καλαμωτές) 


...τρόμος και αθλιότητα στα δελτία 
των 8 

«...Με διαρκώς αυξανόμενη οργή 
παρακολουθούμε την κάλυψη της 
υπόθεσης των συλληφθέντων ως μέλη 
της οργάνωσης «Επαναστατικός 
Αγώνας». Η βιομηχανία του φόβου 
ενεργοποιήθηκε για μια ακόμα φορά. 
Δημοσιογράφοι παριστάνουν τους 
ντετέκτιβ, ρεπόρτερ λειτουργούν ως 
εκπρόσωποι Τύπου της Αστυνομίας ή 
ως παπαγαλάκια «διαρροών», 
παρουσιαστές των δελτίων ειδήσεων 
μεταμορφώνονται σε δικαστές. 

Για τα τηλεοπτικά κανάλια και 
ορισμένες εφημερίδες, οι κατηγο¬ 
ρούμενοι είναι ήδη ένοχοι, τα 
δικαστήρια έχουν στην πράξη ακυρωθεί 
από τον τηλεοπτικό άμβωνα. Η 
απόπειρα εξευτελισμού των 
συλληφθέντων ξεφτιλίζει μαζί και κάθε 
έννοια δεοντολογίας και νομιμότητας. 
Στην πραγματικότητα, την ίδια τη 
δημοσιογραφία. 

Συνάδελφοί μας, μέλη των Ενώσεών 
μας, παραβιάζουν συστηματικά το 
Σύνταγμα, τους νόμους, τον κώδικα 
δεοντολογίας υπό την ανοχή (και τη 
συμμετοχή σε κάποιες περιπτώσεις) της 
ΕΣΗΕΑ. (...) 

(...)Τις τελευταίες μέρες βλέπουμε ότι: 

* καταστρατηγείται ο σεβασμός στην 
προσωπικότητα των πολιτών και 
κανιβαλίζεται η ιδιωτική τους ζωή 

* καταργείται το τεκμήριο αθωότητας 

* δεν υπάρχει έλεγχος και τεκμηρίωση 
της πληροφορίας, αντιθέτως 
μεταδίδονται ρεπορτάζ διοχετευμένα 
από την πλευρά της αστυνομίας 

* τα τηλεοπτικά συνεργεία μπαίνουν 
στις οικίες των συλληφθέντων και τα 
προσωπικά αντικείμενά τους 
επιδεικνύονται ως «πειστήρια» 

* διαπομπεύονται συγγενείς και φίλοι 
των κατηγορουμένων, ποινικοποι- 
ούνται οι προσωπικές σχέσεις * 
μεταδίδονται ψευδείς ειδήσεις (π.χ. 
υποτιθέμενος τηλεφωνικός διάλογος 
μεταξύ 2 κατηγορουμένων, όπου 
γελούν με το διαμελισμό του μικρού 
αγφανού) για τη δημιουργία κλίματος 
και δεν μεταδίδεται ποτέ η διάψευσή 
τους. 

Διαχωρίζουμε πλήρως τη θέση μας 
από τους τηλεκανίβαλονς των 8 και τα 
παπαγαλάκια της αστυνομίας στις 
εφημερίδες. 

Απόσπασμα από κείμενο που 
δημοσιεύτηκε στο διαδίκτυο και 
υπογράφουν οι δημοσιογράφοι: Ελένη 
Γκρούη, Αλέξανδρος Παναγιωτάκης, 
Ντίνα Δασκαλοπούλου, Δημήτρης 
Αναστασόπουλος, Μπάμπης 
Πολυχρονιάδης. 

Το απόσπασμα αυτό δεν θέλει να δείξει 
πως ανάμεσα στους δημοσιογράφους - 
παπαγαλάκια των εφημερίδων και των 
καναλιών υπάρχουν και μερικοί 
άνθρωποι (ελάχιστοι βέβαια) που 


έχουν αξιοπρέπεια. Αυτό ούτως η 
άλλως συνέβαινε, αν και όσο περνούν 
τα χρόνια εξαφανίζονται. Επίσης δεν 
έχει σκοπό να θίξει την «κακιά 
δημοσιογραφία» και την «σκοτεινή» 
(αντι)τρομοκρατική που μαγείρεψαν, 
σε συνεργασία στοιχεία και 
καταστάσεις, με τρόπο που θυμίζει 
χουντικά στρατοδικεία. Η παραπάνω 
καταγγελία δημοσιεύτηκε για δύο 
λόγους: 

Ιον. Για να δείξει πως ότι κι αν 
ακούσουμε στα αστυνομικά δελτία των 
8 και στα «έγκυρα» άρθρα των 
εφημερίδων, η αλήθεια βρίσκεται 


κάπου θαμμένη ανάμεσα στη διαδρομή, 
(αντι)τρομοκρατική-δελτίο- 
(αντι)τρομοκρατική, που διένυσαν οι 
πληροφορίες για να φτάσουν τελικά 
μέσα στα σπίτια μας, στο κεφάλι μας. 

2ον. Για να επιβεβαιώσει πως όταν 
το κράτος και οι υπηρεσίες του 
αποφασίσουν να ασκήσουν τρομο¬ 
κρατία, έχουν όλα τα μέσα για να το 
ονομάσουν «εξάρθρωση τρομο¬ 
κρατικής οργάνωσης». 

Υπάρχουν για αυτή τη δουλειά 
δικαστές, υπουργοί, βουλευτές, 
μπάτσοι κάθε λογής, δημοσιογράφοι, 
χαφιέδες και άλλα κοινωνικά παράσιτα 
που σπέρνουν το φόβο και τη 
καχυποψία στις γειτονιές και στα 
σπίτια μας και μπορούν να 
επιβεβαιώσουν την «επιτυχία» αυτής 
της εκστρατείας. Αυτή η συνθήκη όχι 
μόνο προσπαθεί να ποινικοποιήσει 
πολιτικούς χώρους και ανθρώπινες 
σχέσεις, αλλά θέλει και να επιβάλλει 
στην κοινωνία τη σιωπή της, μπροστά 
στα οικονομικά και κοινωνικά 
αδιέξοδα που έρχονται. Πλέον, όποιος 
αγωνίζεται είναι ύποπτος και όποιος δε 
ρουφιανεύει συνένοχος. 


Όπου δεν φτάνει το γκλόμπ του 
μπάτσο, φτάνει το ψέμα του 
δημοσιογράφου 

Το τεκμήριο αθωότητας, όπως και το 
2002 με τις συλλήψεις για την 17Ν, 
καταρρίφθηκε και μαζί του εξοντώθηκε 
και η λογική. Τα ΜΜΕ σε ένα όργιο 
παραπληροφόρησης και 
συκοφάντησης όπως τότε, έτσι και 
τώρα, ανακάτευαν παπαριές της 
(αντι)τρομοκρατικής με «δημοσιο¬ 
γραφική ενημέρωση», αφήνοντας 
οποιαδήποτε πληροφορία σχετικά με 
τους συλληφθέντες να διαρρέει ακόμα 
και όταν το μαγείρεμα της είδησης 


ήταν καραμπινάτο. Δημοσιοκάφροι 
τύπου Ευαγγελάτου και Χατζηνι- 
κολάου αναπαράγουν ακόμα και τις 
ειδήσεις του πεντάλεπτου, προσπα¬ 
θώντας να ενισχύσουν τη τρομο- 
ϋστερία κα να αυξήσουν τις 
θεαματικότητες, χωρίς βέβαια μετά να 
τιςδιαψεύδουν. 

Οι Πρετεντέρηδες της ελληνικής 
δημοσιογραφίας ωρύονται στις οθόνες 
απαιτώντας να «παταχθεί η 
τρομοκρατία» και να «λάμψει η 
αλήθεια» και «να δούμε επιτέλους ποιοι 
είναι αυτοί οι τρομοκράτες που έχει 
φαγωθεί τόσος κόσμος να τους 
στηρίζει». Η Όλγα Τρέμη σε κάποιο 
δελτίο αναρωτιέται αν όλοι αυτοί που 
διαμαρτύρονται είναι υποστηρικτές 
των τρομοκρατών λες και μιλάει για 
οπαδούς κόμματος, έχοντας βέβαια 
ήδη δεχτεί ότι οι διωκόμενοι είναι 
συλλήβδην και ένοχοι, αφού όπως 
είπαμε ο κατηγορούμενος πρέπει να 
δείξει την αθωότητα του και όχι η 
δικαιοσύνη το ότι είναι ένοχος. 
Η αντίθετη φωνή, η φωνή των 
ανθρώπων που προσπαθούν να 
μαζέψουν τα κομμάτια αυτής της 


σκευωρίας -γιατί περί αυτού πρόκειται, 
άσχετα αν οι 3 ανέλαβαν την πολιτική 
ευθύνη- συναντάει τοίχους, την ίδια 
ώρα που οι Σόμπολοι της αστυνομικής 
δημοσιογραφίας (ή δημοσιογραφικής 
αστυνομίας), κλαίγονται στα πάνελ κα 
προσπαθούν να πείσουν ότι κάνουν 
λειτούργημα, λες και εμείς δεν ξέρουμε 
ότι η ΕΣΗΕΑ, το ΕΣΡ και αλλα φρούτα 
είναι απλά διακοσμητικά και κουμάντο 
κάνουν οι καναλάρχες και οι 
μεγαλοεκδότες που έχουν 
συγκεκριμένα συμφέροντα από αυτήν 
την ιστορία. Οι καταλήψεις που έγιναν 
το προηγούμενο μήνα σε εφημερίδες 


και τηλεοπτικούς σταθμούς, χάλασαν 
τη σούπα των δημοσιογράφων, που 
αναρωτιούνται με περίσσιο θράσος 
ακόμα, τι θέλουν ακριβώς αυτοί οι 
κύριοι και με ποιο δικαίωμα άρουν το 
άβατο της ΕΣΗΕΑ και της Τν. Σε 
λίγους μήνες οι ίδιοι ρουφιάνοι θα 
αναρωτιούνται, με το ίδιο θράσος κι 
ευκολία, γιατί απεργούν οι 
εργαζόμενοι και θα ζητάνε από την ίδια 
αστυνομία, που σήμερα κατουράει το 
σύνταγμα, να επιβάλλει τη τάξη της 
ελεύθερης αγοράς. Η τηλεοπτική 
δημοκρατία έχει πάρει πλέον τα 
σκήπτρα, όταν στο κοινοβούλιο 
ψηφίζονται μέτρα ζωής και θανάτου. 

Τα «στοιχεία» 

Μες στον Απρίλη είδαμε σπίτια να 
ονομάζονται γιάφκες, σκουριασμένοι 
κάλυκες να βαφτίζονται «κάλυκες από 
καλάσνικοφ» και την (αντι)τρο- 
μοκρατική να μαγειρεύει φωτογραφίες 
και πειστήρια, για να φαίνεται όσο 
γίνεται περισσότερο λογικό, το 
ψεύτικο. Είδαμε φιλικές και συγγενικές 
σχέσεις να ποινικοποιούνται στο βωμό 
της τηλεοπτικής θυσίας και την 
προσωπική ζωή των συντρόφων μας να 


σπιλώνεται από κάθε λογής 
κωλοφυλλάδα. Είδαμε τους αγωνιστές 
να μεταμορφώνονται σε μανιακούς 
δολοφόνους 15χρονων, λες και δεν 
είναι η κρατική βία αυτή που πυροβολεί 
τα 15χρονα όσο εύκολα πατάμε τις 
κατσαρίδες. Λες και τα εγκλήματα της 
εξουσίας (που είναι η μητέρα κάθε 
άλλης παρανομίας) έχουν κάποιου 
είδους παραγραφή από τις ανθρώπινες 
συνειδήσεις. 

Εν κατακλείδι 

Αυτές σύντροφοι, είναι καταστάσεις 
που όσο η βαρβαρότητα παραμένει θα 
διαιωνίζονται γιατί η συκοφαντία, η 
ηθική και φυσική εξόντωση των 
πολιτικών αντιπάλων του καθε¬ 
στώτος, είναι βασικό συστατικό μιας 
εξουσιαστικής συνταγής. Στους 
καιρούς που διανύουμε, το πολιτικό 
σύστημα δεν μπορεί να προσφέρει 
τίποτα πλέον στην κοινωνία, πέρα από 
ωμή βία και εκμετάλλευση. Έτσι κι 
αλλιώς η γραμμή των Πασόκων είναι 
παντού η ίδια. Κάντε εσείς τα δικά σας, 
να κάνουμε εμείς τα δικά μας. Σαν 
κοινοί υπηρέτες των διεθνών 
τοκογλύφων, το μόνο που θα κάνουν 
είναι αυτό που ήδη ξέρουν, δηλαδή την 
μεγαλύτερη δυνατή αφαίμαξη της 
κοινωνίας. 

Εκτός ότι πρέπει σιγά-σιγά να 
ενισχύουμε την αντιπληροφόρηση, που 
την περίοδο των συλλήψεων έπαιξε 
σημαντικό ρόλο, αφού είναι όπλο που 
κατακτήθηκε από τους αναρχικούς με 
επιμονή και θυσία, χρειάζεται 
ταυτόχρονα να χτυπάμε σε όλα τα 
επίπεδα και με όλα τα μέσα την 
προπαγάνδα των ΜΜΕ και τα ψέματα 
που γεννά, που όταν μεγαλώσουν θα 
γίνουν τέρατα. 

«...Όσο για το πρόσωπό μου, είναι 
απόλυτη πεποίθησή μου και σίγουρα 
χιλιάδων άλλων σκεπτόμενών 
ανθρώπων πως τη ζημιά που προξενεί 
στο κοινωνικό σύνολο ένας λαμπερός 
τηλεπαρουσιαστής σ' ένα και μόνο 
δελτίο ειδήσεων (των 8 κατά 
προτίμηση) εγώ δεν θα καταφέρω 10 
ζωές να μου χαρίσουν. 

Τι ζημιά θα μπορούσα να προξενήσω με 
ένα λιανοντούφεκο; Δεν το έχω στρέψει 
ποτέ σε κορμί ανθρώπου, πόσο μάλλον 
στο μυαλό του. Τώρα γιατί εγώ με το 
λιανοντούφεκο είμαι ο καταζητούμενος 
και κινδυνεύω να σκοτωθώ πέφτοντας 
πάνω σε κάποιο λυσσασμένο 
απόσπασμα και εκείνοι που με τα 
κερδοφόρα υπερόπλα τους εκφυλίζουν 
και σιγά σιγά αποστειρώνουν το πνεύμα 
ενός ολόκληρου λαού καταστώντας τον 
πνευματικά ανάπηρο, γίνονται κριτές 
και διώκτες μου, είναι και η δική μου 
απορία...» 

Απόσπασμα από επιστολή του δραπέτη 
Βασίλη Παλαιοκώστα 

άιχηχΙΙί 



■■ Καταλήψεις αλληλεγγύης και ανιιπληροφόρηοης οιην Κρήτη, για τους έξι κατηγορουμένους για ουμμετοχή οτον Ε.Α. 


Σ αν μια πρώτη αντίδραση-απάντηση στον 
κανιβαλισμό των μμε για τη σύλληψη των 6 αναρχι- 
κών/αντιεξουσιαστών που κατηγορούνται για 
συμμετοχή στον «επαναστατικό Αγώνα», έγιναν μια σειρά 
δράσεων τόσο στο Ηράκλειο όσο και στα Χανιά. 

Στο Ηράκλειο τη Τετάρτη 14 Απρίλη πραγματοποιήθηκε 
κατάληψη από 70 αναρχικούς- αντεξουσιαστές στις 9 μ. μ. 
την ώρα που μεταδιδόταν το κεντρικό δελτίο ειδήσεων, 
στον τηλεοπτικό σταθμό θεία Οιαηπεί ως ενδειξη 
αλληλεγγύης στους 6 συλληφθέντες και τους διωκόμενους 
συντρόφους που κατηγορούνται για συμμετοχή στον 
επαναστατικό αγώνα. 

Διαβάστηκε ζωντανά στο δελτίο ειδήσεων το κείμενο της 


τρίτης ανακοίνωσης της ανοιχτής συνέλευσης αναρχικών/αντιεξουσιαστών 
Ηρακλείου, σε σχέση με: την οικονομική κρίση, τους συντρόφους που διώκονται για 
«τρομοκρατία», τα ΜΜΕ, την επίθεση στον αναρχικό-αντιεξουσιαστικό χώρο και 
την καταστολή, (το κείμενο μπορείτε να το διαβάσετε στη σελίδα 4) 

Δείτε το βίντεο: Εΐΐρ://\ν\ν\ν.γουΐυύ 6.οοηι/ \ναΐού?ν= Κο2ΐΚ6 ΥγΕγ8 
Την Πέμπτη 15 Απρίλη το πρωί ομάδα συντρόφων και αλληλέγγυων έκαναν 
συμβολική κατάληψη στα γραφεία της Νομαρχιακής Επιτροπής Ηρακλείου του 
ΠΑΣΟΚ στην οδό Αβέρωφ. Στήθηκε μικροφωνική αντιπλη-ροφόρησης και 
μοιράστηκε το ίδιο κείμενο στους περαστικούς συμπολίτες μας, ενώ η κατάληψη 
έληξε το απόγευμα της ίδιας μέρας. 

Στα Χανιά την Τρίτη 20 Απρίλη έγινε συμβολική κατάληψη από συντρόφους και 
αλληλέγγυους στα γραφεία της Ν.Ε. Χανίων του ΠΑΣΟΚ.κι εκεί έγινε μικροφωνική 
ενώ μοιράστηκαν κείμενα αποτελούμενα από τα γράμματα που έστειλαν τρεις 


ακόμη σύντροφοι που «φωτογραφίζονταν» από τους 
μπατσοδημοσιογράφους σαν μέλη του «Επαναστατικού Αγώνα» 
καθώς και κέιμενο από τη συνέλευση 
αναρχικών/αντιεξουσιαστών - "σαλταδόροι". 

Αλληλέγγυοι-ες στους διωκόμενους 






















ΑΠΑΤΡΙΪ 

εφημερίδα δρόμοι; 


ΤΡΟΜΟΚΡΑΤΟΣ 


ΜΑΙΟΣ 2010 

ΑΡ. ΦΥΛΛΟΥ 8 


ο «τυχαίος» θάνατος ενός αναρχικού και άλλα γεγονότα 


η στρατηγική της έντασης 
στο παρελθόν και στο παρόν 


24/4/2010 

Στο παρελθόν... 

12/12/1969 Ιταλία, Μιλάνο 

12 Δεκεμβρίου 1969, Ρίαζζα Εοηΐαηα, 
Μΐΐαηο. 

Μια βόμβα εκρύγνηται έξω απο τα 
κεντρικά γραφεία της Εθνικής 
Αγροτικής Τράπεζας. 

Το αποτέλεσμα 17 Νεκροί και 84 
τραυματίες. Την ίδια μέρα άλλες 3 
βόμβες εκρύγνηνται σε Ρώμη και 
Μιλάνο και μια απενεργοποιείται. 

Αυτή η επίθεση είναι μια απο τις 
πρώτες που έγιναν σε μια εποχή 
γνωστή στην Ιταλία ως τα 
«μολυβένιαχρόνια» η οποία διέρκεσε 
απο τα τέλη της δεκαετίας του 60 εως 
περίπου τη δεκαετία του 80 με 
μεγάλες κοινωνικοπολιτικές ταρα¬ 
χές και μαζί με αυτό έντονη ένοπλη 
δράση. Όπως αποδείχτηκε την 
δεκαετία του 90 η «στρατηγική της 
έντασης»(1) όπως ονομάστηκε, είχε 
σκοπό να ανακόψει την ανοδική 
τάση του ΡΟΙ (Κομμουνιστικό 
Κόμμα Ιταλίας) και ΡδΙ (Σοσια¬ 
λιστικό Κόμμα Ιταλίας) αλλά και την 
δράση των υπόλοιπων ομάδων που 
δρστηριοποιούνταν αντικαθεστω- 
τικά στην Ιταλία. Όλες αυτές οι 
εξελίξεις είχαν αρχίσει να ανησυχούν 
έντονα τις ΗΠΑ και το ΝΑΤΟ. Μην 
ξεχνάμε οτι αυτή η εποχή βρίσκεται 
στην καρδιά του Ψυχρού Πολέμου 
όταν το ΝΑΤΟ είχε συνεχώς στη 
πίσω μεριά του μυαλού του την 
κατάσταση σε ευρωπαϊκές χώρες 
φοβούμενο κομμουνιστική 
επανάσταση. Γι αυτό το λόγο 
άρχισαν να ενεργοποιούνται και να 
συντονίζονται απο το κράτος και το 
ΝΑΤΟ νεοφασιστικές οργανώσεις 
καθώς και παραστρατιωτικές ομάδες 
εντός της Ιταλίας με σκοπό την 
ανακοπή των δυσμενών εξελίξεων 
και την ενίσχυση της αποτελε- 
σματικότητας του ιταλικού κράτους. 
Ομάδες όπως η Νατοϊκή ΟΕΑϋΙΟ 
(2), η μασονική στοά Ρ2, αλλά και 
νεοφασιστικές οργανώσεις όπως η 
ΟΓάΐπε Νυονο και η Αναη§ιιαΓ(1ία 
Ναζΐοπαίε έχει αποδειχθεί οτι 
ανέλαβαν την εφαρμογή αυτού του 
σχεδίου. 

Η επίθεση στην ΡΉζζα Ροπΐαηα είναι 
ένα κομβικό σημείο χρονικά για το τι 
επακολούθησε τα επόμενα χρόνια. 

Μετά απο αυτή επίθεση έγιναν 
άμεσα μαζικές συλλήψεις απο το 
χώρο της αναρχίας. Ανάμεσα στους 
προσαχθέντες ήταν και ο Οίυδερρε 
Ρΐηεΐΐΐ μαζί με τον Ρΐεΐτο ναΙρίΌάα. 

Ο Οΐυδδερε Ρίηεΐΐί ήταν ένας 
υπάλληλος της εταιρίας σιδηροδρό¬ 
μων, γνωστός για την πλούσια 
αναρχική του δράση, ενεργός τουλά¬ 
χιστον απο το 1944 και συντάκτης 
στην αναρχική εβδομαδιαία 
εφημερίδα II ΤίόεΓΐαπο. 

Για την υπόθεση της Ρίαζζα Ροηΐαπα 
κρατήθηκε και ανακρίθηκε 
παρανόμως πέραν του 48ώρου και 
την τρίτη μέρα αφού «έπεσε» απο τον 
4ο όροφο, κατέληξε νεκρός έξω απο 
το κεντρικό αστυνομικό τμήμα του 


Μιλάνο. 

Το τελικό συμπέρασμα απο τον 
ιατροδικαστή ήταν οτι έχασε τις 
αισθήσεις του και γλίστρησε απο το 
παράθυρο του 4ου ορόφου.Φυσικά 
σχεδόν κανένας δεν πίστεψε το 
σενάριο της αστυνομίας αλλά όλα 
έδειχναν οτι ήταν ακόμη μια κρατική 
δολοφονία. 

Τρεις αξιωματικοί της αστυνομίας με 
επικεφαλής τον Ειπ§ί ΟαΠ0Γ6δί 
(εκτελέστηκε με τρεις σφαίρες τον 
Μάϊο του 1972) ανακρίθηκαν και 
απαλλάχθηκαν απο τις κατηγορίες 
της δολοφονίας το 1971. 

Στο μεταξύ ο Ρίεΐτο ναΐρτεδα μαζί με 
άλλους 5 αναρχικούς προφυλακί¬ 
στηκαν για την επίθεση της Ρί&ζζα 
Ροπΐαηα και παρέμειναν έγκλειστοι 
για τρία χρόνια όταν και απελευθε- 
ρώθηκαν λόγω ανυπαρξίας 
στοιχείων. 

Στη συνέχεια άρχισαν να 
εμφανίζονται στοιχεία τα οποία 
υποδείκνυαν οτι η επίθεση στην 
Ρΐαζζα Ροπΐαηα οργανώθηκε και 
εκτελέστηκε απο μέλη της νεοφα- 
σιστικής οργάνωσης ΟΓάΐηε Νυονο 
με συμμετέχοντες τους Ρταηοο Ρτεδα, 
Οίοναηηΐ νεηίυιπ και Καυΐΐ ηγετικά 
μέλη της οργάνωσης. Εκτος των 
άλλων, μέλη της ΟτΤίπε Νυονο 
τοποθέτησαν βόμβα στο τρένο 
Κοιηε-Μεδδίηα τον Ιούλιο του 1970 
με 6 νεκρούς και 100 τραυματίες και 
επίσης κατηγορήθηκαν για την 
επίθεση στην ΡΉζζα άεΐΐα Εο§§Ή στη 
ΒΓ6δεία εναντίον μιας αντιφα¬ 
σιστικής συγκέντρωσης με 8 
νεκρούς.(3) 

Σύμφωνα με το μέλος της 
νεοφασιστικης οργάνωσης 
Αναη^υατάΐα Ναζΐοηαίε νΐηοεηζο 
νίηα^υειτα: «Η έκρηξη της Ρίαζζα 
Εοηΐαπα είχε σκοπό να παίξει το ρόλο 
του πυροδότη για να πειστούν οι 
στρατιωτικές και πολιτικές αρχές να 
κυρήξουν τη χώρα σε κατάσταση 
εκτάκτου ανάγκης» 

Η «στρατηγική της έντασης» έχει ως 
μέσα τον τρόμο, την προπαγάνδα, 
την παραπληροφόρηση τον 
ψυχολογικό πόλεμο και τις 
στημένες τρομοκρατικές επιθέσεις 
με σκοπό τον διχασμό, τον χειρισμό 
και τον έλεγχο της κοινής γνώμης. 

Στο σήμερα... 

10/03/2010 Δάφνη, Αθήνα 

Ο Λάμπρος Φούντας, βιολόγος στο 
επάγγελμα και ενεργός αναρχικός 
απο μικρή ηλικία κείτεται νεκρός 
μετά απο συμπλοκή με πλήρωμα 
περιπολικού στη Δάφνη. Η μόνη 
εκδοχή του τι έγινε εκείνο το βράδυ 
προέρχεται απο την αστυνομιά. 
Σύμφωνα λοιπόν με την αστυνομία 
το τετ-α τετ έγινε εντελώς τυχαία 
την στιγμή που προσπαθούσαν να 
ελέγξουν έναν ύποπτο μέσα σε ένα 
αυτοκίνητο. Έπειτα ακολούθησε 
ανταλλαγή πυροβολισμών και η 
ταυτοποίηση του νεκρού έδειξε οτι 
είναι αναρχικός και με έντονη δράση. 
Σύμφωνα με την αστυνομία βρέθηκε 


πάνω του χειροβομβίδα αμυντικού 
τύπου και ένα πιστόλι ζαδΐανα 
καθαρό. Αυτό που τονίστηκε έντονα 
ήταν τα μέτρα προστασίας που είχε 
λάβει, αλλά και το ότι δεν βρήκαν 
πάνω του κάποιο αξιοποιήσημο 
στοιχείο. (4) 

Η συνέχεια ήταν ένας ορυμαγδός 
πληροφοριών και στοιχείων σχετικά 
με τον Φούντα τα οποία διοχετεύ¬ 
ονταν μέσω της προπαγάνδας και 
παραπληροφόρησης των ΜΜΕ. 

28/03/2010 Πατήσια, Αθήνα 

Τραγωδία στα Πατήσια, νεκρός από 
βόμβα 15χρονος Αφγανός 

Μία οικογένεια Αφγανών 
διασχίζουν το δρόμο έξω από την 
Ελληνική Εταιρεία Διοίκησης 
Επιχειρήσεων (ΕΕΔΕ) στα Κάτω 
Πατήσια στις 22:30 το βράδυ. Μία 
βαλίτσα δίπλα στο κάδο σκουπιδιών 
τραβάει την προσοχή του γιού της 
οικογένειας και αρχίζει να την 
περιεργάζεται. Ο 15χρονος γιός της 
οικογένειας βρήκε την τσάντα με τον 
εκρηκτικό μηχανισμό η οποία 
εξερράγη στα χέρια του με 
αποτέλεσμα να διαμελιστεί. Το 
κοριτσάκι, δέκα ετών, μεταφέρθηκε 
στο Νοσοκομείο Παίδων Αγλαΐα 
Κυριάκού σοβαρά τραυματισμένο 
στα μάτια. 

Αμέσως μετά ο υπουργός 
«Προστασίας του Πολίτη», Μιχάλης 
Χρυσοχοϊδης δήλωνει: 

«Η τρομοκρατία έδειξε το πιό 
απεχθές πρόσωπο. Ενας νέος 
άνθρωπος έχασε τη ζωή του από την 
παγίδα θανάτου που έστησαν οι 
τρομοκράτες. Οι δολοφόνοι μας 
θεωρούν όλους εχθρούς είτε 
πρόκειται για αστυνομικούς είτε για 
μετανάστες είτε για οποιονδήποτε 
πολίτη. Οι τρομοκράτες είναι 
απέναντι σε ολόκληρη την κοινωνία 
αλλά και η κοινωνία είναι απέναντι 
τους και είναι χρέος μας να 
συλληφθούν και να οδηγηθούν στη 
δικαιοσύνη. Κάθε φορά που 
πραγματοποιούν τέτοιες ενέργειες 
κάνουν λάθη και έρχονται όλο και 
πιό κοντά μας. Αυτές οι ενέργειές 
τους, τους ξεγυμνώνουν και θα τους 
αποκαλύψουμε». 

Φυσικά και αυτή η υπόθεση χώλαινε 
σε πολλά σημεία, αλλα ήταν βούτυρο 


στο ψωμί του υπουργού- προστατη- 
νταβατζη για να κάνει τις δηλώσεις 
του, αλλά και να προδικάσει για τις 
επερχόμενες εξελίξεις. 

Σχετικά τώρα με το ίδιο το 
γεγονός της έκρηξης: 

Το σημείο τοποθέτησης της βόμβας 
είναι ένα σημείο με μεγάλη κίνηση 
μέχρι και τις πρώτες μεταμεσο- 
νύχτιες ώρες. Επίσης ήταν ένα σημείο 
διέλευσης μεταναστών αλλά και 
αστέγων και ρακοσυλλεκτών. 
Σημειώνεται ότι κοντά στο σημείο 
της έκρηξης βρίσκεται μουσουλ¬ 
μανικό τζαμί, ενώ το βράδυ της 
Κυριακής, στο κλειστό γήπεδο του 


Σπόρτιγκ, που βρίσκεται επίσης 
κοντά στην περιοχή, πραγματοποι¬ 
ήθηκε συγκέντρωση μουσουλμάνων 
μεταναστών. Η γωνία Φ. Πολίτη και 
Ιακωβάτων είναι το πίσω και πλαϊνό 
μέρος του κτηρίου. Μεταξύ 
πεζοδρομίου και των τοίχων του 
περιμετρικά, υπάρχει κήπος με 
μεγάλες ζαρτινιέρες και δέντρα, 
πλάτους περί τα δέκα-δεκαπέντε 
μέτρα, το δε κτίριο είναι καλυμμένο 
με μάρμαρα ενώ τα γυάλινα μέρη του 
είναι σε εσοχές. Απέναντι ακριβώς 
από τη γωνία αυτή υπάρχει υπαίθριο 
πάρκιγκ με πάρκο και παιδική χαρά. 
Η βόμβα στο σημείο που βρέθηκε, σε 
κάδο ή όχι, σε καμία περίπτωση δεν 
θα μπορούσε να πλήξει το κτίριο για 
το οποίο ειπώθηκε ότι τάχα 
προοριζόταν. 

Σύμφωνα με την επίσημη ενημέρωση 


της ΕΛ.ΑΣ. άγνωστος τηλεφώνησε 
στις 8.46 το πρωί της Κυριακής στον 
τηλεοπτικό σταθμό Αΐΐετ λέγοντας 
ότι είχε τοποθετηθεί βόμβα στην 
ΕΒΕΕ στα Πατήσια, η οποία 
επρόκειτο να εκραγεί σε έξι λεπτά. Η 
σχετική πληροφορία δόθηκε από 
τους υπαλλήλους του σταθμού στο 
υπασπιστήριο της Ασφαλείας 
Αττικής και ακολούθως ενημερώ¬ 
θηκε η Αμεση Δράση. Η Αστυνομία 
φέρεται να αναζήτησε το συλλογικό 
όργανο των βιοτεχνών της Εύβοιας 
στα Πατήσια (η ΕΒΕΕ έχει έδρα στην 
οδό Βενιζέλου στη Χαλκίδα), αλλά, 
καθώς δεν εντόπισε τίποτε, η έρευνα 
σταμάτησε εκεί. Η βόμβα η οποία 
περιείχε ωρολογιακό μηχανισμό 


σύμφωνα με την αστυνομία, έσκασε 
απέναντι απο την ΕΕΔΕ στις 22:41. 

Ο εκρηκτικός μηχανισμός είχε 
ομοότητες με μηχανισμούς που στην 
στρατιωτική ορολογία ονομάζονται 
ΒοοΒγ ΐταρ (5) και έχουν χρησι¬ 
μοποιηθεί ευρέως στη διάρκεια 
συρράξεων με στόχους κυρίως 
αμάχους. «Εκείνο που θεωρούν άξιο 
ειδικής μελέτης οι αξιωματικοί της 
ΕΛ.ΑΣ. είναι ότι γαλβανιζέ σωλήνας 
ύδρευσης γεμάτος με εκρηκτικά είχε 
χρησιμοποιηθεί επίσης σε δύο 
βομβιστικές επιθέσεις που 
σημειώθηκαν στις 5 Ιουλίου 2009 και 
στις 24 Νοεμβρίου 2009 με στόχο δύο 
στέκια αντιεξουσιαστών στη 
Θεσσαλονίκη. Για αυτήν την επίθεση 
δεν υπήρξε ανάληψη ευθύνης» 
Πηγή: Το Βήμα. (6) 

ΤΡ0Μ0ΚΡΑΤ0Σ 


ΑΠΑΤΡΙΧ 

εφημερίδα δρόμοι; 



Τα παράδοξα δεν σταματούν όμως 
μόνο εκεί. Δεν μπορεί η πρωινή 
προειδοποίηση να έχει κάποια σχέση 
με τη βόμβα γιατί αν ήταν τόσες ώρες 
στον κάδο και δεν έσκασε από 
κάποια βλάβη, θα ήταν στον πάτο 
του κάδου και δεν θα ήταν εύκολο να 
δει τη βαλίτσα η μικρή αδελφή του 
θύματος. Αν πάλι την είχαν βάλει 
λίγο πριν την βρει ο Αφγανός θα 
πρέπει να είχε ένα περιθώριο χρόνου 
(για να απομακρυνθούν, να 
ειδοποιήσουν κλπ) και δεν εξηγείται 
πως έσκασε μόλις άνοιξε η βαλίτσα. 
Μόνο αν ήταν παγιδευμένη θα 
έσκαγε έτσι. Δηλαδή σαν ένας 
μηχανισμός με σκοπό τα ανθρώπινα 
θύματα με την ενεργοποίησή του. 

Εγιναν για αυτό το γεγονός δύο 
τηλεφωνήματα-αναλήψεις ευθύνης. 
Το ένα για λογαριασμό της 
«Αντάρτικης Ομάδας "Λάμπρος 
Φούντας"» και το άλλο απο την 
οργάνωση με το ονομα «Επαναστα¬ 
τικό Εθνικοσοσιαλιστικό Μέτωπο» 
καμίας σπουδαιότητας και οι δύο 
σύμφωνα με τους ίδιους τους 
μπάτσους. 

Οι μπάτσοι όμως άφηναν άμεσα 
υπόνοιες οτι αυτή η επίθεση 
προέρχονταν απο μια απο τις ενεργές 
και γνωστές ομάδες που δραστη¬ 


ριοποιούνται. 

Την επόμενη μέρα αναρτήθηκε στο 
ίντερνετ μια ανακοίνωση της 
Συνωμοσίας Πυρήνων της Φωτιάς 
στην οποία δήλωνε τον αποτρο¬ 
πιασμό για αυτήν την επίθεση και οτι 
δεν είχε ουδεμία σχέση στην οποία 
επίσης εξηγούσε τα μέτρα που 
λάμβανε ώστε να μην γίνει κάποιο 
ατύχημα όταν αποφάσιζε να 
δράσει.(7) 

Το τελευταίο στοιχείο σχετικά με 
αυτή την υπόθεση είναι οι ψεύτικες 
συνομηλίες των φερόμενων απο την 
αστυνομία ως μελών της οργάνωσης 
Επαναστατικός Αγώνας όπου 
υποτίθεται οτι κοροΐδευαν τον 
15χρονο αφγανό την ώρα που 
περιεργάζονταν το σάκο με τη βόμβα 
...( 8 ) 

Η στρατηγική της έντασης 
όπως εφαρμόζεται απο το 
σοσια-ληστ(ρ)ικο 
ΜΠΑΤΣΟΚ. 

Ας το επαναλάβουμε: 

Η “στρατηγική της έντασης” έχει ως 
μέσα τον τρόμο,την προπαγάνδα, 
την παραπληροφόρηση τον 
ψυχολογικό πόλεμο και τις στημένες 
τρομοκρατικές επιθέσεις με σκοπό 
τον διχασμό,τον χειρισμό και τον 
έλεγχο της κοινής γνώμης. 


Το επίδικο 

Οι κοινωνικοπολιτικές συνθήκες 
αυτή τη στιγμή στην Ελλάδα 
αφήνουν ανοιχτά πολλά ενδεχόμενα. 

Ανησυχεί όλη η Ευρώπη μήπως 
ακολουθήσει μια κατάσταση ντόμινο 
με θύματα και τους άλλους 
αδύναμους κρίκους της Ευροζώνης 
(Πορτογαλία,Ισπανία, χώρες πρώην 
ανατολικού μπλοκ). 

Η χρεωκοπία της Ελλάδας χτυπά 
τον πυρήνα της ΕΕ ο οποίος είναι η 
οικονομία. Ο γίγαντας έχει πήλινα 
πόδια και χρειάζεται η παρέμβαση 
και άλλων κοινοφελών ιδρυμάτων 
(ΔΝΤ) για να αποφευχθούν τα 
χειρότερα. Την Παρασκευή 23 
Απριλίου ανακοινώθηκε η υπαγωγή 
της Ελλάδας στον έλεγχο του 
ΔΝΤ.Όπως λένε πολλοί αναλυτές 
και κερδοσκόποι με την παρέμβαση 
των διαφόρων σωτήρων ίσως 
χρειαστεί να ακολουθηθεί πολιτική 
λιτότητας και μετά απο το 2030 
καθώς όλα τα μέτρα που 
λαμβάνονται είναι ένα σπιράλ (9) το 
οποίο διαλύει ακόμα περισσότερο 
την οικονομία .Αυτό σημαίνει 
απελευθέρωση των απολύσεων, 
μειώσεις μισθών και συντάξεων σε 
δημόσιο και ιδιωτικό τομέα καθώς 


και πλήθος κομμένων θέσεων 
εργασίας του δημοσίου τομέα. (10) 

Δηλαδή με λίγα λόγια αυτά τα μέτρα 
δεν θα έχουν προσωρινό χαρακτήρα, 
αλλά θα μας γυρίσουν 50 χρόνια πίσω 
οικονομικά. 

Επίσης αυτοί οι οποίοι έφεραν την 
οικονομία σε αυτή την κατάσταση 
επιβραβεύονται καθώς με μια 
πρόσφατη διάταξη του υπουργείου 
οικονομικών (11) ανοίγει ο δρόμος 
για την επιστροφή κεφαλαίων (τα 
κλεμμένα) απο τράπεζες του 
εξωτερικού χωρίς ερωτήσεις για την 
προέλευση τους (αυτό που με απλά 
λόγια λέγεται ξέπλυμα μαύρου 
χρήματος). 

Ο τρόμος 

Με τόσους χιλιάδες μπάτσους στο 
κέντρο της αθήνας η κατάσταση δεν 
διαφέρει και πολύ απο την Καμπούλ 
του Αφγανιστάν. Παντού βλέπεις 
ένστολους με το δάχτυλο στην 
σκανδάλη, ΜΗΠΩΣ έχει γίνει 
κανένα πραξικόπημα και δεν το 
καταλάβαμε;; Επίσης νεα σώματα 
της αστυνομίας εμφανίζονται για 
περισσότερη αποτελεσματικότητα 
στην καταστολή και τον έλεγχο του 
πολίτη. Δικάβαλα με χούλιγκανς και 
καμικάζι της ΔΙ.ΑΣ και της ΔΕΛΤΑ 
μας δείχνουν πως οι Γκοτζαμάνηδες 
με τα τρίκυκλα αναβαθμίζονται και 


ξαναμπαίνουν σε ενεργό δράση 
πανηγυρικά απο τους σοσιαλιστές 
του ΠΑΣΟΚ (12). Μην ξεχνάμε πόσα 
συμβάντα έχουμε τον τελευταίο 
καιρό με νευρικούς μπάτσους να 
πιέζουν την σκανδάλη χωρίς πολλα¬ 
πολλά. Έτσι ακριβώς δολοφονήθηκε 
ο 25 χρονός Αλβανός υδραυλικός 
Νικόλας Τοντι μέρα μεσημέρι στον 
Βύρωνα όταν είχε την ατυχία να 
πέσει πάνω σε επιχείρηση της 
αστυνομίας. Φυσικά οι μπάτσοι με 
ένα συγνώμη-λάθος καθαρίσανε. 
Επίσης τρόμος είναι και οι 
προληπτικές αντισυνταγματικές 
προσαγωγές το Δεκέμβρη του 2009 
μην τυχόν και τα αφεντικά των 
ανδρεικέλων της κυβέρνησης, οι 
τραπεζίτες έχουν καμία ζημιά. 

Ο ψυχολογικός πόλεμος 

Οι προφυλακίσεις με τα ψευδή 
στοιχεία: Ο δάσκαλος κολύμβησης 
Μάριος Ζ. που είχε εύφλεκτα 
σαμπουάν στην τσάντα του και είχε 
καλλυμένα τα χαρακτηριστικά του 
με μπουρνούζι, ο φοιτητής με τις 
πιτζάμες που πετούσε μολότοφ, ο 
κύπριος φοιτητής που σκόνταψε 
πάνω στην ζαρντινιέρα και έκανε 
μέρες τραυματίας στο νοσοκομείο 
είναι υποθέσεις με τις οποίες το 
κράτος σου κλείνει το μάτι και σου 
λέει: «Όχι πορείες, όχι διαμαρτυρίες, 
αλλά ησυχία, τάξη και ασφάλεια, 
ειδάλλως μπορεί να είσαι ο επόμενος 
τυχερός». 

Η παραπληροφόρηση και η 
προπαγάνδα του κράτους 

Ταυτόχρονα έχει ήδη προετοιμαστεί 
οι κοινή γνώμη για τα επώδυνα μέτρα 
που έρχονται. 

Ο αμερικανοτσολιάς χαφιές 
Χρησοχοΐδης που είχε λάβει τα 
εύσημα και το παράσημο απο το ΕΒΙ 
για την εξάρθρωση της 17Ν δέχεται 
ξανά τα συγχαρητήρια απο τον 
«αντιεξουσιαστή» γιωργάκη 
παπανδρέου και την αμερικανική 
πρεσβεία για τις επιτυχίες του κατά 
της «τρομοκρατίας». 

Με τη συνεργασία του δημο¬ 
σιογραφικού συρφετού που τον 
κώδικα δημοσιογραφικής δεοντο¬ 
λογίας τον χρησιμοποιεί σαν 
κωλόχαρτο, προλειαίνει το έδαφος 
για την επερχόμενη καταστολή. 

Επίλογος (προσωρινά) 

Η επίθεση στα Πατήσια είναι ένα 
κομβικο σημείο για πολλούς λόγους. 
Ο θάνατος του 15χρονου Αφγανού 
τη στιγμή πού έψαχνε στο κάδο 
σκουπιδιών για κάτι χρήσιμο βάρυνε 
ακόμα περισσότερο αυτή την ύποπτη 
υπόθεση καθώς σόφρων άνθρωπος 
εκτός βέβαια απο κανένα φασίστα 
δεν θα επικροτούσε μια τέτοια 
επίθεση. Οι διαρροές της αστυνομίας 
είχαν σαν σκοπό να δημιουργήσουν 
κλίμα το οποίο να αξιοποιηθεί προς 
δύο κατευθύνσεις. Στη μία 
κατεύθυνση η κοινή γνώμη οτι 
στόχος των ενόπλων ομάδων δεν 
είναι μόνο οι μισθοφόροι ταγματ¬ 
ασφαλίτες, πολιτικάντες, οι 
καπιταλιστές και όσοι γενικά 
ξεζουμίζουν τον λαό και του πίνουν 
το αίμα, αλλά και οι υπόλοιποι 
πολίτες. Απο την άλλη να 
απομονώσει όσους συμμετέχουν σε 
ένοπλες δράσεις, απο τους ενεργούς 
ανθρώπους στο αναρχικό ή στο 
ευρύτερα αντικαπιταλιστικό κίνημα 


που δεν επιλέγουν αυτό το δρόμο. 
Όπως με την 17Ν χρησιμοποίησαν 
όποιο δυνατό μέσω είχαν να 
εξευτελίσουν και να απομονώσουν 
τους κατηγορούμενους (13), έτσι και 
σε αυτό το γέγονος όπως και στην 
τελευταία υπόθεση με τους 
φερόμενους απο τους μπάτσους και 
τα ΜΜΕ ως μέλη του Ε.Α. επεδίωξαν 
να δημιουργήσουν όχι μόνο σαφή 
διαχωρισμό αλλα και καταγγελίες 
κατά των ενόπλων δράσεων (κάτι 
στο οποίο βεβαίως απέτυχαν 
παταγωδώς παρά τις υπαρκτές 
μικρές ή τεράστιες διαφωνίες με 
αυτου του τύπου την δράση). 

Το κράτος γνωρίζει οτι χωρίς την 
αποδοχή και την συναίνεση της 
κοινωνίας ο,τι και να κάνει, όσους και 
να φυλακίσει δεν πετυχαίνει τίποτα. 
Αντιθέτως πολλές υποθέσεις που 
χαρακτηρίστηκαν σαν τρομοκρατία 
απο τους ισχυρούς της εποχής, στην 
συνέχεια τιμήθηκαν σαν δράσεις 
ενάντια στην τυρρανία και την 
αδικία.Σε μία χρονική συγκυρία όπου 
απροκάλυπτα πια την πολιτική θα 
την χαράζει το ΔΝΤ μαζί με 
εγχώριους και διεθνείς νταβατζήδες, 
ο αγώνας εναντία στην τρομοκρατία 
είναι εντελώς απαραίτητος. 

Είναι εντελώς απαραίτητος απο εμάς 
εναντίων της τρομοκρατίας τους 
(της ανασφάλειας, των εργοδοτικών 
εκβιασμών, της νόμιμης κλοπής 
αυτών που παράγουμε). 

Είναι εντελώς απαραίτητος και για 
εκείνους εναντίον μας με την 
διασπορά ψευδών ειδήσεων και την 
συσκότιση των πολιτών για τους 
αναρχικούς «τρομοκράτες» ώστε να 
προχωρούν απρόσκοπτα τα σχέδιά 
τους και να κλείνουν στα μπου¬ 
ντρούμια όποιον τολμήσει να 
αμφισβητήσει τα σχέδιά τους. 

Το τυρί και η φάκα: 

Αυτή τη στιγμή οφείλουν οι 
αγωνιστές να μην πέσουν στη φάκα 
που είναι ήδη στημένη. Η πολύμορφη 
δράση και οι παρουσία μας στους 
αγώνες είναι απολύτως απαραίτητη. 
Με τη στρατηγική της έντασης 
μεγάλο μέρος των αγωνιστών για 
λόγους προστασίας των κινημάτων 
απο τα χτυπήματα του κράτους και 
του παρακράτους βγήκαν στην 
παρανομία και αναβαθμίστηκαν 
επιχειρησιακά πραγμα το οποίο 
μετέφερε το πεδίο της σύγκρουσης 
από το πολιτικό στο επιχειρησιακό 
επίπεδο, πραγμα το οποία σαφώς 
συμφέρει το κράτος λογω της 
υπεροπλίας του. Αυτή τη στιγμή 
οφείλουμε να μαζικοποιηθούμε, να 
συνεχίσουμε να δρουμε πολιτικά και 
να επεκταθούμε παντού.Η επίθεση 
αυτή τη στιγμή δεν είναι μόνο 
εναντίον των αναρχικών αλλά 
εναντίον και όλης της κοινωνίας. Η 
αχίλλειος πτέρνα του αναρχικού 
κινήματος ήταν τόσα χρόνια ο χώρος 
της εργασίας, αλλά σιγά σιγά και 
αυτό σπάει. Τα πρωτοβάθμια 
σωματεία έχουν αρχίσει να κάνουν 
αισθητή την πίεσή τους στους 
κλάδους που δραστηριοποιούνται 
και οι αυταπάτες όσων μαγεύτηκαν 
απο την Κίρκη του καπιταλισμού 
σιγά σιγά διαλύονται απο την 
σκληρή πραγματικότητα. Η εθνική 
συναίνεση της μεταπολίτευσης 
δέχτηκε ένα μεγάλο πλήγμα τον 
Δεκέμβρη του 2008, αλλά το ρήγμα 
βαθαίνει ηδη με το μπαράζ 
καταστολής και μέτρων που μας 
επιβάλλονται . Ας μάθουμε απο τα 


λάθη του παρελθόντος ώστε να μην 
χρειαστεί να τα επαναλάβουμε. 

Αυτό το οφείλουμε στους 
φυλακισμένους συντρόφους, αλλά 
και στους ίδιους μας τους εαυτούς. 

Αηαπ*€δ 

*Χωρίς να μπορούμε να αποδείξουμε 
με ατράνταχτα πειστήρια οτι οι 
υποθέσεις που εξελίχθηκαν τις 
τελευταίες εβδομάδες (στο κάτω 
κάτω τα κρατικά αρχεία ανοίγουν 
μετά απο δεκαετίες στο ευρύ κοινό), 
είναι προφανής η στάση του κράτους 
να δημιουργήσει ένα σκηνικό 
τρόμου. 

Το σίγουρο είναι οτι η στρατηγική 
της έντασης έχει βρει την εφαρμογή 
της στο πειραματόζωο-Ελλάδα 
καθώς τα μέτρα που ανακοινώνονται 
συνεχώς θέτουν σε αμφισβήτηση την 
λεπτή ισορροπία στο κοινωνικό- 
πολιτικό επίπεδο και οι συνταγές του 
παρελθόντος εφαρμόζονται 
εκσυγχρονισμένες στα σημερινά 
δεδομένα. 

Σημειώσεις - Παραπομπές 

(1) Πηγή ΐ Ε ΐ ρ ε ά ΐ & : 

Βΐΐρ://ύΐΐ.1γ/\νρ1ιθ6 

(2) Μετά το Β' Παγκόσμιο Πόλεμο, οι 
ΗΠΑ οργάνωσαν στη Δυτική Ευρώπη 
ένα παράνομο, παρακρατικό, αντικομ- 
μουνιστικό δίκτυο «αποσταθε¬ 
ροποιητικής δραστηριότητας» με την 
κωδική ονομασία «δΐαγ ΒεΒΐηά». Ήταν 
Αύγουστος του 1990, εποχή εκπνοής του 
Ψυχρού Πολέμου, όταν ο τότε 
πρωθυπουργός της Ιταλίας Τζούλιο 
Αντρεόττι, αποκάλυπτε στην έκπληκτη 
κοινή γνώμη της χώρας του, που είχε 
νωπές ακόμη τις μνήμες από τα λεγόμενα 
μολυβένια χρόνια της δεκαετίας του ’70, 
την ύπαρξη ενός μυστικού στρατού υπό 
την ονομασία ΟΙαάΐο (Ξίφος), 
οργανωμένου και καθοδηγημένου από το 
ΝΑΤΟ, με στόχο την αποτροπή του 
κομμουνιστικού κινδύνου. Παραδοχή, 
που είχε καταστεί πλέον αναπόφευκτη 
μετά τις επόμενες έρευνες του δικαστή 
Φελίτσε Γκασσόν σχετικά με τον θάνατο 
τριών αστυνομικών το 1972, σε ένα 
περιστατικό που είχε αποδοθεί άρον άρον 
στις Ερυθρές Ταξιαρχίες, μολονότι 
αφορούσε σε ανατίναξη εκρηκτικών, που 
μόνο οι ένοπλες δυνάμεις μπορούσαν να 
διαθέτουν. Στην Ελλάδα η επιχείρηση 
«ΟΙαάΐο» είχε την ονομασία «Κόκκινη 
Προβιά». Η συγκρότηση του δικτύου 
υπογράφτηκε επισήμως το 1955 από την 
κυβέρνηση Παπάγου με τη ΟΙΑ.Στις 14 
του Νοέμβρη του 1990, ο Ανδρέας 
Παπανδρέου προέβη στο πρακτορείο 
«Ασοσιέιτεντ Πρες» στην εξής δήλωση: 
«Η παρακρατική οργάνωση "Κόκκινη 
Προβιά" δημιουργήθηκε το 1955, ως 
αποτέλεσμα ενός μυστικού τμήματος της 
συμφωνίας, με βάση την οποία εγκατα¬ 
στάθηκαν οι αμερικανικές βάσεις στην 
Ελλάδα». 

(3) Πηγή λΥΐΕΐρεάΐα: Βΐΐρ://Βΐΐ.1γ/€θΒψ1 

(4) Πηγή Ελευθεροτυπία: 

Εΐΐρ://Βΐΐ.1γ/ άϋΒρΕΒ 

(5) Πηγή λνΐΙάρεάΗ: Εΐΐρ://Βΐΐ.1γ/4ΐΒΝ 

(6) Πηγη Το Βήμα: Εΐΐρ://Βΐΐ.1γ/αΖοΑΕ 

(7) Πηγή:ΤνΧ5 

ΤΡΟΜΟΚΡΑΤΟΣ 

ΑΡ. ΦΥΛΛΟΥ 8 


πολιτική επιστολή 

προς ιην κοινωνία από ιούς: 

Πόλα Ρούπα, Νίκο Μαζιωιη και Κώστα Γουρνά 


Αυτές οι συνθήκες όχι μόνο δεν είναι κάτι 
πρόσκαιρο που θα λήξει σε 2-3 χρόνια όπως 
διαμηνύουν ψευδώς οι εξουσιαστές για να 
καθησυχάσουν την κοινωνία, αλλά θα γίνουν 
ακόμη χειρότερες εν όψει των μακροχρόνιων 
προσπαθειών της πολιτικής ελίτ να «βγάλει τη 
χώρα από την κρίση» δηλαδή να σώσει την 
άρχουσα οικονομική και πολιτική τάξη. 


Α ναλαμβάνουμε την πολιτική ευθύνη 
για συμμετοχή στον Επαναστατικό 
Αγώνα. Δηλώνουμε πως ο σύντροφος 
Λάμπρος Φούντας που έπεσε νεκρός στη Δάφνη 
στις το Μαρτίου του 2010 ύστερα από μάχη με 
τους μπάτσους, συμμετείχε επίσης στον 
Επαναστατικό Αγώνα. Η μάχη που έδωσε ήταν 
για την υλοποίηση του ανατρεπτικού σχεδίου 
που συλλογικά ο Επαναστατικός Αγώνας είχε 
αποφασίσει. Ήταν μια μάχη για την επανάσταση 
και την ελευθερία. 


παρακολουθούν μουδιασμένα μέχρι στιγμής από 
φόβο, μια πρωτοφανή επίθεση εναντίον τους να 
βρίσκεται σε εξέλιξη. 

Τρομοκρατία είναι να μην έχεις τα βασικά για να 
επιβιώσεις, να σου παίρνουν το μισθό και τη 
σύνταξη, να σου κατάσχει η τράπεζα το σπίτι, να 
ζεις μέσα στη μόλυνση που σκοτώνει. 
Τρομοκρατία είναι να ζεις καθημερινά υπό το 
καθεστώς του φόβου για την επιβίωση. 



Δηλώνουμε επίσης πως είμαστε πολύ περήφανοι 
για την οργάνωση μας, τον Επαναστατικό 
Αγώνα, είμαστε περήφανοι για την ιστορία μας, 
για κάθε στιγμή της πολιτικής δράσης μας. 
Είμαστε περήφανοι για το σύντροφο Φούντα, 
τον οποίο τιμούμε και θα τιμούμε για πάντα. 

Όσο και αν πιστεύουν οι κατασταλτικοί 
μηχανισμοί ότι φυλακίζοντας μας θα 
ξεμπερδέψουν πολιτικά με εμάς, κάνουν λάθος. 
Είτε έξω είτε μέσα από τις φυλακές ο αγώνας που 
για εμάς είναι ζήτημα τιμής και αξιοπρέπειας, θα 
συνεχιστεί. 

Όσο και αν γελούν αυτάρεσκα οι δύο 
τρομοκράτες Παπανδρέου και Χρυσοχοΐδης για 
τις συλλήψεις μας, όσο και αν πιστεύουν πως 
κατοχύρωσαν την απαραίτητη ασφάλεια για να 
προχωρήσει ανεμπόδιστα το σοσιαλφασιστικο 
τους κόμμα την εφαρμογή των εγκληματικών 
του σχεδίων ενάντια στην κοινωνία και κουνάνε 
την ουρά τους που οι Αμερικάνοι προϊστάμενοι 
τους τους επιχαίρουν, όσο και αν ισχυρίζονται 
πως εξαλείψανε μια σοβαρή απειλή για το 
καθεστώς τους, τους διαβεβαιώνουμε ότι δεν θα 
ξεμπερδέψουν εύκολα με εμάς. 

Όσο είμαστε ζωντανοί, όσο ζούμε και 
αναπνέουμε θα κάνουμε ό,τι μπορούμε για να 
δημιουργούμε προβλήματα στα αντικοινωνικά 
και εγκληματικά τους σχέδια. 

Και αν πιστεύουν οι διώκτες μας και η πολιτική 
εξουσία αυτής της χώρας πως έχουν το σύνολο 
της κοινωνίας με το μέρος τους, αν πιστεύουν 
πως η πλειοψηφία των ανθρώπων θεωρούν εμάς 
ως κοινωνική απειλή, γελιούνται. Κοινωνική 
απειλή για την πλειοψηφία του πληθυσμού είναι 
η κυβέρνηση που περνά το ένα πακέτο 
αντικοινωνικών μέτρων μετά το άλλο, καθ' 
υπόδειξη των κορακιών του κεφαλαίου που 
«λαδώνουν» με τη ρευστότητα που διαθέτουν 
την κρατική μηχανή. Τρομοκρατία είναι η 
μακροχρόνια νεοφιλελεύθέρη πολιτική που 
επέβαλαν τα κόμματα εξουσίας με την ανοχή ή 
και τη στήριξη των μικρών κομμάτων. 
Τρομοκρατία είναι η εφαρμογή του 
προγράμματος σταθερότητας που έχει κάνει 
μεγάλα τμήματα του πληθυσμού να 


Για τα περισσότερα τμήματα της κοινωνίας, 
τρομοκράτες και εγκληματίες είναι αυτοί που 
κυβερνούν, είναι οι καθεστωτικοί πολιτικοί, 
είναι οι πλούσιοι, οι προνομιούχες κάστες που 
εκμεταλλεύονται τους εργαζόμενους και που 
ευημερούν συμμετέχοντας στην οικονομική και 
πολιτική εξουσία. Εχθροί της κοινωνίας είναι 
αυτοί που, αφού έκλεβαν και πλούτιζαν για 
χρόνια εις βάρος της, εκμεταλλευόμενοι ένα 
βάρβαρο και κατάφωρα άδικο σύστημα, τώρα 
που αυτό διανύει τη μεγαλύτερη κρίση στην 
ιστορία του, απαιτούν από αυτήν όλο και 
μεγαλύτερες θυσίες, απαιτούν από όλους μας να 
παραδώσουμε οικειοθελώς όλο το αίμα μας για 
να συντηρηθεί στη ζωή το σάπιο σώμα του 
καθεστώτος. 

Όταν οι σοσιαλφασίστες του κυβερνώντος 
κόμματος διατείνονται πως έχουν τη λαϊκή 
εντολή για να εφαρμόσουν αυτές τις πολιτικές, 
προκαλούν ακόμα περισσότερο την κοινωνική 
αγανάκτηση. Είναι εξ' άλλου καταγεγραμμένη 
ιστορικά και κανείς δεν ξεχνά τη μεγάλη 
προεκλογική εξαπάτηση πλατιών κοινωνικών 
στρωμάτων από τους συμμετέχοντες στο 
ΓΙΑΣΟΚ, που με δόλο άρπαξαν την εξουσία στις 
τελευταίες εκλογές, λέγοντας ψέματα για τη 
δήθεν αναδιανεμητική υπέρ των αδυνάτων 
πολιτική που είχαν σκοπό να εφαρμόσουν, 
τάζοντας αυξήσεις σε μισθούς και συντάξεις, 
υποσχόμενοι μια ομαλή, και χωρίς μεγάλες 
φορολογικές επιβαρύνσεις, έξοδο από την κρίση. 

Είπαν ψέματα ότι δεν γνώριζαν την πραγματική 
κατάσταση στα δημοσιονομικά του κράτους, 
είπαν ψέματα για την κατάσταση της οικονομίας 
και τις δυνατότητες της, είπαν ψέματα ότι θα 
πάρουν, δήθεν, τα χρήματα που χρειάζονται από 
τους προνομιούχους. Με τα ψέματα, με την 
εξαπάτηση, με το δόλο, έκλεψαν την εξουσία. Αν 
προεκλογικά αποκάλυπταν έστω και ένα μικρό 
μέρος των σχεδίων τους, όχι μόνο δεν θα ήταν 
τώρα κυβέρνηση, αλλά θα έμεναν και εκτός 
κοινοβουλίου. Η κοινωνική συναίνεση που 
επικαλούνται είναι ένα τερατώδες ψέμα που 
προκαλεί έντονα την κοινωνική οργή. 

Εμείς ως Επαναστατικός Αγώνας αμέσως μετά 
τις εκλογές και πριν το ΓΙΑΣΟΚ αποκαλύψει τις 
πραγματικές του προθέσεις, μιλήσαμε για την 


πιο άγρια νεοφιλελεύθερη επίθεση που πρόκειται 
να εξαπολύσει στο όνομα της αντιμετώπισης της 
κρίσης και των δημοσιονομικών προβλημάτων, 
και έχουμε ήδη επιβεβαιωθεί. 

Επίσης, είχαμε μιλήσει για την άμεση πολιτική 
χρεοκοπία της κυβέρνησης Παπανδρέου, την 
οποία και αναμένουμε το προσεχές διάστημα, 
καθώς πρόκειται για μια ουσιαστικά υπηρεσιακή 
κυβέρνηση, με σύντομη ημερομηνία λήξης. 

Παρ' όλο που το εγκληματικό πρόσωπο τους έχει 
αποκαλυφθεί, εξακολουθούν οι κατέχοντες την 
πολιτική εξουσία να εξαπατούν και να 
κοροϊδεύουν, υποστηρίζοντας πως ό,τι κάνουν 
είναι «για το καλό του κοινωνικού συνόλου». Ο 
Παπανδρέου και τα επιτελεία του κάνουν πλέον 
το πανελλήνιο να γελά όταν επικαλούνται τον 
πατριωτισμό τους, όταν αναφερόμενοι στα 
σκληρά μέτρα που επιβάλλουν, μιλούν για μέτρα 
που «επιβάλει το εθνικό συμφέρον», ότι 
πρόκειται για «τη σωτηρία της χώρας». Και το 


Μέσα στα πολλά και τερατώδη ψεύδη που λέει 
συστηματικά η κυβέρνηση, έχουν γίνει και 
αρκετές ειλικρινείς αναφορές (π.χ. από την 
Κατσέλη) στην «μεγάλη ευκαιρία που προσφέρει 
η κρίση στην Ελλάδα να εφαρμοστούν οι 
απαραίτητες αλλαγές για τη συνολική 
οικονομική εξυγίανση». Εννοούν φυσικά, τη 
μοναδική ευκαιρία να περάσουν όλες τις 
νεοφιλελεύθερες μεταρρυθμίσεις που τόσα 
χρόνια, λόγω φόβου για το πολιτικό κόστος από 
τις κοινωνικές αντιδράσεις, οι προηγούμενες 
κυβερνήσεις δεν μπορούσαν ούτε καν να 
διανοηθούν να προωθήσουν. 

Μιλούν για τη μοναδική ευκαιρία που τους 
προσφέρεται να ξηλώσουν οριστικά και 
ταχύτατα όλα τα κοινωνικά κεκτημένα και 
κατακτήσεις, να ιδιωτικοποιήσουν ασφάλιση και 
υγεία, να μειώσουν δραστικά το εργασιακό 
κόστος, να μετατρέψουν την Ελλάδα σ' ένα 
παράδεισο εκμετάλλευσης για το κεφάλαιο, με 
άφθονο πάμφθηνο εργατικό δυναμικό, χωρίς 
δικαιώματα. Μιλούν για τη μοναδική ευκαιρία 



αποκορύφωμα αυτής της συντονισμένης 
κοροϊδίας είναι όταν λένε πως οι προσπάθειες 
τους να μη χρεοκοπήσει η χώρα είναι για το 
συμφέρον των μη προνομιούχων. 

Είναι «ζήτημα εθνικής ανάγκης» να ρίχνουν όλο 
και πιο βαθιά στη φτώχεια και την ανέχεια 
μεγάλα τμήματα του πληθυσμού, προκειμένου 
να «ηρεμήσουν οι αγορές» (όπου «αγορές» 
εννοούμε τα άγρια θηρία που απαρτίζουν την 
υπερεθνική οικονομική ελίτ), να σταματήσουν 
να κερδοσκοπούν με το ελληνικό χρέος και να 
ρίξουν, επιτέλους, τα επιτόκια δανεισμού του 
ελληνικού δημοσίου. 

Στην πραγματικότητα δεν έχουν κανένα σκοπό 
να προστατέψουν τη χώρα και τα λαϊκά 
στρώματα από τη χρεοκοπία, όπως δηλώνουν οι 
κυβερνώντες. Τα μεγαλύτερα τμήματα του 
πληθυσμού είναι ήδη καταβεβλημένα από τις 
άγριες πολιτικές που εφαρμόζονται εις βάρος 
του και είναι δεδομένη η χρεοκοπία τους ως 
προϋπόθεση για τη συντήρηση των 
προνομιούχων κοινωνικών στρωμάτων. 
Συντάξεις και μισθοί κόβονται ή καταργούνται, 
εκατοντάδες χιλιάδες απολύονται και πρόκειται 
να απολυθούν στο άμεσο μέλλον, οι 
φορολογικές επιδρομές εντείνονται, τα 
ασφαλιστικά ταμεία, ύστερα από μια 
μακροχρόνια πολιτική καταλήστευσης και 
απαξίωσης από το κράτος, αφήνονται να 
καταρρεύσουν, υπηρεσίες υγείας καταργούνται, 
δημόσια νοσοκομεία χρεοκοπούν και αφήνονται 
στη σήψη ως το οριστικό κλείσιμο, δίνοντας τη 
χαριστική βολή σε ό,τι είχε απομείνει όρθιο από 
το σύστη μα υγείας του δη μοσίου. 


να πραγματοποιηθεί η πιο ανελέητη αναδιανομή 
πλούτου από κάτω προς τα πάνω. 

Δεν τους ενδιαφέρει λοιπόν, να σωθούν οι μη 
προνομιούχοι, οι οποίοι και καταδικάζονται με 
αυτές τις πολιτικές σ' έναν αργό οικονομικό και 
κοινωνικό θάνατο. Θέλουν να σώσουν τους 
έλληνες κεφαλαιοκράτες, τις τράπεζες, τις 
μεγάλες επιχειρήσεις, τους εφοπλιστές. Θέλουν 
να προστατέψουν τους επενδυτές, τους κάθε 
είδους κερδοσκόπους που τζογάρουν άπληστα 
στο προσοδοφόρο μέχρι στιγμής, ελληνικό 
χρέος. Θέλουν να προστατέψουν τον εαυτό τους 
και την υπόλοιπη πολιτική ελίτ της χώρας από 
μια καθεστωτική κατάρρευση, που θα σημάνει 
τον όλεθρο της κρατικής μηχανής. Θέλουν να 
προστατέψουν τον εαυτό τους και τα προνόμια 
που απολαμβάνουν συμμετέχοντας στο 
καθεστώς. 

Για τα μη προνομιούχα κοινωνικά στρώματα, τα 
οποία και αποτελούν αναλώσιμο υλικό που 
χρησιμοποιείται για την επιβίωση τών 
εξουσιαστών, είναι εξασφαλισμένη η πιο βαθιά 
οικονομική και κοινωνική χρεοκοπία που έχει να 
ζήσει η χώρα από την εποχή της γερμανικής 
κατοχής. Το ΠΑΣΟΚ παραδίδει γη και ύδωρ στο 
μεγάλο κεφάλαιο, ξεπουλάει το σύνολο της 
χώρας για να σωθεί το τομάρι της ντόπιας 
οικονομικής και πολιτικής ελίτ. 

Ας σταματήσουν λοιπόν, τα ψέματα. Ποιον 
κοροϊδεύουν όταν λένε πως η δημοσιονομική 
κατάρρευση θα έχει επιπτώσεις κυρίως στους μη 
προνομιούχους, όταν προσπαθούν να μας 
πείσουν πως είναι προς το συμφέρον μας να τους 

βοηθήσουμε για το ξεπέρασμα της κρίσης. Μα 
όταν η χώρα «θα έχει σωθεί», εμείς όλοι θα 
είμαστε ήδη νεκροί. Δουλειές δεν θα υπάρχουν, η 
φτώχεια θα έχει απλωθεί σαν πανούκλα παντού, 
ο κόσμος θ' αρρωσταίνει και θα πεθαίνει χωρίς να 
μπορεί να κάνει απολύτως τίποτα, το βιοτικό 
επίπεδο θα μοιάζει με αυτό μιας χώρας σε 
πόλεμο. Γιατί έχουμε πόλεμο. Όχι αυτόν που 
αναφέρεται ο ψεύτης ο Παπανδρέου. Δεν έχει 
κηρύξει κανένα πόλεμο η κυβέρνηση στις αγορές 
και τους κερδοσκόπους. Αυτά τα γελοία 
φραστικά πυροτεχνήματα που έχουν περισσέψει 
όλο αυτό το διάστημα, ιδίως από τον 
προαναφερόμενο θεατρίνο που διευθύνει την 
ολοκλήρωση της σύγχρονης καταστροφής της 
χώρας, χρησιμεύουν απλώς για την 
παραπλάνηση της κοινωνίας. 

Έχουμε έναν κοινωνικό και ταξικό πόλεμο σε 
πρωτοφανή όξυνση. Εχουμε τα προνομιούχα 
κοινωνικά στρώματα να συγχρονίζονται και να 
συντονίζουν τις δυνάμεις τους για να 
εξαπολύσουν τη μεγαλύτερη ταξική επίθεση που 
έχει γίνει ποτέ στη χώρα.Έχουμε τον πόλεμο που 
έχουν κηρύξει οι κεφαλαιοκράτες με τη βοήθεια 
της κυβέρνησης ενάντια στους εργαζόμενους. 
Έχουμε τον πόλεμο των εξουσιαστών εναντίον 
των αγωνιστών. 

Έχουμε μια μοναδική κοινωνική κατάσταση που 
διαμορφώνεται και που σπάνε ο ένας μετά τον 
άλλο οι οικονομικοί και κοινωνικοί δεσμοί 
ανάμεσα σε προνομιούχους και μη. Μια μεγάλη 
κοινωνική ρήξη διαμορφώνεται στο εσωτερικό 
της χώρας και μια πρωτοφανής πολιτική 
αντίθεση ανάμεσα στην ελίτ και την κοινωνική 
βάση με εκρηκτικές προοπτικές. 

Μέσα σε αυτό το περιβάλλον πρωτόγνωρης 
τρομοκρατικής επίθεσης από κράτος και 
κεφάλαιο και ενώ η συντριπτική πλειοψηφία της 
κοινωνίας βιώνει ένα ασύλληπτο μέχρι χθες 
καθεστώς τρόμου και ανασφάλειας, είναι 
πραγματικά γελοίο να ισχυρίζονται οι 
εξουσιαστές ότι οι συλλήψεις μας αφορούν στην 
αντιμετώπιση μιας κοινωνικής απειλής και ότι ο 
Επαναστατικός Αγώνας είχε ως σκοπό «να 
εκφοβίσει σοβαρά τον πληθυσμό» όπως 
αναφέρεται στο κατηγορητήριο. 

Η μακροχρόνια και συνεπής πολιτική παρουσία 
του Επαναστατικού Αγώνα είμαστε βέβαιοι πως 


εξουσίας. 

Αν παρακολουθήσει κάποιος την πορεία του 
Επαναστατικού Αγώνα καταλαβαίνει πόσο 
έωλοι είναι οι ισχυρισμοί της πολιτικής εξουσίας 
και των κολαούζων της στα Μ.Μ.Ε. ότι η δράση 
του συνιστά απειλή για το κοινωνικό σύνολο. 
Γιατί ποια είναι η ενέργεια μας που έχει δήθεν 
τρομοκρατήσει την κοινωνία και έχει στραφεί 
ενάντια της; Μήπως οι επιθέσεις στα μισητά από 
την κοινωνική πλειοψηφία υπουργεία εργασίας 
και οικονομίας όπου αποφασίζονται και 
προστάζονται οι πιο αντικοινωνικές πολιτικές; 

Μήπως οι επιθέσεις ενάντια στα ΜΑΤ που 
τρομοκρατούν καθημερινά στους δρόμους των 
πόλεων, ξυλοκοπούν διαδηλωτές και έχουν ως 
αποστολή τη βίαιη καταστολή των κοινωνικών 
αγώνων; Οι επιθέσεις ενάντια στα αστυνομικά 
τμήματα που στεγάζουν τους εκπαιδευμένους 
δολοφόνους του καθεστώτος και όπου 
καθημερινά ξεφτιλίζονται, ξυλοκοπούνται και 
δολοφονούνται άνθρωποι που πέφτουν στα 
χέρια των μπάτσων; 

Μήπως συνιστά τρομοκράτηση της κοινωνίας η 
επίθεση εναντίον του Βουλγαράκη ο οποίος έχει 
συνδεθεί με δύο μεγάλα σκάνδαλα (τηλεφωνικές 
υποκλοπές, απαγωγές Πακιστανών) και που 
εκμεταλλευόμενος τον υπουργικό του θώκο 
αύξησε την οικογενειακή του περιουσία με τις 
αγοραπωλησίες εκτάσεων του δημοσίου 
(υπόθεση Βατοπεδίου); Αυτόν, όπως και όλους 
όσους έχουν συνδεθεί με ανάλογες υποθέσεις 
άπληστης υφαρπαγής του κοινωνικού πλούτου, 
οι περισσότεροι που ζουν σε αυτή τη χώρα πολύ 
θα ήθελαν να τους δουν κρεμασμένους στην 
πλατεία Συντάγματος. 

Μήπως πρόκειται για ενέργεια τρομοκράτησης 
της κοινωνίας η επίθεση εναντίον της πρεσβείας 
των ΗΠΑ; Μήπως δεν γνωρίζουν οι διώκτες μας 
και οι πολιτικοί τους προϊστάμενοι πως αυτή την 
επίθεση επιδοκίμασε η συντριπτική πλειοψηφία 
της ελληνικής κοινωνίας η οποία μόνο ευγενή 
συναισθήματα δεν τρέφει για το κράτος των 
ΗΠΑ; 

Μήπως είναι πράξη που τρομοκρατεί τον 
πληθυσμό μια επίθεση εναντίον της πολυεθνικής 



όχι μόνο δεν γίνεται αντιληπτή από τους 
περισσότερους ως «απειλή για την κοινωνία», 
αλλά ως μια πολιτική παρουσία δίπλα στους 
καταπιεσμένους και πάντα ενάντια στην 
οικονομική και πολιτική ελίτ. Δίπλα σε αυτούς 
που ζουν υπό το ζύγό της εξουσίας και απέναντι 
σε αυτούς που την ασκούν. 

Παρά την ιδεολογική αντεπίθεση που έχει 
εξαπολύσει το κράτος και τα Μ.Μ.Ε. εναντίον 
μας, είναι κατανοητό από την πλειοψηφία του 
πληθυσμού πως ο πόλεμος εναντίον μας είναι 
πόλεμος εναντίον όσων θέλουν ν' αντισταθούν 
δυναμικά στις επιλογές τους, είναι ένα μέσο 
εκφοβισμού και τρομοκράτησης γι' αυτούς που 
σκέφτονται να σηκώσουν το ανάστημα τους 
ενάντια στις εγκληματικές πολιτικές της 


εταιρείας δΚεΙΙ που εδώ και πολλές δεκαετίες 
λυμαίνεται τον φυσικό πλούτο πολλών χωρών, 
εκμεταλλεύεται πληθυσμούς και συμβάλλει στην 
καταστροφή του πλανήτη; 

Ή μήπως η επίθεση εναντίον της ΟΐΐΒαηΕ, έναν 
από τους κορυφαίους ομίλους της διεθνούς 
χρηματοοικονομικής τρομοκρατίας, που 
διαδραμάτισε εδώ και δεκαετίες 
πρωταγωνιστικό ρόλο στη διαδικασία 
συγκέντρωσης κεφαλαίου, αρπάζοντας τον 
πλούτο αμέτρητων χωρών μέσω της 
κερδοσκοπίας με το χρέος τους, οδηγώντας τις 
σε μια μη αναστρέψιμη πολλές φορές οικονομική 
και κοινωνική καταστροφή; Είναι αντικοινωνική 
μια επίθεση ενάντια σ' αυτή την πολυεθνική των 
οικονομικών εγκλημάτων που πρωτοστάτησε 


στη δημιουργία της μεγάλης κρίσης που ζούμε 
σήμερα; 

Ή μήπως πρόκειται για πράξη κοινωνικής 
τρομοκράτησης η επίθεση ενάντια στο 
χρηματιστήριο, το ναό του χρήματος και έναν 
από τους σημαντικότερους διαύλους υφαρπαγής 
του κοινωνικού πλούτου και μεταφοράς του από 
την κοινωνική βάση προς την οικονομική ελίτ; 

Οι μόνοι που έχουν τρομοκρατηθεί από αυτές τις 
πολιτικές ενέργειες είναι η πολιτική και 
οικονομική εξουσία. Είναι οι εγκληματίες 
κεφαλαιοκράτες που ανησυχούν για τις 
«επενδύσεις» τους και που φοβούνται πως δεν θα 
μπορούν να περάσουν χωρίς προβλήματα τους 
όρους της σύγχρονης δικτατορίας τους. Αν 
αυτές οι επιθέσεις συνιστούν απειλή για 
κάποιους αυτοί είναι όσοι απολαμβάνουν 
οικονομική και κοινωνική ισχύ από το υπάρχον 
καθεστώς κοινωνικής υποδούλωσης. 

Η φυλάκισή μας λοιπόν, όχι μόνο δεν συνιστά 
λύση για την ασφάλεια του πληθυσμού αλλά 
λειτουργεί προς την ακριβώς αντίθετη 
κατεύθυνση. Θέλει να καταφέρει την 
αντιμετώπιση μιας πολιτικής απειλής για το 
καθεστώς, ώστε κράτος και κεφάλαιο με 
μεγαλύτερη ασφάλεια να ασκούν τη μαζική 
τρομοκρατία εναντίον της κοινωνικής 
πλειοψηφίας. Στόχος των διωκτών μας να 
εξαλείψουν έναν παράγοντα πολιτικής 
αφύπνισης για την κοινωνία, μια επαναστατική 
απειλή. 

Για πολλούς από την διεθνή πολιτική και 
οικονομική ελίτ - μεταξύ των οποίων και των 
γερακιών του ΔΝΤ - η διεθνής οικονομική κρίση 
έχει τελειώσει, η οικονομική ανάκαμψη, αν και 
ισχνή, έχει ξεκινήσει, οι προοπτικές 
διαφαίνονται καλές ενώ η κρίση στην Ελλάδα 
δεν αποτελεί τίποτα περισσότερο παρά 
αποτέλεσμα της κακής διαχείρισης από τις 
προηγούμενες κυβερνήσεις. Οι υπερασπιστές 
και εκφραστές του οικονομικού και πολιτικού 


των δημοσίων ταμείων από τις προηγούμενες 
κυβερνήσεις. Δεν αμφισβητούμε βέβαια, το 
γεγονός ότι οι κατά καιρούς κατέχοντες την 
εξουσία στη χώρα προέβησαν συστηματικά και 
χωρίς εξαιρέσεις στην καταλήστευση του 
χρήματος και της περιουσίας του δημοσίου. 
Αντιθέτως, με τον πλούτο που έχει αντλήσει το 
κράτος από την κοινωνική βάση, πλούτιζαν και 
ζούσαν σπαταλώντας αφειδώς τα δημόσια 
ταμεία όλες ανεξαιρέτως οι συμμορίες των 
κυβερνώντων, πετώντας μερικά ξεροκόμματα 
στην πλειοψηφική βάση των ψηφοφόρων 
προκειμένου να κερδίσουν την ψήφο τους. Οι 
ληστές των κομμάτων εξουσίας έφτιαξαν 
τεράστιες περιουσίες, έχτισαν βίλες, αγόρασαν 
κότερα, εξασφάλισαν μια ζωή μες στη χλιδή ενώ 
η κοινωνική πλειοψηφία ζει υπό το καθεστώς της 
οικονομικής τρομοκρατίας που επιβάλλει το 
κράτος και το κεφάλαιο. Όταν όμως τα γεράκια 
του Δ.Ν.Τ. και της Ευρωπαϊκής Ένωσης 
κατηγορούν τις προηγούμενες κυβερνήσεις για 
διασπάθιση του δημοσίου χρήματος, δεν 
εννοούν τα παρα-πάνω και ούτε βέβαια τα 
δισεκατομμύρια ευρώ που χαρίστηκαν στους 
κάθε εθνικότητας κεφαλαιοκράτες οι οποίοι 
δραστηριοποιούνται στη χώρα. Τις κατηγορούν 
ότι σπατάλησαν πολλά σε μισθούς και συντάξεις, 
ότι ξοδεύουν πολλά για τη δημόσια υγεία και για 
την παιδεία και ότι υπήρξαν πολύ ελαστικές με 
τη φορολόγηση της κοινωνικής βάσης. 

Το ελληνικό κράτος βρίσκεται εδώ και καιρό υπό 
καθεστώς δημοσιονομικής χρεοκοπίας, ασχέτως 
αν δεν το ομολογούν οι κυβερνώντες, ενώ ο 
μηχανισμός στήριξης του Δ.Ν.Τ., της 
Ευρωπαϊκής Επιτροπής και της Ευρωπαϊκής 
Κεντρικής Τράπεζας που ανέλαβε πλέον τα ηνία 
της εξουσίας, έχει ως αποστολή την παροχή 
ρευστότητας για να πληρωθούν όσοι δάνεισαν 
το ελληνικό δημόσιο αγοράζοντας ομόλογα. Το 
αντάλλαγμα για την «οικονομική σωτηρία» είναι 
η εφαρμογή της πιο άγριας καταλήστευσης της 
κοινωνίας για λογαριασμό του υπερεθνικού 
κεφαλαίου. 



συστήματος αναγνώρισαν ως κρίση μόνο αυτή 
που συγκλόνισε το διεθνές χρηματοπιστωτικό 
σύστημα και αφού αυτό φαίνεται να διασώθηκε 
μετά τις γενναιόδωρες παροχές ρευστότητας 
από τις κυβερνήσεις, μιλάνε για το τέλος των 
προβλημάτων του συστήματος και για την αρχή 
μιας, ίσως επίπονης και όχι πολύ σύντομης, 
διαδικασίας οικονομικής ανάκαμψης, και με την 
προϋπόθεση πάντα ότι οι κυβερνήσεις θα 
λάβουν τ' απαραίτητα μέτρα λιτότητας. 

Μετην ίδια επιφανειακή προσέγγιση της κρίσης 
που τη διαχωρίζει στις διάφορες - για πολλούς 
ακόμη και ανεξάρτητες μεταξύ τους - διαστάσεις 
της και τις απομονώνει, αναλύεται από τους 
καθεστωτικούς αναλυτές και η κρίση του χρέους 
στην Ελλάδα. Γι' αυτούς η οικονομική κρίση είναι 
μόνο ένα αποτέλεσμα κακής διαχείρισης του 
συστήματος που με κάποιες επιμέρους 
διορθώσεις θα επανέλθει στην πρότερη εύρυθμη 
λειτουργία του. 

Η δε δημοσιονομική κρίση στην Ελλάδα δεν 
αποτελεί για τους συμμετέχοντες στην ηγεσία 
του συστήματος ούτε καν μια παρενέργεια της 
διεθνούς οικονομικής κρίσης. Πρόκειται για ένα 
πρόβλημα που οφείλεται στην κακή διαχείριση 


Όσον αφορά το δημοσιονομικό πρόβλημα της 
Ελλάδας, εκτός από την καταλήστευση των 
ταμείων για ίδιον όφελος από τους κυβερνώντες, 
αυτό άρχισε να δημιουργείται εξ' αιτίας του 
κυρίαρχου αναπτυξιακού μοντέλου που 
υιοθετήθηκε όλα τα προηγούμενα χρόνια και του 
ρόλου της Ελλάδας στην αλυσίδα της διεθνούς 
παραγωγικής διαδικασίας. Η θέση της Ελλάδας 
στην Ευρώπη ήταν ανέκαθεν αυτή μιας αγοράς 
για τα ευρωπαϊκά προϊόντα. Και ενώ το ακριβό 
και μη ανταγωνιστικό ευρώ δεν επέτρεπε στα 
ευρωπαϊκά προϊόντα ν' ανταγωνιστούν τα κατά 
πολύ φθηνότερα που παράγονταν εκτός 
Ευρωπαϊκής Ένωσης, η μικρή πληθυσμιακά 
ελληνική αγορά ήταν υποχρεωμένη να 
καταναλώνει όσο το δυνατόν μεγαλύτερο μέρος 
της παραγωγής των χωρών της ευρωζώνης. 

Ο ισχυρισμός ότι η Ευρώπη παρέχει μια 
οικονομική ασφάλεια για την Ελλάδα δεν είναι 
παρά ένα τερατώδες ψέμα. Η επιβεβλημένη από 
την Ευρώπη οικονομική στρατηγική για την 
Ελλάδα ήταν από την αρχή η αποδιάρθρωση του 
προηγούμενου παραγωγικού μοντέλου και η 
ενθάρρυνση από το ελληνικό κράτος της 
κατανάλωσης με δανεικά. Οι ελληνικές 
κυβερνήσεις προχωρούσαν συνεχώς σε 
δανεισμούς για να χρηματοδοτούν επενδύσεις 

των πολυεθνικών από την Ε.Ε. στον ελληνικό 
χώρο, ενισχύοντας παράλληλα και τους'Ελληνες 
κεφαλαιοκράτες. 

Από την άλλη η ελληνική κοινωνία, ύστερα από 
μια ανελέητη προπαγάνδα από μεριάς των 
τραπεζικών ομίλων, μπήκε μέσα στο λαβύρινθο 
του δανεισμού όπου και βρίσκεται σήμερα ένα 
μεγάλο τμήμα της εγκλωβισμένο, προκειμένου 
να διευρυνθούν οι δυνατότητες κατανάλωσης 
της μικρής πληθυσμιακά ελληνικής αγοράς. 

Ακόμα και εν μέσω της κρίσης και ενώ το 
ελληνικό χρέος, δημόσιο και ιδιωτικό, είχε ήδη 
φτάσει το ποσό του 1 τρισ. ευρώ, ο πρόεδρος της 
Ευρωπαϊκής Κεντρικής Τράπεζας Τρισέ, δήλωνε 
με έμφαση πως «οι Έλληνες έχουν ακόμα 
περιθώρια για επιπλέον δανεισμό», ώστε να 
συνεχίσουν να καταναλώνουν στηρίζοντας με 
δανεικά την ισχνή λόγω κρίσης ευρωπαϊκή 
ανάπτυξη και να συνεχιστεί η κερδοφορία 
τραπεζών και επιχειρήσεων. 

Η πλασματική ευημερία και οι υψηλοί ρυθμοί 
ανάπτυξης δεν ανταποκρίνονταν ποτέ στην 
πραγματική οικονομική κατάσταση της χώρας, 
παρά αντανακλούσαν την μεγάλη κερδοφορία 
του κεφαλαίου. Αυτό έξαλλου το είχαμε 
επισημάνει από το 2005 - εποχή που όλοι 
μιλούσαν για την ισχυρή ελληνική οικονομία - 
ενώ είχαμε προβλέψει το μεγάλο οικονομικό 
πρόβλημα και τον υπαρκτό κίνδυνο χρεοκοπίας 
που θ' αντιμετώπιζε η Ελλάδα σε περίπτωση που 
θα ξεσπούσε μια μεγάλη και διεθνών διαστάσεων 
οικονομική κρίση. 

Για τους πάσης φύσεως κερδοσκόπους - 
διαχειριστές και κατόχους του μεγάλου 
κεφαλαίου η κρίση δεν αφήνει περιθώρια υψηλής 
κερδοφορίας από τους παραδοσιακούς τομείς 
της οικονομίας. Ακόμα και πολλά 
χρηματιστήρια δεν δίνουν τις ικανοποιητικές για 
τους άπληστους κεφαλαιοκράτες αποδόσεις και 
η αγορά των πρώτων υλών και των τροφίμων - 
παρά το γεγονός ότι οι τιμές είναι υπερβολικά 
υψηλές σε σχέση με την μειωμένη ζήτηση 
παγκοσμίως - δεν προσφέρει, προς το παρόν 
τουλάχιστον, τη δυνατότητα μιας πιο μεγάλης 
ανόδου, ανάλογης με αυτής του 2008, σε πείσμα 
των επενδυτών που κάνουν τα πάντα για να 
μεγεθύνουν την ήδη υπάρχουσα φούσκα στα 
συγκεκριμένα χρη ματιστή ρια. 

Αντιθέτως, τα κρατικά χρέη είναι η μεγαλύτερη 
ευκαιρία για το υπερεθνικό κεφάλαιο ν' αντλήσει 
τα μέγιστα, εν μέσω κρίσης, δυνατά κέρδη.Ήδη η 
διεθνής φούσκα του χρέους στις χώρες του 
καπιταλιστικού κέντρου έχει πάρει μεγάλες 
διαστάσεις, όμως οι πάσης φύσεως κερδοσκόποι 
δεν έχουν σκοπό να σταματήσουν, αλλά θα 
εξαντλήσουν κάθε περιθώριο εκμετάλλευσης 
του. Ο εκτροχιασμός του δημοσίου χρέους για 
τις χώρες του κέντρου οφείλεται στα τεράστια 
πακέτα οικονομικής στήριξης που οι 
κυβερνήσεις παρείχαν για την σωτηρία του 
παγκόσμιου χρηματοπιστωτικού συστήματος. 
Με δύο λόγια η διεθνής χρηματοπιστωτική 
κρίση ξεπεράστηκε- τουλάχιστον για την ώρα- 
εις βάρος των κοινωνικών πλειοψηφιών των 
χωρών του κέντρου, με τις κυβερνήσεις να 
εγκληματούν συστηματικά, καλύπτοντας με τον 
δημόσιο πλούτο τις μαύρες τρύπες των ταμείων 
των μεγάλων χρηματοοικονομικών ομίλων, των 
βασικών δημιουργών της διεθνούς κρίσης. 

Η γιγαντιαία διάσταση του χρηματο¬ 
οικονομικού τομέα (ενώ το 2006 και προ κρίσης 
το παγκόσμιο ΑΕΠ έφτανε τα 47 τρισ., η 
συνολική αξία των μετοχών ξεπερνούσε τα 50 
τρισ., η αξία των ομολόγων ήταν στα 70 τρισ. και 
των παραγώγων ξεπερνούσε τα 470 τρισ., 
δηλαδή ήταν δεκαπλάσια του παγκοσμίου 
ΑΕΠ), είναι πολύ δυσανάλογη των μεγεθών και 
των πιο ανεπτυγμένων καπιταλιστικά χωρών. Οι 
προσπάθειες των κυβερνήσεων να σηκώσουν 


στους ώμους τους τα χρέη αυτών των 
τραπεζικών και επενδυτικών τερατουργημάτων, 
θα οδηγήσει στη χρεοκοπία πολλές ακόμα και 
εύρωστες μέχρι πρότινος οικονομίες. 

Σε αυτό συνεισφέρει η οικονομική ελίτ όλου του 
πλανήτη καθώς θα συνεχίσει να τζογάρει στο 
χρέος των κρατών. Μεγάλο μέρος της 
λιμνάζουσας λόγω κρίσης ρευστότητας βρήκε 
κερδοφόρα διέξοδο στο δημόσιο χρέος, 
τροφοδοτώντας την πιο καταστρεπτική για τις 
κοινωνίες φούσκα, της οποίας το σκάσιμο θ' 
αναγκαστούν να πληρώσουν. 

Το παιχνίδι της μεγάλης κερδοσκοπικής 
επίθεσης στα κρατικά χρέη άνοιξε με την Ελλάδα 
που λόγω των άσχημων δημοσιονομικών και του 
μεγάλου χρέους της, πρόσφερε τον ιδανικό 
πελάτη για τις αγορές. Τα ψηλά επιτόκια, που 
αντανακλούν κατά τους «επενδυτές» την 
έλλειψη οικονομικής ασφάλειας και την 
αυξημένη πιθανότητα χρεοκοπίας, έχουν δώσει 
μέχρι τώρα μεγάλα κέρδη για όσους έχουν 
«παίξει» στο ελληνικό χρέος. Έτσι κι αλλιώς το 
αυξημένο ρίσκο στις αγορές πάντα προσφέρει τις 
μεγαλύτερες αποδόσεις. 

Στη διαμόρφωση της μεγάλης φούσκας του 
χρέους συμμετέχει σύσσωμη η οικονομική ελίτ 
του πλανήτη η οποία και για μια ακόμα φορά 


πλουτοκρατίας, όλοι οι ευυπόληπτοι 
επιχειρηματίες που χαίρουν εκτίμησης από την 
πολιτική ελίτ της χώρας. 

Και ας μην ξεχνάμε την σκανδαλώδη διαδικασία 
με την οποία οι ελληνικές τράπεζες αντλούν 
χρήμα με μηδενικό σχεδόν επιτόκιο από την 
Ε.Κ.Τ., δίνοντας ως εγγύηση ομόλογα του 
δημοσίου, τα οποία παίρνουν τζάμπα μέσω του 
πακέτου στήριξης των 28 δισ. ευρώ που 
αποφάσισε η προηγούμενη κυβέρνηση και στη 
συνέχεια δανείζουν το κράτος με τα ψηλά 
επιτόκια των αγορών. Και όλα τα παραπάνω ενώ 
έχουν βάλει αρκετά δισ. σε ρευστό στα ταμεία 
τους, διασφαλίζοντας έτσι την κεφαλαιακή τους 
επάρκεια ενώ η κυβέρνηση τις καλεί - υπό τις 
υπάρχουσες συνθήκες και τη στιγμή που 
ξεπουλά τη χώρα για δανεικά - ν' αξιοποιήσουν 
και το υπόλοιπο πακέτο που έχει μείνει 
αναξιοποίητο. 

Το περίφημο περίστροφο λοιπόν, που συνήθιζε 
να επικαλείται γελοιωδώς ο Παπανδρέου όποτε 
έπαιρνε κάποια φραστική υποστήριξη από τους 
προϊσταμένους «εταίρους» του στην Ευρώπη, 
δεν στρέφεται ενάντια σε κανένα κερδοσκόπο. 
Αυτό το όπλο υπάρχει και σημαδεύει την 
πλειοψηφία του πληθυσμού αυτής της χώρας, 
για να υποκύψει στις απειλές της κυβέρνησης και 



πιστεύει ότι θα μπορεί για όσο θέλει ν' αντλεί 
μεγάλα κέρδη από τα δημόσια χρέη, αφού όπως 
ισχυρίζονται δημοσίως αρκετοί εκπρόσωποι της, 
δεν θα επιτραπεί η χρεοκοπία των χωρών. 
Πρόκειται για την ίδια αντίληψη που ίσχυε και με 
την προηγούμενη κρίση του χρέους των χωρών 
της περιφέρειας τη δεκαετία του '80. Και τότε και 
σήμερα ακούγεται από τους κατόχους του 
μεγάλου κεφαλαίου η άποψη ότι «τα κυρίαρχα 
έθνη δεν χρεοκοπούν». Με αυτό το σκεπτικό η 
Ελλάδα έφτασε να χρεώνεται με επιτόκια που 
ξεπέρασαν το 9% και σε κάποιες περιπτώσεις το 
15% και η κυβέρνηση πέφτει στην αγκαλιά της 
«επιτροπής σωτηρίας» των Δ. Ν.Τ., Ε. Επιτροπής 
και Ε.Κ.Τ. για να σωθεί, έστω και τυπικά, το 
ελληνικό κράτος από την οικονομική 
κατάρρευση. 

Η φράση «τα κυρίαρχα έθνη δεν χρεοκοπούν» 
που εκφράζουν οι κεφαλαιοκράτες εκφράζει 
έμμεσα την πίεση που ασκούν για να παρέμβουν 
οι διεθνείς μηχανισμοί «σωτηρίας» των υπό 
χρεοκοπία κρατών, ώστε να μη ρισκάρουν τα 
κεφάλαια τους που επενδύουν στο χρέος και να 
συνεχίσουν χωρίς φόβο να κερδοσκοπούν με 
αυτό. Όμως η απληστία των κατόχων του 
υπερεθνικού κεφαλαίου πολύ σύντομα θ' 
αποδειχθεί τόσο μεγάλη που ακόμα και 
μηχανισμοί «διάσωσης» όπως το ΔΝΤ δεν θα 
μπορούν ν' ανταπεξέλθουν. 

Στην Ελλάδα πολύ κουβέντα γίνεται για τους 
κερδοσκόπους και οι αφορισμοί περισσεύουν, 
χωρίς ποτέ να προσδιορίζεται ποιοι είναι αυτοί. 
Σίγουρα όμως δεν πρόκειται μόνο για τους 
νεαρούς με τα λευκά κολάρα των υπερεθνικών 
επενδυτικών εταιρειών που «κάθονται μπροστά 
στους υπολογιστές και παίζουν με το χρέος των 
χωρών» όπως διεμήνυε ο Παπανδρέου λίγο 
καιρό πριν. Πρόκειται για το σύνολο της 
οικονομικής ελίτ. Μεγάλο μέρος του ελληνικού 
χρέους κατέχουν οι ελληνικές τράπεζες και μέσω 
αυτών όλη η αφρόκρεμα της ελληνικής 


των σωτήρων του ελληνικού πολιτικού 
συστήματος. Ο Παπανδρέου ως σύγχρονος 
Τσολάκογλου πλέον έχει εισαγάγει τη χώρα σε 
μια νέα εποχή κατοχής από το υπερεθνικό 
κεφάλαιο με το ΔΝΤ, την Ε. Επιτροπή και την 
Ε.Κ.Τ. - στο όνομα πάντα της σωτηρίας της 
πατρίδας - να ηγείται της επιτήρησης των 
προγραμμάτων λιτότητας και μεταρρυθμίσεων, 
προκειμένου να χρηματοδοτήσουν την ομαλή 
αποπληρωμή των δανειστών του ελληνικού 
κράτους. 

Όλη η φιλολογία γύρω από τον αγαθό ρόλο του 
ΔΝΤ και η προσπάθεια αποδαιμονοποίησής του 
από την κυβέρνηση και τους διάφορους 
παρατρεχάμενούς της, δεν θα αντέξει για πολύ 
ακόμα.. Είναι γνωστό πως σε όποιας χώρας τη 
ζωή και αν ενεπλάκη, οι συνέπειες ήταν 
καταστροφικές. Σε Αφρική, Ασία, Νότια 
Αμερική το ΔΝΤ ευθύνεται για την καταστροφή 
οικονομιών, παραγωγικών δομών και μοντέλων 
που δεν αρμόζουν στα κερδοφόρα παραγωγικά 
μοντέλα των γερακιών του υπερεθνικού 
κεφαλαίου που υπηρετεί αυτός ο οργανισμός. Τα 
αποτελέσματα των «ευεργετικών» 
παρεμβάσεων του ΔΝΤ σε πολλές περιπτώσεις, 
ήταν λιμοί, αρρώστιες, εμφύλιοι, μη 
αναστρέψιμες κοινωνικές και περιβαλλοντικές 
καταστροφές. 

Είναι επίσης, αστείο όταν μετά από δεκαετίες 
δράσης του ΔΝΤ με τα ίδια πάντα καταστροφικά 
αποτελέσματα, πολλοί κυρίως αριστεροί και 
σοσιαλδημοκράτες εξακολουθούν να 
χαρακτηρίζουν τις άγριες νεοφιλελεύθερες 
συνταγές που επιβάλλει απλώς ως «λάθος 
στρατηγικής». Δεν είναι δυνατό να πιστεύουν 
πως, απλώς, είναι ηλίθιοι. Γνωρίζουν και πολύ 
καλά τι κάνουν, και η κατεύθυνση τους είναι 
πολύ συγκεκριμένη. 


Το χρέος μιας χώρας που δεν μπορεί να 
εξυπηρετήσει, είναι η ευκαιρία για την 
οικονομική ελίτ μέσω του ΔΝΤ να την γονατίσει, 
να την εξοντώσει, να την κατακτήσει. Αφού την 
ξεζουμίζουν, βγάζοντας τα κέρδη τους με το 
παραπάνω, την οδηγούν στη χρεοκοπία και τότε 
τα κοράκια του κεφαλαίου πέφτουν και 
αγοράζουν για ένα κομμάτι ψωμί ό,τι έχει αξία σε 
αυτό τον τόπο για να το αξιοποιήσουν, ενώ θα 
'χουν μετατρέψει τη χώρα αυτή σ' ένα παράδεισο 
εκμετάλλευσης των εργαζομένων από τους 
κεφαλαιοκράτες, που θα μπορεί επιτέλους να 
ανταγωνιστεί τις πλέον απάνθρωπες εργασιακές 
συνθήκες. Αυτό είναι το σχέδιο του ΔΝΤ για την 
Ελλάδα. Ένα σχέδιο που οδηγεί ταχύτατα στην 
υπερσυγκέντρωση οικονομικής και κοινωνικής 
ισχύος σε ακόμη λιγότερα χέρια και το λαό στην 
εξαθλίωση. 

Αν αφήσουμε να προχωρήσουν οι εγκληματίες 
του πολιτικού καθεστώτος της χώρας σε αυτές 
τις πολιτικές, έχουμε παραδοθεί στην πιο 
επαίσχυντη μορφή υποδούλωσης που υπήρξε 
ποτέ, έχουμε παραδώσει τη χώρα και το 
μελλόντων παιδιών μας στα σαγόνια των 
καρχαριών του μεγάλου κεφαλαίου, έχουμε 
αποδεχθεί να ζούμε υπό τη συνεχή τρομοκρατία 
της διεθνούς οικονομικής και πολιτικής 
ολιγαρχίας. 

Κανένας ελεύθερος άνθρωπος δεν μπορεί να 
δεχθεί μια τέτοια συνθήκη, κανένας άνθρωπος με 
αξιοπρέπεια δεν μπορεί να παραδοθεί χωρίς 
αντίσταση. Ενώ το ίδιο το σύστημα γκρεμίζει τις 
γέφυρες σύνδεσης και επικοινωνίας με την 
κοινωνική πλειοψηφία και παρατάσσεται 
πολεμικά απέναντι της, θα ήταν μεγάλο λάθος 
να επιδιώξουμε από τα κάτω την 
επαναδημιουργία αυτών των συνδέσεων. Τα 
κόμματα της αριστερός που συμμετέχουν στο 
πολιτικό σύστημα θα επιδιώξουν με τον έναν ή 
τον άλλον τρόπο την άμβλυνση των κοινωνικών 
αντιθέσεων και θα κάνουν τα πάντα για να 
εμποδίσουν τις επικείμενες κοινωνικές εκρήξεις. 
Όσο και αν αυξάνουν τους λεονταρισμούς κατά 
των κυβερνητικών επιλογών, δεν πρόκειται να 
έρθουν σε καμία ρήξη με το σύστημα. 

Από την άλλη, η κοινωνία των μη προνομιούχων 
αναμένει μια νέα πολιτική δύναμη, ανεξάρτητη 
από κάθε πολιτική σκοπιμότητα και κάθε 
διάθεση χειραγώγησης, να διαμορφώσει αυτό το 
πολιτικό πεδίο στο οποίο θα μπορεί να πατήσει 
για ν' αγωνιστεί ενάντια στις σύγχρονες άγριες 
συνθήκες ζωής που της επιβάλλονται. Αυτή η 
νέα πολιτική δύναμη δεν μπορεί να είναι άλλη 
από ένα ευρύ ριζοσπαστικό κίνημα που, χωρίς 
αναστολές, ενδοιασμούς, ενοχικά σύνδρομα και 
ψευδαισθήσεις σχετικά με την αναγκαιότητα ή 
όχι να υπάρξει μια ολική σύγκρουση με το 
καθεστώς, θα μπορέσει να χαράξει μια πορεία 
ανατροπής του συστήματος και να εμπνεύσει 
όσους περισσότερους καταπιεσμένους γίνεται 
προς την απελευθερωτική κατεύθυνση. 
Όποιος στη σημερινή εποχή και ενώ πλέον 
βρισκόμαστε υπό την ωμή χούντα των αγορών 
εξακολουθεί να επικαλείται τις «άγουρες 
αντικειμενικές συνθήκες», τότε δεν έχει καμία 
διάθεση να δράσει ανατρεπτικά. 

Οι αντικειμενικές συνθήκες είναι οι πλέον 
ιδανικές. 

Ας διαμορφώσουμε και τις υποκειμενικές 
συνθήκες που απαιτούνται για να επιχειρήσουμε 
την επανάσταση. Αυτή είναι η ευκαιρία μας. 

ΖΗΤΩ Ο ΕΠΑΝΑΣΤΑΤΙΚΟΣ ΑΓΩΝΑΣ 
ΤΙΜΗ ΓΙΑ ΠΑΝΤΑ ΣΤΟ ΣΥΝΤΡΟΦΟ 
ΛΑΜΠΡΟ ΦΟΥΝΤΑ 
ΖΗΤΩ Η ΕΠΑΝΑΣΤΑΣΗ 

ΠΟΛΑΡΟΥΠΑ 
ΝΙΚΟΣ ΜΑΖΙΩΤΗΣ 
ΚΩΣΤΑΣ ΓΟΥΡΝ ΑΣ 

Σικάγο 1886 

εργατική 

Πρωτομαγιά 

διαμαρτυρίας στην Πλατεία Αγοράς (ΗαγπιωΈεί δηυατε) και ενώ 
είχε ήδη αρχίσει να σπάει ο κόσμος λόγω κακοκαιρίας, ο 
αστυνομικός διευθυντής Μπόνφηλντ θέλησε να διαλύσει τη 
συγκέντρωση. Όμως λίγο πριν η αστυνομία επιτεθεί στους 
συγκεντρωμένους -οι οποίοι δεν αποχωρούσαν- εκτοξεύθηκε μια 
βόμβα -μέχρι σήμερα δεν έχει διευκρινιστεί αν ήταν επαναστατική 
ή προβοκατόρικη ενέργεια- προς την πλευρά της αστυνομίας. Με 
την έκρηξη σκοτώθηκαν 7 αστυνομικοί και τραυματίσθηκαν άλλοι 
66. Η αστυνομία επιτέθηκε στο πλήθος σκοτώνοντας αρκετούς και 
τραυματίζοντας γύρω στους 200 διαδηλωτές. 

Στις μέρες που ακολούθησαν απλώθηκε τρόμος και πανικός από 
τις συλλήψεις και τις μαζικές εφόδους της αστυνομίας. 
Οποιοσδήποτε είχε έστω και ελάχιστη σχέση με το επαναστατικό 
εργατικό κίνημα φυλακιζόταν. Βέβαια, στη διαμόρφωση του 



όλους τους εργάτες, σε όλους τους επαναστάτες, σε όλους τους 
καταπιεσμένους, όπου κι αν βρίσκονταν. Ο Α. Σπάις μεταξύ άλλων 
είπε: «...Αν σας περνάει η ιδέα στα σοβαρά πως με τις κρεμάλες σας 
μπορείτε να σταματήσετε τον αγώνα εκατομμυρίων εργατών που 
αν και γονατισμένοι από την καταπίεση εξεγείρονται, είστε μα την 
αλήθεια φτωχοί τω πνεύματι. Σε παρόμοια περίπτωση μας κρεμάτε 
με το δίκιο σας.Έπειτα αυτό είναι το καλύτερο που έχετε να κάνετε. 
Μα να περιμένετε το τέλος. Αν δεν το περιμένετε, εγώ σας το 
αναγγέλλω. Τεντώνετε ένα σχοινί. Γύρω σας, δίπλα σας, πάνω σας 
απ όλες τις μεριές θεριεύει μια φωτιά. Μπορείτε να την αγνοείτε 
αλλά δεν μπορείτε να την αποφύγετε... Και τώρα οι ιδέες που εδώ 
υπερασπίζομαι μάθετε, είναι δικές μου. Είναι κομμάτι από τον 
εαυτό μου, είναι αδύνατο να τις εγκαταλείψω. Δεν είναι ρούχο να 
τις βγάλεις και να τις παρατήσεις. Μα κι αν μπορούσα πάλι δεν θα 
τις άφηνα.. Σας περιφρονούμε μπροστά στο Θάνατο. Εμπρός 
καλέστε το δή μιό σας». 

Με περίσσιο θάρρος ο 2 Ιχρονος Λ. Λίνγκ είπε: «επαναλαμβάνω ότι 
είμαι εχθρός της τάξης που επικρατεί σήμερα και επαναλαμβάνω 
ότι θα την πολεμήσω με όλες μου τις δυνάμεις όσο μπορώ ακόμα κι 
ανασαίνω... Σας απεχθάνομαι! Απεχθάνομαι την τάξη σας, τους 
νόμους σας, την εξουσία σας που στηρίζεται στη βία. Κρεμάστε με 
γιαυτό!» 

Ο Τζ. Ενγκελ είπε: «Μισώ και πολεμάω όχι τον καπιταλιστή σαν 
άτομο, αλλά το σύστημα που του δίνει τα προνόμιά του. Η 
μεγαλύτερη μου επιθυμία θα ήταν να μπορέσουν να αναγνωρίσουν 
οι εργάτες ποιοι είναι οι φίλοι τους και ποιοι οι εχθροί τους». 

Ο Σνομπ αναφέρθηκε σε μια κοινωνική κατάσταση όπου όλα τα 
ανθρώπινα όντα θα κάνουν το σωστό και θα μισούν το άδικο. 

Ο Α. Φίσερ μετά την έκδοση της απόφασης: «Δικάστηκα σ' αυτήν 
την αίθουσα για φόνο και καταδικάστηκα για αναρχία». 

Παρόλο που αναπτύχθηκαν παγκόσμια εκδηλώσεις αλληλεγγύης, 
παρόλο που οι περισσότερες εργατικές ενώσεις αλλά και γνωστά 
πολιτικά πρόσωπα ζήτησαν την ακύρωση της εκτέλεσης των 
αγωνιστών, η εξουσία ήταν πεπεισμένη πως με αυτόν τον τρόπο θα 
γλίτωνε από τον εφιάλτη της κοινωνικής επανάστασης... Μάταια 
όμως. 


Η παραποίηση και η συγκάλυψη των γεγονότων, καθώς 
και το αληθινό περιεχόμενο της εργατικής εξέγερσης 
της 1ης Μάη 1886 στο Σικάγο, καθώς και η μετατροπή 
της σε επίσημη από το κράτος αργία αλλά και ακόμα χειρότερα για 
τους περισσότερους να θεωρείται η γιορτή της άνοιξης, μας 
οδηγούν κι εμάς να αναφερθούμε σ' αυτά τα ιστορικά γεγονότα με 
την πίστη ότι έτσι συμβάλλουμε στην αποκατάσταση της αλήθειας. 

Οι κινήσεις για μείωση των ωρών εργασίας ξεκίνησαν στα τέλη της 
δεκαετίας του 1860 στην Αμερική. Αυτό που επιτεύχθηκε ήταν η 
θέσπιση πολλών Ομοσπονδιακών και Πολιτειακών νόμων χωρίς 
όμως ουσιαστικά αποτελέσματα. Τελικά το 1884 έγινε ένα 
συνέδριο στο Σικάγο, από τη μη-σοσιαλιστική Ομοσπονδία 
Οργανωμένων Συνδικάτων και Εργατικών Ενώσεων και 
ψηφίστηκε η πρόταση για καθιέρωση του οκταώρου από την 1η 
Μαΐου 1886. Μέχρι το 1886 η πρόταση αυτή διαδίδεται πλατιά 
μέσα σε ολόκληρο το αμερικάνικο εργατικό κίνημα. Βέβαια αρχικά 
οι επαναστάτες σοσιαλιστές και οι αναρχικοί (οι οποίοι είχαν 
έντονη παρουσία και επιρροή στα εργατικά συνδικάτα) 
αντιτέθηκαν στην πρόταση θεωρώντας την ρεφορμιστική (στη 
μετέπειτα πορεία των επαναστατικών κινημάτων θα φανεί και θα 
αποδειχθεί περίτρανα πως τα όποια μεταβατικά αιτήματα πρέπει 
να κατακτούνται άμεσα, δίχως τη μεσολάβηση καμιάς κεντρικής 
κομματικής ηγεσίας, αλλά από τους ίδιους τους εργάτες, με την 
προοπτική της ανατροπής του υπάρχοντος συστήματος για την 
κοινωνική απελευθέρωση. ΙΔΟΥ Η ΡΟΔΟΣ, ΙΔΟΥ ΚΑΙ ΤΟ 
ΠΗΔΗΜΑ). Όμως στις αρχές του 1886 υιοθέτησαν αρκετά 
ενθουσιωδώς και δυναμικά αυτό το αίτημα ως άμεσο και 
μεταβατικό με την προοπτική της ανατροπής του καθεστώτος για 
την κοινωνία της ισότητας και της ελευθερίας. 

Εξάλλου πρέπει να γνωρίζουμε ότι την εποχή εκείνη κυριαρχούσε 
κλίμα επαναστατικής βίας. Οι άγριες και σκληρές απεργίες, τα 
σαμποτάζ στα μέσα παραγωγής, κλπ ήταν η άμεση απάντηση των 
εργατών στις προκλήσεις του κεφαλαίου. Χαρακτηριστικό είναι το 
γεγονός ότι τον Οκτώβρη του 1885 το Κεντρικό Εργατικό 
Συνδικάτο -Το μεγαλύτερο της Αμερικής- μετά από εισήγηση του 
αναρχικού Αύγουστου Σπάις υιοθέτησε την ακόλουθη πρόταση: 

«Απόφασή μας είναι να κάνουμε έκκληση στην τάξη των 
μισθωτών να πάρει τα όπλα, για να προβάλλει στους 
εκμεταλλευτές της το μοναδικό επιχείρημα που μπορεί να 
θεωρηθεί αποτελεσματικό. ΤΗ ΒΙΑ. Μολονότι 
περιμένουμε ελάχιστα από την καθιέρωση τον οχταώρου, 
υποσχόμαστε με πίστη να βοηθήσουμε τ' αδέλφια μας που 
βρίσκονται σε μειονεκτική θέση σ' αυτήν την ταξική πάλη, 
με όλα τα μέσα και τη δύναμη που διαθέτουμε, ΕΦΟΣΟΝ 
ΚΙ ΑΥΤΟΙ ΘΑ ΣΥΝΕΧΙΖΟΥΝ ΝΑ ΔΙΑΤΗΡΟΥΝ ΕΝΑ 
ΑΝΟΙΚΤΟ ΚΑΙ ΑΠΟΦΑΣΙΣΜΕΝΟ ΜΕΤΩΠΟ 
ΕΝΑΝΤΙΑ ΣΤΟΥΣ ΚΟΙΝΟΥΣ ΜΑΣ ΚΑΤΑΠΙΕΣΤΕΣ, 
ΤΟΥΣ ΑΡΙΣΤΟΚΡΑΤΕΣ ΑΛΗΤΕΣ ΚΑΙ 
ΕΚΜΕΤΑΛΛΕΥΤΕΣ. Η ΠΟΛΕΜΙΚΗ ΜΑΣ ΚΡΑΥΓΗ 
ΕΙΝΑΙ: ΘΑΝΑΤΟΣ ΣΤΟΥΣ ΕΧΘΡΟΥΣ ΤΟΥ 
ΑΝΘΡΩΠΙΝΟΥ ΓΕΝΟΥΣ». 

Στο Σικάγο το 1886 το Κεντρικό Εργατικό Συνδικάτο και η 
ΔιεθνήςΈνωση Εργαζομένων Μαύρη Διεθνής (ιδρυτής της ήταν ο 
Γιόχαν Μοστ που ήταν υποστηρικτής των θέσεων του Μπακούνιν 
και του Νετσάγεφ) είναι οι πιο δραστήριες οργανώσεις κι έχουν 
καταφέρει να περάσουν τα συνθήματα και τις θέσεις τους στο 
Σύνδεσμο για την καθιέρωση του οχταώρου (στον οποίο 
συμμετείχαν εκτός των άλλων, κοινοβουλευτικά σοσιαλιστικά 
κόμματα). Ενδεικτικό είναι το γεγονός ότι την Κυριακή πριν την 
Πρωτομαγιά είχε αποφασιστεί από πολλά συνδικάτα απεργία και 
οργανώθηκε μια διαδήλωση για το οκτάωρο με ομιλητές τους 
Πάρσονς, Σπάις, Φήλντεν και Σνομπ (που ήταν όλοι τους οι κύριοι 
εκπρόσωποι του αναρχικού χώρου εκείνη την εποχή στην 
Αμερική) στην οποία συμμετείχαν 25.000 άτομα. 

Έτσι για πρώτη φορά στο Σικάγο το 1886, η 1η Μαΐου έγινε μέρα 
γενικής απεργίας και μαζικών, δυναμικών διαδηλώσεων (με πάνω 
από 45.000 εργάτες να συμμετέχουν στις απεργιακές 
κινητοποιήσεις). Κι ενώ η απεργία γενικεύεται παίρνοντας τη 
μορφή εργατικής εξέγερσης, το κράτος, οι μεγάλοι επιχειρηματίες 
και μεγαλοβιομήχανοι προσπαθούν να συντονίσουν τις ενέργειές 
τους προκειμένου να καταστείλουν -ακόμη και με δολοφονίες- τη 
μεγαλειώδη εργατική εξέγερση. Ήταν Δευτέρα 3 Μαΐου όταν η 
αστυνομία σκότωσε 4 εργάτες και τραυμάτισε πολλούς άλλους σε 
συγκέντρωση κοντά στο εργοστάσιο ξυλείας Μακ Γκόρμικ. Το ίδιο 
απόγευμα ο Α. Σπάις προέτρεπε -με προκήρυξη που τύπωσε- τους 
εργάτες να πάρουν τα όπλα (Σημείωση: Σύμφωνα με τον ιστορικό 
Ρ.ΑνποΙι, η προκήρυξη αυτή γράφτηκε από αναρχικούς του Σικάγο 
και όχι από τον ίδιο το Σπάις, ο οποίος διαφώνησε με αποτέλεσμα 
να κυκλοφορήσει νέα προκήρυξη χωρίς τη φράση που καλούσεστα 
όπλα). 

Το πρωί της επόμενης μέρας έγινε ειρηνική συγκέντρωση 


κατάλληλου κλίματος, ο αστικός Τύπος είχε την πρώτη θέση. Οι 
επαναστάτες εργάτες χαρακτηρίστηκαν αιμοδιψή κτήνη, ερυθροί 
ταραξίες, αναρχικοί δυναμιτιστές, βομβολάτρες, ξένα 
αποβράσματα και άλλα παρόμοια. 

Τελικά στις 27 Μαΐου το κακουργιοδικείο προφυλάκισε και 
κατηγόρησε 8 μέλη της Μαύρης Διεθνούς, που ταυτόχρονα 
αποτελούσαν και τις μεγαλύτερες προσωπικότητες στο χώρο των 
αναρχικών του Σικάγο, για το φόνο των αστυνομικών που είχαν 
σκοτωθεί από τη βόμβα της 4ης Μαΐου. Τα ονόματα των 
κατηγορουμένων ήταν: Α. Πάρσονς. Α. Σπάις. Μ. Σνομπ, Σ. 
Φήλντεν, Τζ.Ένγκελ, Α. Φίσερ, Ο. Νήμπ και Λ. Λίνγκ. 

Μέσα σε κλίμα τρομοκρατίας, με σημαντικές δικονομικές 
παραβιάσεις οι 8 σύρθηκαν σε μια στημένη δίκη, απ' όπου οι 7 
καταδικάσθηκαν σε απαγχονισμό και ο άλλος ένας σε 15 χρόνια 
φυλάκιση. Ο αστικός τύπος πάλι με συκοφαντίες, ψέματα και 
υπερβολές ζητούσε την εσχάτη των ποινών, ενώ με τη λήξη της 
δίκης ο πολιτειακός εισαγγελέας Τζ. Γκρίνελ αγόρευσε ως εξής: 
«Δικάζεται ο Νόμος. Δικάζεται η Αναρχία.. Οι άνθρωποι 
διαλέχτηκαν υπό τους ενόρκους και θεωρήθηκαν ένοχοι γιατί ήταν 
ηγέτες. Δεν είναι περισσότερο ένοχοι απ' ότι οι χιλιάδες που τους 
ακολουθούν. Κύριοι ένορκοι καταδικάστε τους, κάντε τους 
παράδειγμα προς αποφυγήν. Κρεμάστέ τους και θα σώσετε τους 
θεσμούς μας, την κοινωνία μας». 

Οι απολογίες των κατηγορουμένων ήταν μια καταδίκη του 
απάνθρωπου καπιταλιστικού συστήματος. Διήρκεσαν τρεις μέρες 
και βέβαια δεν απευθύνονταν μόνο στο δικαστήριο αλλά και σε . 


Τελικά η ποινή του Φήλντεν και Σνόμπ μετατράπηκε σε ισόβια 
κάθειρξη. Ο Λίνγκ απέφυγε την εκτέλεση της ποινής ανάβοντας 
ένα τσιγάρο με δυναμίτη. Οι υπόλοιποι 4 κρεμάστηκαν στις 11 
Νοέμβρη 1887. Οι θηλιές στήθηκαν και οι κουκούλες κατέβηκαν, 
τότε ακούστηκαν τα εξής: 

Σπάις: «Θα ρθει μια εποχή που η σιωπή μας στον τάφο θα είναι πιο 
ισχυρή από τις φωνές που στραγγαλίζετε σήμερα!!!» 

Ενγκελ: «Ζήτω η Αναρχία». 

Φίσερ: «Αυτή είναι η ευτυχέστερη στιγμή της ζωής μου». 

Πάρσονς: «Ω, άνθρωποι της Αμερικής, θα μου δώσετε την άδεια να 
μιλήσω; Αφήστε με να μιλήσω σερίφη Μάιπτσον. Αφήστε να 
ακουστεί η φωνή του λαού,Ω!...» 

Το βράδυ της εκτέλεσής τους, μια μεγάλη διαδήλωση με τύμπανα 
και σημαίες με μαύρα κρέπια διέσχισε τους δρόμους της Νέας 
Υόρκης. Την Κυριακή 13 Νοεμβρίου, οι αγωνιστές θάφτηκαν στο 
νεκροταφείο Βολοτχαϊμ του Σικάγο. Τη νεκρική πομπή 
ακολούθησαν γύρω στα 200.000 άτομα. Τις επόμενες μέρες 
ακολούθησαν εκδηλώσεις σεβασμού και αγάπης σε ολόκληρη την 
Αμερική δείχνοντας πως οι εργάτες και γενικότερα οι 
αγωνιζόμενοι άνθρωποι δεν θεωρούσαν εγκληματίες τους 
ανθρώπους αυτούς που με την αδιάλλακτη, συνεχή και πολύχρονη 
δράση τους, πάλεψαν μαζί με εκατομμύρια σκλαβωμένους σε 
ολόκληρο τον κόσμο, για την κοινωνική απελευθέρωση, για το πιο 
πολύτιμο αγαθό, την ελευθερία. Ήταν αυτοί που πάλεψαν ενάντια 
στην εξουσία, η οποία αντιμετωπίζει κάθε αγωνιστή με τους πιο 
βίαιους, κτηνώδεις και αισχρούς τρόπους και μέσα. 

Στις 25 Ιουνίου 1893, στους τάφους έγινε τελετή και αναρτήθηκε 
ένα χάλκινο μνημείο με χαραγμένες επάνω τις τελευταίες λέξεις 
του Σπάις. Μια μέρα αργότερα ο κυβερνήτης του Ιλινόις, Τζων 
Αλτζελτ, ζήτησε δημόσια συγγνώμη εκ μέρους της Πολιτείας και 
αποφυλάκισε τους Νημπ, Σόνωμπ και Φήλτεν, οι οποίοι 
ενεργοποιήθηκαν και πάλι πολιτικά, αλλά απομακρύνθηκαν από 
το αναρχικό κίνημα. Όλη η κρατική προπαγάνδα ενάντια στους 
αναρχικούς στις ΗΠΑ, με αποκορύφωμα την τρομοκρατία που 
ακολούθησε τα γεγονότα του Σικάγο, είχε σαν αποτέλεσμα τη 
συρρίκνωση των αναρχικών. 

Κι άλλα πρόσωπα και οργανώσεις του αναρχικού κινήματος 
συνέχισαν για πολλές δεκαετίες να βρίσκονται στο επίκεντρο των 
μεθοδεύσεων των κατασταλτικών μηχανισμών, όπως η οργάνωση 
ΒΙΟΜΗΧΑΝΙΚΟΙ ΕΡΓΑΤΕΣ ΤΟΥ ΚΟΣΜΟΥ, ηΈμμα Γκόλντμαν 
που απελάθηκε από τις ΗΠΑ, οι Σάκκο και Βαντσέτι που 
εκτελέσθηκαν στην ηλεκτρική καρέκλα και πολλοί άλλοι. 

(αναδημοσίευση από το αναρχικό περιοδικό ΟΤΑΝΙΣ, τεύχος 5) 

οκέψείς πάνω στην κριοί) 


Α πό την παμπάλαια εποχή που 
εμφανίζονται οι πρώτες ιεραρχίες στις 
ανθρώπινες κοινωνίες, αρχίζουν να 
εκδηλώνονται εντός τους και οι συγκρουσιακές 
σχέσεις. Απ' τη μια οι κυρίαρχες ομάδες και 
συντεχνίες κι απέναντι τους η μεγάλη 
πλειοψηφία των μη προνομιούχων - 
καταπιεσμένων. Έκτοτε, οι πρώτες 
επιστρατεύουν μια σειρά από «εργαλεία» για να 
επικρατούν στην ανταγωνιστική διελκυστίνδα: 
την καταστολή (φόβος), τις θρησκευτικές 
δοξασίες (δεισιδαιμονία, άγνοια, ενοχή), την 
αρχή του «διαιρεί και βασίλευε», μετέπειτα την 
εκπαίδευση και την εθνική ιδεολογία, στον 
εικοστό αιώνα την τεχνολογία (προπαγάνδα, 
ιηεάΐα), εσχάτως τον καταναλωτισμό και τέλος, 
την πάντοτε παρούσα Συνήθεια. Αποτέλεσμα 
της επίδρασης όλων αυτών των παραγόντων 
είναι, μεταξύ άλλων, η καθυστέρηση της 
συνείδησης των καταπιεσμένων τόσο σε σχέση 
με τη θέση τους αυτή, όσο και απέναντι στις 
εκάστοτε αντικειμενικές εξελίξεις σε διάφορα 
κοινωνικά πεδία, και ιδίως σε κείνο του 
κοινωνικού ανταγωνισμού και της σύγκρουσης 
συμφερόντων. Την ίδια ώρα που η Εθνική 
Τράπεζα συνάπτει συμφωνίες και ανοίγει 
κερδοφόρες δουλειές στην Τουρκία, οι 
υπάλληλοί της στην Ελλάδα διακατέχονται από 
πατριωτική απέχθεια έναντι των γειτόνων και 
είναι έτοιμοι να θυσιάσουν και τους γόνους τους 
για να προστατευτούν αυτά τα συμφέροντα, τα 
οποία έχουν μάθει να αναγνωρίζουν και να 
επικυρώνουν ως «εθνικά» (αρκεί τέλος πάντων 
να τους τα σερβίρουν με το κατάλληλο όνομα). 
Κι ενώ αυτοί πιθανότατα δεν θα δείξουν την ίδια 
αγωνιστική διάθεση για τα εργασιακά τους 
δικαιώματα όταν αυτά συρρικνώνονται, 
φαίνεται πως διαχρονικά, αφενός η επιτακτική 
ανάγκη της κερδοφορίας του κεφαλαίου κι 
αφετέρου η βούληση για διασφάλιση της 
εξουσίας τους, κάνουν τ' αφεντικά να 
βρίσκονται σε μεγαλύτερη εγρήγορση σε σχέση 
με τα δικά τους συμφέροντα κι έτσι να 
διακρίνουν ξεκάθαρα τα τεκταινόμενα τον 
ορίζοντά τους. Το γεγονός είναι πως κατά 
κανόνα, αν και οι εξελίξεις για τους υπηκόους 
είναι πασιφανείς στο επίπεδο του γεγονότος, 
παρά ταύτα παραμένουν για μεγάλα χρονικά 
διαστήματα ανεξιχνίαστες στο επίπεδο του 
νοήματος. Συνήθως, το αποτέλεσμα είναι ότι, 


τα μέτρα της 
κυβέρνησης και η 
υποταγή στους 
διεθνείς μηχανισμούς 
των αφεντικών 
αντικατοπτρίζουν την 
ηθογραφία μιας 
εποχής που έφτασε 
στα όριά της, και 
συνιστούν ταυτόχρονα 
το αποτέλεσμα και το 
τέλος της 


όταν οι «από κάτω» αντιλαμβάνονται την 
επίθεση που δέχονται (γιατί οι επιδιώξεις των 
μεν δεν μπορούν να ευοδωθούν παρά μόνο 
συντρίβοντας εκείνες των δε), οι φλόγες τούς 
έχουν σχεδόν ζώσει. 

Έτσι, η κλίση της δραματικής στροφής που 
λαμβάνει χώρα στο βιοτικό τους επίπεδο το 
τελευταίο τετράμηνο (αν και δρομολογούνταν 
εδώ και δεκαετίες), πέρα από τον σχεδόν ολικό 


αιφνιδιασμό, δεν έχει γίνει αντιληπτή σε όλο το 
εύρος της. Απειλούνται άμεσα οι πάντες (των 
επερχόμενων γενεών συμπεριλαμβανομένων), 
όμως η Ιστορία κι η εμπειρία έχουν δείξει ότι τις 
στιγμές αυτές και σε χώρες με την ταξική δομή 
της Ελλάδας, εκείνα που πρωτίστως 
κινδυνεύουν με κοινωνικό αφανισμό είναι τα 
κατώτερα και μεσαία στρώματα της 
μικροαστικής τάξης (υπάλληλοι, έμποροι, 
μικροϊδιοκτήτες γης και μικρομεσαίων 
παραγωγικών μονάδων), τα οποία 
πλειοψηφούν συντριπτικά στον ελλαδικό χώρο 
και προφανώς δεν έχουν συνειδητοποιήσει το 
μέγεθος που έχει το επερχόμενο τσουνάμι, το 
οποίο θα ισοπεδώσει όχι απλά τα εισοδήματά 
τους, μα έναν ολόκληρο τρόπο ζωής. Απ' αυτή 
την άποψη τα μέτρα της κυβέρνησης και η 
υποταγή στους διεθνείς μηχανισμούς των 
αφεντικών αντικατοπτρίζουν την ηθογραφία 


μιας εποχής που έφτασε στα όριά της, και 
συνιστούν ταυτόχρονα το αποτέλεσμα και το 
τέλος της· δηλαδή μια σειρά από κοινωνικές 
σχέσεις και συμπεριφορές, θεμιτές και αθέμιτες, 
που ως τώρα αποτελούσαν ασφαλιστικές 
δικλείδες κάτω από το - έτσι κι αλλιώς εδώ και 
χρόνια - τεντωμένο σχοινί στο οποίο αυτοί οι 
άνθρωποι ισορροπούσαν, σε μια χώρα με λίγες 
ευκαιρίες και σαθρές παραγωγικές δυνάμεις: το 
πελατειακό σύστημα, την οικογενειακή και 
συγγενική «πρόνοια», τη (γαιο)πρόσοδο από 
κάποια ακίνητα (ενοίκια, προϊόντα πρώτης 
ανάγκης κλπ). Αυτά όλα, με τα πρωτόγνωρα 
δεδομένα που διαμορφώνει η νέα εποχή της 
κρίσης, σταδιακά ή όχι θα γίνουν στρόφιγγες με 


στόμια σφραγισμένα. Και τότε, πριν απ' όλους, 
το ευρύτατο συλλογικό υποκείμενο που λέγεται 
μεσαία τάξη θα κοιτάξει κάτω απ' το σχοινί και 
για πρώτη φορά δεν θ' αντικρύσει δίχτυ 
ασφαλείας αλλά τον τρόμο του κενού. 
Δεδομένου από 'κει και πέρα ότι η ψυχολογία 
διαδραματίζει βασικό ρόλο σε όλα τα επίπεδα 
της ανθρώπινης δραστηριότητας - και η 
ψυχολογία τόσο εκτεταμένων πληθυσμιακών 
στρωμάτων είναι ΜΑΖΙΚΗ, με ό,τι αυτό 
συνεπάγεται - είναι νωρίς ακόμα για να 
διαβλέψουμε τις διεργασίες που θα λάβουν 
χώρα σε ατομικό και συλλογικό επίπεδο 
συνείδησης αυτού του κόσμου, και άρα τι 
αντιδράσεις κυοφορούνται. Αλλωστε, η εξ 
αίφνης διακοπή της αιμοδοσίας μουδιάζει τα 
μέλη, και το κοινωνικό σώμα βρίσκεται ακόμα σ' 
αυτή τη φάση. Προς ποια κατεύθυνση θα 
στραφεί η κίνηση που θα διαδεχτεί την παρούσα 


ακινησία (χωρίς να αποκλείεται και η 
«γάγγραινα» για πολλούς), παραμένει ερώτημα 
αλλά και διακύβευμα για τις ριζοσπαστικές 
μειοψηφίες που δρουν στους κόλπους των 
καταπιεσμένων, όπως ο αναρχικός χώρος. Με 
δυο λόγια, η συμπτωματολογία της κρίσης είναι 
πλέον ορατή. Αυτή της αντίστασης, ακόμα όχι. 
Και πρέπει να επισπεύσουμε την ανάδυσή της. 

Από τις παραπάνω εκτιμήσεις και μετά, πολλά 
ζητήματα χωράνε στην παρατήρηση, τη 
συζήτηση, το στοχασμό και τη δράση. 
Αναφορικά με μια επιμέρους αλλά 
αποδεδειγμένα σημαντική παράμετρο που 
καθορίζει την κατεύθυνση των αντιδράσεων 


των πληττόμενών κοινωνικών στρωμάτων σε 
τέτοιες περιστάσεις, έχω την εντύπωση ότι είναι 
βάσιμη η υπόθεση πως η ενέργεια που θα 
εκλυθεί δεν θα 'ναι εύκολο να καναλιζαριστεί 
από την εξουσία προς αποδιοπομπαίους 
τράγους. Η φράξια της άρχουσας τάξης που 
παρήλθε με τις εκλογές του Οκτώβρη φρόντισε 
να είναι υπέρ το δέον σπάταλη, διεφθαρμένη, 
σκανδαλώδης και δολοφονική, ώστε να είναι 
εμφανές στα μάτια του κάθε στοιχειωδώς 
προσγειωμένου στην πραγματικότητα υπηκόου 
ότι για τα εγκληματικώς κείμενα (και νυν, 
δρώμενα) της χώρας δεν φταίνε οι μετανάστες. 
Οι...Εβραίοι έχουν από καιρό πριν σχεδόν 
εξοντωθεί (με την ενεργό συνεργασία ή 
παράλειψη πράξης των νεοελλήνων) και το νέο 
επιχειρούμενο άλλοθι (οι «πολλοί» και «κακοί» 
δημόσιοι υπάλληλοι), παρ' ότι έχει ερείσματα 
στο κοινωνικό σώμα, δε φαίνεται να πείθει - 
μεταξύ άλλων, και γιατί οι πρώτοι βαλλόμενοι 
από τα μέτρα είναι αυτοί οι ίδιοι: δεν θα 
μπορούσαν να στραφούν ενάντια στον...εαυτό 
τους, πέραν του ότι σχεδόν κάθε οικογένεια 
στην Ελλάδα έχει και κάποιον στον κύκλο της. 
Όσο για τους «κακούς Γερμανούς», ας μην το 
σχολιάσουμε... 

Επιπροσθέτως, φαίνεται πως για πρώτη φορά 
(με σαφή ένδειξη την ανοχή που πολύς απ' αυτό 
τον κόσμο επέδειξε στα εξεγερτικά γεγονότα 


Με δυο λόγια, η 
συμπτωματολογία της 
κρίσης είναι πλέον 
ορατή. Αυτή της 
αντίστασης, ακόμα όχι. 
Και πρέπει να 
επισπεύσουμε την 
ανάδυσή της. 


του Δεκέμβρη του 2008) μεγάλα τμήματα του 
πληθυσμού έχουν αρχίσει ν' αντιλαμβάνονται 
ότι για τα δεινά τους φταίει η συνεργία των 
τμημάτων της άρχουσας τάξης που 
εναλλάσσονται στην εξουσία, αντιληπτή ως 
χρεοκοπία του πολιτικού συστήματος 
(προσοχή: κι αυτού με τη σειρά του ιδωμένου ως 
«κακή διακυβέρνηση» - που πιθανόν στο μέλλον 
να διορθωθεί με κάποια «έντιμη» - και όχι 
φυσικά σαν ριζική αμφισβήτηση του 
κοινοβουλευτισμού ως πολιτικού αντίστοιχου 
του καπιταλισμού στην οικονομία). 

Εν κατακλείδι, αυτό κάνει ευκολότερη την - 
κατά τ' άλλα - πολύ δύσκολη δουλειά του 
ανταγωνιστικού κινήματος να προσεταιριστεί 
συνειδήσεις και ν' ανοίξει μέτωπα. 

Φαίνεται επίσης, πως είναι μια από τις σπάνιες 
φορές που η συμπαιγνία των κυρίαρχων 
φραξιών της άρχουσας τάξης (ΠΑΣΟΚ, ΝΔ) δεν 
μπόρεσε να καλύψει με ηχηρές δήθεν 
«αντιπαραθέσεις» το γεγονός ότι, γαλάζιο ή 
πράσινο, απλά αλλάζει το χρώμα της μάσκας· 
πίσω της κρύβονται πάντα αφεντικά, ταξικοί 
εχθροί της πλειοψηφίας της κοινωνίας και όχι 
αντιπρόσωποι ή εκφραστές της. Κι αυτό γιατί ο 
τρόπος με τον οποίο έγινε τον Οκτώβρη η 
εναλλαγή των δύο ελίτ στην εξουσία, δείχνει μια 
- όχι απαραίτητα συμφωνημένη, αλλά ίσως και 
ενστικτώδη - υποχώρηση των γαλάζιων 
αρχόντων προς όφελος των πράσινων, με στόχο 
να μην υποστούν κλυδωνισμούς οι Αρχοντες 
γενικά ως τέτοιοι, ανεξάρτητα από το ποια 
φράξιά τους θα διαχειριζόταν κατόπιν την 
εκμετάλλευση των από κάτω. Ο Καραμανλής 

εφημερίδα δρόμοι; 



ήξερε όταν προκήρυσσε εκλογές· το ίδιο και ο 
Παπανδρέου· η κίνηση του πρώτου άφηνε το 
χώρο στον δεύτερο με την ανομολόγητη (;) 
επιδίωξη το κόστος αυτό ν' αντισταθμιστεί από 
τη μη ριζική, μαζική αμφισβήτηση του 
κοινωνικού δίαίυδ και των δύο, μέσω μιας παρ' 
ελπίδα καλύτερης διαχείρισης της λαϊκής 
δυσαρέσκειας από τον δεύτερο. Και σίγουρα, 
τουλάχιστον προς ώρας, το επιτυγχάνουν. 

Τα ΜΜΕ. Γι' αυτά μπορεί να γραφτεί 
μπροσούρα ολόκληρη. Εδώ θα προσπαθήσω ν' 
αντισταθμίσω την έκταση με την ένταση των 
λέξεων. Η ιστορική σημασία των περιστάσεων 
(τέλος εποχής) είναι αυτή που έρχεται να 
επισφραγίσει τη δομική μετάλλαξη που 
συντελείται εδώ και χρόνια ως προς το ρόλο 
τους: αυτός παύει να είναι πλέον επικουρικός 
στο αντικοινωνικό έργο των εξουσιών. Τα 
ΜΜΕ δεν είναι πια ο στυλοβάτης τους, αλλά 
οργανικό μέρος της ίδιας της εξουσίας ως 
πλέγματος ισχύος. Κι αν οι δημοσιογράφοι δεν 
είναι βέβαια εκείνοι που θα διατάξουν τα ΜΑΤ 
να καταπνίξουν τις αυριανές διαμαρτυρίες, είναι 
σίγουρα αυτοί που θα στρώσουν το δρόμο για 
να περάσουν τόσο οι κλούβες όσο και τα μέτρα 
που θα 'ρθουν πάνοπλες να επιβάλουν. Με απλά 
λόγια, το κράτος έπαψε να είναι ο μόνος 
τρομοκράτης. 

Τέλος, μια παρακινδυνευμένη πρόβλεψη 
αναφορικά με την τροπή που μπορούν να 
πάρουν οι κοινωνικές αντιστάσεις. Ας δούμε 
λίγο το κάδρο: η καθεστωτική Αριστερά, εδώ 
και δεκαετίες, αν δεν συμπράττει στο παιχνίδι 


κεφάλαια στην Ιστορία 
δεν υπάρχουν πριν 
γραφούν· και κυρίως, 
δεν μπορείς να ξεκινάς 
έναν αγώνα με την 
πεποίθηση ότι θα τον 
χάσεις - έτσι κι 
αλλιώς, πιθανότατα 
για πολύ κόσμο να 
ισχύσει ξανά η γνωστή 
αποστροφή ότι «δε θα 
'χει να χάσει παρά 
μόνο τις αλυσίδες 
του». Από μας 
εξαρτάται. Ιδού λοιπόν 
η Ρόδος... 


της εξουσίας (βλ. «οικουμενική» κυβέρνηση 
κλπ...), είτε ξοδεύεται σε άσφαιρες καταγγελίες 
κι εσωτερικές έριδες είτε αποτελεί ένα από τα 
συντηρητικότερα και πιο οπισθοδρομικά 
ρεύματα της Ευρώπης (λέγε με ΚΚΕ), 
ανεξάρτητα από την καλή προαίρεση μερίδας 
της (κυρίως νεανικής) βάσης της. Η 
εξωκοινοβουλευτική, πολύ διασπασμένη και 
προσκολλημένη σε ερμηνευτικά σχήματα 
παρωχημένων εποχών, παρά την αγωνιστική 
διάθεση τμημάτων της (π.χ. ΕΕΚ), δεν μπορεί να 


επηρεάσει εξελίξεις. Ο «επίσημος» 
συνδικαλισμός παραμένει η ίδια ξεδιάντροπη 
ιστορία του εκάστοτε κομματικού εγκάθετου 
που κοκκορομαχεί για το θεαθήναι πριν 
στρογγυλοκαθίσει στους θώκους και στο 
σβέρκο μας. Ο αναρχικός χώρος, παρ' ότι δείχνει 
αυξητικές τάσεις, παραμένει - συγκριτικά με τις 
απαιτήσεις της συγκυρίας - αμελητέα δύναμη, 
κυρίως έξω απ' την πρωτεύουσα. Παρά ταύτα, 
είναι το μόνο ζωντανό εργαστήρι κοινωνικών 
πειραματισμών και διεργασιών σε πολλά 
επίπεδα, και σίγουρα το πιο μαχητικό τμήμα των 
εκμεταλλευομένων (πιθανότατα και 
παγκοσμίως, μαζί με κάποιες καταστάσεις στη 
Λατ. Αμερική και ορισμένους νέους τρόπους 
δράσης της γαλλικής εργατικής τάξης). Εφόσον 
στο κοινωνικό μοντέλο που επικρατεί, η 
εργασία, η εκμετάλλευσή της, οι αντιστάσεις 
που αναδύονται από τα υποκείμενά της κλπ 
εξακολουθούν να αποτελούν κεντρικές 
σημασίες και κινητήριες δυνάμεις, η προσπάθεια 
να εξαπλωθεί το κίνημα (και) στους χώρους και 
χρόνους όπου αυτή παίρνει σάρκα και οστά 
ώστε να προβληθούν όσο γίνεται περισσότερα 
προσκόμματα στη ροή της αναπαραγωγής του 
συστήματος, είναι βασικής σημασίας. Στον 
τομέα αυτό υστερεί τραγικά (αυτός άλλωστε 
ήταν κι ένας από τους λόγους που η εξέγερση 
του Δεκέμβρη δεν πήρε καθοριστικές 
διαστάσεις). Ταυτόχρονα όμως έχει να επιδείξει 
μια σειρά από σχετικά νεόκοπες προσπάθειες 
οργάνωσης κάποιου κόσμου σε πρωτοβάθμια 
σωματεία, από τα οποία και κοινότητες αγώνα 
έχουν ξεπηδήσει, και νικηφόροι για τους 
εργαζόμενους αγώνες έχουν δοθεί, και 


ζητήματα έχουν αναδειχθεί. Παρ' ότι η 
καταστολή γίνεται όλο και σκληρότερη, νομίζω 
ότι υπάρχει η δυνατότητα για ν' αρχίσει σιγά- 
σιγά να εμπνέει κάποια οράματα. 

Ως τότε, οι εκτιμήσεις είναι δυσοίωνες: για να 
ριζώσουν τα οράματα αυτά και να ωθήσουν 
στην έμπρακτη θέσμιση άλλων, 
ανταγωνιστικών προς το κυρίαρχο μοντέλο 
κοινωνικών σχέσεων, απαιτούνται δομές και 
κουλτούρα διεκδίκησης που συνήθως παίρνουν 
δεκαετίες για να συγκροτηθούν. Στο 
φαντασιακό του κόσμου αυτή τη στιγμή στην 
Ελλάδα, ως επί το πλείστον δεν υπάρχει κάποια 
εναλλακτική προοπτική μιας άλλης κοινωνικής 
οργάνωσης κι ενός διαφορετικού τρόπου ζωής, 
έστω κι αδρά σκιαγραφημένων. Διαγράφεται η 
πιθανότητα μιας κοινωνικής έκρηξης που (στο 
μέτρο που θα κατορθώσει να κατακτήσει 
χώρους) δεν θα έχει όλα τα εφόδια για ν' αρχίσει 
ν' ανοίγει το δρόμο προχωρώντας. Σε τέτοιες 
καταστάσεις, η επιστροφή σε μια πιο 
μετριοπαθή, διπλωμάτισσα ηγεσία της 
κυρίαρχης τάξης (με τραγικές απώλειες στις 
κοινωνικές κατακτήσεις) είναι ίσως το πιο 
σοβαρό ενδεχόμενο. Αλλά δεν παύει να 'ναι 
ενδεχόμενο: κεφάλαια στην Ιστορία δεν 
υπάρχουν πριν γραφούν· και κυρίως, δεν 
μπορείς να ξεκινάς έναν αγώνα με την 
πεποίθηση ότι θα τον χάσεις - έτσι κι αλλιώς, 
πιθανότατα για πολύ κόσμο να ισχύσει ξανά η 
γνωστή αποστροφή ότι «δε θα 'χει να χάσει παρά 
μόνο τις αλυσίδες του». Από μας εξαρτάται. 
Ιδού λοιπόν η Ρόδος.. .για όλους/ες μας. 

Ανέστιος 


κρίση σημαίνει επίθεση στην κοινωνία να, ανίΕΠΙΙΒθούμε 

(Η Ελλάδα, μετά από μήνες δανεισμού από τις αγορές, κατέφυγε στο μηχανισμό στήριξης 
Ευρωπαϊκής'Ενωσης καιΔιεθνούς Νομισματικού Ταμείου. Ταχειρότερα έπονται...) 


Η οικονομία παγκοσμίως βρίσκεται σε κρίση. Δεδομένης 
και της πολυπλοκότητας του οικονομικού συστήματος, 
πολλοί μπορεί να είναι οι παράγοντες που ευνόησαν 
την εμφάνιση της οξυμένης κρίσης στην Ελλάδα τη συγκεκριμένη 
χρονική στιγμή και διαμό-ρφωσαν τα επιμέρους χαρακτηριστικά 
της. Παρ' όλα αυτά, ανεξάρτητα χώρου, χρόνου και συνθηκών (ας 
θυμηθούμε την οικονομική κατάρρευση στην Αργεντινή, στην 
Ισλανδία, στη Ρουμανία, στην Ουγγαρία και στο Ντουμπάι), η 
οξυμένη οικονομική ύφεση είναι αναπόδραστο στοιχείο του ίδιου 
του συστήματος οργάνωσης της οικονομίας, του καπιταλισμού. 
Πολύ σχηματικά, αυτό θα μπορούσε να γίνει αντιληπτό ως εξής: η 
θεμελιώδης αρχή του καπιταλιστικού συστήματος είναι η μέγιστη 
συσσώρευση κέρδους μέσα από την ακραία και άπληστη 
εκμετάλλευση φυσικών πόρων και ανθρώπινου δυναμικού. Όταν 
αυτή η κερδοφορία φτάνει σε στάδιο κορεσμού, λόγω 
υπερεκμετάλλευσης, κοινωνικών αντιστάσεων ή ακόμα και 
εσωτερικών ανταγωνισμών μεταξύ μεγάλων οικονομικών 
συμφερόντων, τότε το κεφάλαιο δεν αποδίδει τα αναμενόμενα, δεν 
τηρείται η θεμελιώδης αρχή του καπιταλισμού και έτσι αυτός 
περιέρχεται σε κρίση. 

Η κρίση αυτή πρέπει να ξεπεραστεί για το καλό του κεφαλαίου, 
των αφεντικών και των υπερασπιστών του συστήματος. Όταν 
μιλάμε για κεφάλαιο, αφεντικά και αστική τάξη προφανώς δεν 
αναφερόμαστε σε συγκρο-τημένη ομάδα που σκοπό έχει να 
κυριεύσει τον κόσμο. Πρόκειται για ένα διάχυτο σύνολο, που 
αποκομίζει κέρδος από τις οικονομικές και παραγωγικές σχέσεις, 
εκμεταλλευόμενο την εργατική τάξη και παρά τις επιμέρους 
εσωτερικές συγκρούσεις του, έχει κοινό στόχο τη διαιώνιση και 
ανάπτυξη του συστήματος. 

Ακούραστος και διαπλεκόμενος σύμμαχος του κεφαλαίου, το 
κράτος έρχεται να δώσει τη διέξοδο από την κρίση. Έτσι, η κρίση 
των καπιταλιστών παρουσιάζεται ως συνολική κρίση της 
κοινωνίας, τις επιπτώσεις της οποίας καλούμαστε να πληρώσουμε 
όλοι: μειώσεις μισθών, αύξηση τιμών, επέκταση της επισφάλειας 
και της μερικής απασχόλησης, απελευθέρωση των απολύσεων και 
αύξηση της ανεργίας. 

Η οικονομική ανασφάλεια οξύνει τις αντιθέ-σεις, μεγενθύνει 
κοινωνικά προβλήματα, αυξάνει τη δυσπιστία απέναντι στους 
θεσμούς και το πολιτικό σύστημα και έτσι η κρίση επεκτείνεται σε 
όλους τους τομείς της ζωής, αποδεικνύοντας για άλλη μια φορά ότι 


πρόκειται για δομική συστημική κρίση του καπιταλισμού. Και εδώ 
ακριβώς, παρουσιά-ζεται η κρίση ως ευκαιρία: ευκαιρία από τη μία 
για τους κυρίαρχους να εντείνουν τους όρους εκμετάλλευσης, 
παίρνοντας πίσω κατακτήσεις και δικαιώματα, και από την άλλη 
ευκαιρία για τους από τα κάτω να συνειδητοποιήσουν τη θέση τους 
και να αντεπιτεθούν συλλογικά και συνολικά στο σύστημα. 

Αυτός είναι και ο μόνος τρόμος που προκαλεί η ύφεση στους 
κυρίαρχους: η αντίδραση των από τα κάτω. Για αυτό και 
επιστρατεύουν όλα τα ιδεολογικά και πρακτικά όπλα που έχουν 
στη φαρέτρα τους. Από τη συλλογική ευθύνη για το καλό της 
επιχείρησης που προστάζει να δουλεύεις περισσότερο μέχρι την 
πατριωτική ευθύνη που απαιτεί θυσίες για το καλό της χώρας, η 
ιδεολογία που υπερασπίζεται τον ωχαδερφισμό, τη ρουφιανιά και 
την υποταγή, έχει ήδη χτιστεί. Στο ίδιο ιδεολογικό πλαίσιο 
εντάσσεται και η διάσπαση της εργατικής τάξης, οι 
αλληλοκατηγορίες μεταξύ διαφορετικών ομάδων εργαζομένων. 
Ιδιωτικοί υπάλληλοι εναντίον δημόσιων, επισφαλείς εναντίον 
μόνιμων, απολυμένοι εναντίον υψηλόμισθων, εργαζόμενοι που 
πάνε στις δουλειές τους εναντίον απεργών που αποκλείουν τους 
δρόμους. Η απουσία ισχυρού εργατικού κινήματος τις τελευταίες 
δεκαετίες ενισχύει τέτοιους διαχωρισμούς, ενώ οι γελοίοι και 
ξεπουλημένοι συνδικαλιστικοί φορείς εκτελούν άριστα τον ρόλο 
τους απέναντι στα αφεντικά τους, κράτος και κεφάλαιο, 
εκτονώνοντας την οργή με απεργίες - πυροτεχνήματα και 
απορροφώντας τους κραδασμούς της κοινωνικής αναταραχής. 
Και φυσικά, όταν όλοι οι ιδεολογικοί μηχανισμοί αποδεικνύονται 
ανεπαρκείς, η βίαιη καταστολή και τρομοκράτηση των 
αγωνιζομένων κομματιών αναλαμβάνει κεντρικό ρόλο. 

Απέναντι σε όλα αυτά, οι καταπιεσμένοι πρέπει να θυμηθούμε ότι, 
εκτός από την παραγωγική μας δύναμη, διαθέτουμε και άλλη μία: 
αυτή που προκύπτει από τη συλλογική μας δράση. Στον κόσμο των 
αφεντικών, είμαστε όλοι ξένοι, αυτό είναι γνωστό. Στον κόσμο των 
επιχειρήσεων, είμαστε όλοι αδύναμοι, διαχωρισμένοι και μόνοι. 
Τώρα, όμως, περισσότερο από κάθε άλλη φορά, υπάρχει η ευκαιρία 
να συνειδητοποιήσουμε ότι δεν είμαστε μόνοι, ούτε αδύναμοι. Να 
συνειδητοποιήσουμε ότι τη δύναμη που έχουν τα αφεντικά, την 
αντλούν από μας και όσο περισσότερο δουλεύουμε, τόσο αυτή 
μεγαλώνει. Να καταλάβουμε ότι οι αντιδράσεις μας στις 
υπάρχουσες συνθήκες εργασίας μπορούν και πρέπει, εκτός από 
ατομικές, οι οποίες υπαγορεύονται από την αξιοπρέπεια, να είναι 
κυρίως συλλογικές. Ας αρχίσουμε να αναγνωρίζουμε ο ένας τον 


άλλον και ας αντισταθούμε συλλογικά και πολύμορφα: 
καταλήψεις, πορείες, συγκεντρώ-σεις, διαδηλώσεις, 
απαλλοτριώσεις, συγκρούσεις, άγριες απεργίες. Μόνο τότε θα 
διαμορφώσουμε εμείς οι ίδιοι, χωρίς κανέναν εργατοπατέρα και 
καμία επαναστατική πρωτοπορία, τις δομές εκείνες, μέσα από τις 
οποίες θα μπορέσουμε αυτοοργανωμένα, αντιιεραρχικά και 
επιθετικά να περάσουμε σε μια αντίσταση που θα είναι τόσο γενική 
και τόσο έτοιμη να μεταδοθεί, ώστε να οδηγήσει στη συνολική 
άρνηση του υπάρχοντος, στην κατάργηση της μισθωτής εργασίας 
και στην κοινωνική απελευθέρωση. 

Η οικονομική και συστημική κρίση δεν σημαίνει υποχρεωτικά το 
τέλος του καπιταλισμού. Το σύστημα δοκιμάζεται και αργά ή 
γρήγορα μπορεί ενδεχομένως να βρει νέους τρόπους να 
ισορροπήσει. Από την άλλη, τέλος του καπιταλισμού δε σημαίνει 
και τέλος του κόσμου και της ιστορίας. Ο σημερινός τρόπος 
οργάνωσης της κοινωνίας και της παραγωγής δεν είναι ο 
μοναδικός που μπορεί να υπάρξει. Ας τολμήσουμε να σκεφτούμε 
έξω από τα στενά πλαίσια που θέτει το σύστημα, οι αντιφάσεις που 
αυτό γεννά και οι ιδεολογικοί του μηχανισμοί. Η αντιμετώπιση του 
παρόντος ως κάτι το αξεπέραστο και η συναίνεση στις όποιες 
θετικές ή αρνητικές αναδιαρθρώσεις του, το μόνο που κάνουν είναι 
να μας βυθίζουν βαθύτερα στη βαρβαρότητα και να διαιωνίζουν 
τον κύκλο της εκμετάλλευσης. Μόνο μέσα από μια ριζοσπαστική 
οπτική συνολικής αμφισβήτησης μπορούν να δοθούν λύσεις στην 
τρέχουσα συστημική κρίση. 

Σε μια τέτοια περίοδο επίθεσης του κεφαλαίου και των 
υποτακτικών του, δύο είναι οι δρόμοι που ανοίγονται: αυτός της 
ακραίας όξυνσης της εκμετάλλευσης, των ταξικών ανισοτήτων και 
της σταδιακής μετάβασης σε πιο ολοκληρωτικές κοινωνίες και 
αυτός της γενικευμένης ανυποταγής και αντεπίθεσης. Σε αυτό το 
σταυροδρόμι, κανείς δεν μπορεί να μην πάρει θέση: ή σκύβει το 
κεφάλι ή βγαίνει στους δρόμους. 

Ο ΚΑΠΙΤΑΛΙΣΜΟΣ ΚΛΟΝΙΖΕΤΑΙ 
Η ΙΣΤΟΡΙΑ ΤΩΡΑ ΓΡΑΦΕΤΑΙ 
ΝΑ ΠΕΙΡΑΜΑΤΙΣΤΟΥΜΕ ΜΕ ΤΟ ΑΔΥΝΑΤΟ 

Δ .Ν.Τ (Ιηΐ6Γηαΐίοηα1 ΜοηεΐαΓγ Ριιηά). Μετά την κρίση 
του 1929 και τον Β' Παγκόσμιο Πόλεμο επιβάλλεται 
από τις ΗΠΑ ένα διεθνές νομισματικό σύστημα (ΔΝΣ) 
με σκοπό τον καθορισμό των ισοτιμιών μεταξύ εθνικών 
νομισμάτων, τον τρόπο ρύθμισης των διεθνών πληρωμών, του 
όγκου και της διάρθρωσης της διεθνούς ρευστότητας, την 
εξισορρόπηση των ισοζυγίων πληρωμών και της κάλυψης των 
προσωρινών ελλειμμάτων. Χρονικά θεμελιώνεται το 1944 με τη 
συμφωνία του Βιόϊϊοπ \Υοοάδ στις ΗΠΑ όπου καθιερώνεται ως 
κεντρικός πυρήνας του ΔΝΣ το ΔΝΤ ( 27/12/1945) κατόπιν 
συνομολόγησης 39 χωρών. Σύμφωνα με τον καταστατικό του 
χάρτη, το ΔΝΤ έχει ως βασικούς στόχους: 

I Την προαγωγή της διεθνούς νομισματικής συνεργασίας 
μέσω ενός μηχανισμού διαβουλεύσεων και συνεργασίας γύρω 
από τα διεθνή νομισματικά προβλήματα 

I Την αρμονική ανάπτυξη του διεθνούς εμπορίου ώστε να 
διευκολυνθεί η επίτευξη υψηλών επιπέδων κερδοφορίας των 
συντελεστών της παραγωγής και του εισοδήματος 

I Την προαγωγή της νομισματικής σταθερότητας και την 
αποφυγή ανταγωνιστικών υποτιμήσεων 

I Την καθιέρωση ενός συστήματος πληρωμών των τρεχουσών 
συναλλαγών και την κατάργηση των νομισματικών 
περιορισμών του εμπορίου 

I Την παροχή διευκολύνσεων για την διόρθωση καταστάσεων 
ανισορροπίας στα ισοζύγια πληρωμών χωρίς την προσφυγή σε 
μέτρα επώδυναγιατη διεθνή οικονομία 

I Τον περιορισμό του μεγέθους και της διάρκειας της 
ανισορροπίας στα ισοζύγια πλη ρωμών των κρατών - μελών 

I Την επιβολή ορισμένων περιοριστικών συναλλαγματικών 
μέτρων έως ότου διαπιστωθεί η βελτίωση της οικονομικής θέσης 
του κράτους - μέλους. 

Με τον τρόπο αυτό επιβάλλεται η καπιταλιστική ολοκλήρωση 
σε ολόκληρο τον δυτικό κόσμο διορθώνοντας με χειρουργικό 
τρόπο τα χρέη που δημιουργούνται στους πολλούς από την 
κερδοφορία των ολίγων. Σημειωτέον ότι στο καπιταλιστικό 
μοντέλο για να υπάρξει κέρδος πρέπει να υπάρξει χρέος. 
Καθιερώνεται λοιπόν ένα τραπεζικό σύστημα σε πλανητικό 
επίπεδο, που ελέγχει τις τεχνικές ανωμαλίες (χρέη) που 
προκύπτουν ουσιαστικά από την συσσώρευση πλούτου στις 
αναπτυγμένες χώρες. Τίθεται λοιπόν μεταπολεμικά ένα 
σύστημα εκμεταλλευτών - εκμεταλλευομένων σε διεθνές 
επίπεδο, υπο την αιγίδα παγκοσμίων οργανισμών όπως ο 
Παγκόσμιος Οργανισμός Εμπορίου, ο Οργανισμός Οικονομικής 
Συνεργασίας & Ανάπτυξης, η Παγκόσμια Τράπεζα και το 
Διεθνές Νομισματικό Ταμείο, οι οποίοι αποτελλούν τους 
σωματοφύλακες του καπιταλιστικού συστήματος. 

Από ιδρύσεως του ΔΝΤ οι ΗΠΑ, βασικοί εμπνευστές του 
καπιταλισμού, διαθέτουν ηγετική θέση ως πρώτοι μέτοχοι 
κατέχωντας το 20% του κεφαλαίου και ακολουθούν Ιαπωνία, 
Μεγάλη Βρετανία και Γαλλία με μονοψήφια ποσοστά 


συμμετοχής σε σύνολο 182 χωρών - μελών (εκτός φυσικά της 
Ελβετίας). Κάθε ένα από τα μέλη του Ταμείου αναλαμβάνει ένα 
ποσοστό συμμετοχής (ηυοΐα) με βάση το μέγεθος της οικονομίας 
του, που παίζει σημαντικό ρόλο γιατί καθορίζει το ποσό και την 
διαδικασία των Ειδικών Τραβηκτικών Δικαιωμάτων που 
δικαιούνται. Τα ποσοστά συμμετοχής των κρατών - μελών 
αναπροσαρμόζονται ανα πενταετία με πλειοψηφία του 85% των 
ψήφων. Αυτή λοιπόν η άκρως δημοκρατική διαδικασία καθορίζει 
το πως μία χώρα θα προσφύγει στο ΔΝΤ σε περίοδο κρίσης και τι 
ποσό μπορεί να τραβήξει. 

Μέχρι την δεκαετία του 1960 το ΔΝΤ έθεται σημαντικούς 
πόρους στη διάθεση των μελών του μέσω των Τραβηκτικών 
Δικαιωμάτων και του συναλλάγματος ενώ εκτελλούσε και 
διάφορες συμπληρωματικές λειτουργίες σε θέματα κανονισμών 
χρηματοπιστωτικής πολιτικής. Το δολλάριο ήταν (και είναι) 
κυρίαρχο νόμισμα αφού υπο την αιγίδα των ΗΠΑ διέθεται το 
στοιχείο της μετατρεψιμότητας σε χρυσό. Με τον τρόπο αυτό το 
Διεθνές Νομισματικό Σύστημα έφερε ένα βασικό πρόβλημα, η 
χρήση του δολλαρίου ως παγκόσμιο νόμισμα τόσο στις 
συναλλαγές όσο και στα αποθέματα οδήγησαν σε μεγάλη 
αύξηση της κυκλοφορίας των δολλαρίων παγκοσμίως, γεγονός 
που έθεται γρήγορα το σύστημα σε αμφισβήτιση αφού τα 
συναλλασσόμενα μέλη αμφέβαλαν πλέον για τον συσχετισμό 
δολλαρίου και χρυσού που υπήρχε σε απόθεμα. Για πρώτη φορά 
γίνεται συνειδητό το γεγονός ότι το ΔΝΤ δεν μπορεί να ρυθμίσει 
τις συνέπειες των σημαντικών κινήσεων κεφαλαίων από μία 
χώρα σε άλλη όπως την κερδοσκοπία από τις διαφορές των 
επιτοκίων (δρΓεαά). Το 1971 ο Νίχοη καταργεί την 
μετατρεψιμότητα του δολλαρίου σε χρυσό και υιοθετήθηκε από 
το ΔΝΣ ένα σύστημα κυμαινόμενων διεθνών νομισματικών 
ισοτιμιών έναντι των σταθερών που ίσχυαν μέχρι τότε. 
Εισάγεται λοιπόν ένα διεθνές χρηματοπιστωτικό σύστημα που 
δεν έχει κανένα αντίκρισμα στην αξία του χρήματος. Από το 
1971 και μετά κάθε δολλάριο που κυκλοφορεί είναι στην 
πραγματικότητα μία φούσκα που καθορίζεται από 
ακαταλαβίστικους μαθηματικοοικονομικούς τύπους 
στατιστικής φύσεως. 

Το ΔΝΤ λειτουργώντας με τους οικονομικούς όρους που θέτουν 
οι νυν και αεί 08 επεμβαίνει στις διάφορες χώρες μέλη που 
αντιμετωπίζουν οικονομικό πρόβλημα, όπως και η χώρα που μας 
φιλοξενεί, περισσότερο πολιτικά παρά οικονομικά. Οι συστάσεις 
του ΔΝΤ σε χώρες με οικονομική ύφεση είναι συνήθως 
σταθεροποιητικής φύσεως ενώ το παντοτινό πρόβλημα στην 
τοπική και διεθνή οικονομία είναι η επιβράδυνση της 
οικονομικής δραστηριότητας. Το σύστημα των κυμαινόμενων 
ισοτιμιών που αντικατέστησε τις σταθερές ισοτιμίες από το '70 
επιτάχυνε τις τάσεις για υποτίμιση της ανάπτυξης. Οι 
υπερβολικά αυστηροί όροι που τίθενται για την χορήγηση 
πόρων στις οικονομίες που έχουν ανάγκη και ζητούν στήριξη, 
δεν ευννοούν τις αναπτυσσόμενες χώρες αλλά τις ήδη 
ανεπτυγμένες, αφού οι τελευταίες εισπράττουν τους τόκους από 
τον δανεισμό, ενώ ταυτόχρονα επεκτείνουν τις δράστηριότητές 
τους μέσω των πολυεθνικών και των τραπεζικών ιδρυμάτων σε 


βάρος των πρώτων. 

Σε πάνω από 20 χώρες, Βραζιλία, Κένυα, Αργεντινή, Ρουμανία, 
Ουγγαρία, Σερβία, Χιλή κ.α. όπου εφαρμόστηκαν οι όροι του 
ΔΝΤ, παρατηρήθηκε οπισθοδρόμιση λόγω της εκποίησης της 
κρατικής περιουσίας, η οποία κατέληξε στα χέρια παγκοσμίων 
κολοσσών και τραπεζών αντί χαμηλού ανταλλάγματος. Για την 
μείωση των κρατικών ελλειμμάτων επεβλήθηκαν μέτρα 
αποκρατικοποιήσεων και αύξηση των εσόδων του κράτους μέσω 
της φορολογίας και της κατάργισης του κοινωνικού κράτους. Η 
Αργεντινή το 2001 περιέπεσε στην εποπτεία του ΔΝΤ λόγω 
απανωτών ελλειμμάτων του κρατικού προϋπολογισμού που 
επέφερε η υποτίμιση του εθνικού νομίσματος και η υιοθέτηση 
του δολλαρίου (κάτι μου θυμίζει...). Οδηγήθηκε σε ασκοπές 
αποκρατικοποιήσεις, δεσμεύτηκε το 50% του συναλλαγματικού 
αποθέματος της χώρας, ενώ εγκαταλήφθηκαν υγεία, ασφάλεια, 
παιδεία και υποδομές. Στην Κένυα το ΔΝΤ πρότεινε να 
διευκολυνθεί η κίνηση κεφαλαίων από και προς στο εξωτερικό με 
αποτέλεσμα αντί να αυξηθούν οι ξένες επενδύσεις να έχουμε 
εκκροή εθνικού κεφαλαίου προς την Ελβετία. Στη Ρουμανία 
καταστράφηκε η βαριά βιομηχανία με την διευκόλυνση της 
εισόδου των πολυεθνικών στην τοπική αγορά και χάθηκαν 
100.000 θέσεις από τον δημόσιο τομέα. Στη Χιλή παλαιότερα ο 
Πινοσετ παραδίδει τη χώρα στο ΔΝΤ με αποτέλεσμα το κραχ 
του 1982. Στη Βραζιλία η εξυγίανση της οικονομίας οδήγησε στο 
διπλασιασμό της ανεργίας, περί το 30%, στο κατρακύλισμα των 
κοινωνικών παροχών και στο διπλασιασμό του δη μοσίου χρέους. 
Ενώ στην Ουκρανία η οικονομική βοήθεια των 16,4 δις 
δολλαρίων έχει προκαλέσει αρνητική ανάπτυξη 15% το 2009, 
στην χειρότερη ύφεση των 15 τελευταίων ετών. 

Η χορήγηση δανείων μέσω ΔΝΤ προς τις χώρες της κεντρικής, 
λατινικής Αμερικής και της κεντρικής Αφρικής ξεκίνησαν την 
περίοδο του Ψυχρού Πολέμου για καθαρά πολιτικούς λόγους, 
προκειμένου οι ΗΠΑ να εξασφαλίσουν νέους συμμάχους έναντι 
των Σοβιετικών αντιπάλων και να απομονώσουν τις αυτόνομες 
γείτονες οικονομίες. Ταυτόχρονα εξασφάλισαν πρόσβαση σε 
ορυκτό πλούτο και πετρελαιοπαραγωγικές πηγές 
μετατρέποντας το κράτος των ΗΠΑ αλλά και τη νέα Ιερή 
Συμμαχία της 08 σε πλήρη αφεντικά του πλανήτη. Τελευταία 
τους θύματα η κεντρική και ανατολική Ευρώπη, όπου οι πρώην 
δορυφόροι της ΕΣΣΔ, εξαρτώνται οικονομικά πλέον από τρία 
κράτη ΗΠΑ, Αγγλία, Γερμανία. 

Βασικοί κανόνες στους οποίους χτίζεται το νέο παγκόσμιο 
οικονομικό όραμα, υπό την αιγίδα του ΔΝΤ, είναι η πλήρης 
ιδιωτικοποίηση των κρατικών εταιρειών, η ανεξέλεγκτα 
ελεύθερη διακίνηση του κεφαλαίου από χώρα σε χώρα, οι μαζικές 
απολύσεις, οι μειώσεις μισθών, η αύξηση των έμμεσων και 
άμεσων φόρων, η εγκατάλειψη του κοινωνικού κράτους και από 
την άλλη η αύξηση της κερδοφορίας των πολυεθνικών εταιρειών 
και η συσσώρευση του παραγώμενου πλούτου στα τραπεζικά 
ιδρύματα. 

Τα μμε παρουσιάζουν ως μονόδρομο την αναζήτηση βοήθειας 
από το ΔΝΤ. Ταυτόχρονα κατηγορούν όσους εναντιώνονται 
στο καπιταλιστικό μοντέλο ως ουτοπιστές, τρομοκράτες, 
περιθωριακούς και αποτυχημένους. Μας βομβαρδίζουν ότι οι 
λύσεις στα κοινωνικοοικονομικά προβλήματα που προτείνονται 
από το κεφάλαιο είναι μοναδικές, τη στιγμή που το ίδιο το 
κεφάλαιο τα δημιούργησε. Τα προβλήματα της εκμετάλλευσης 
ανθρώπου από άνθρωπο, της ανασφάλειας, της ανεργίας, της 
φτώχειας, της κοινωνικής εξαθλίωσης, της μιζέριας και της 
κατάθλιψης παραμένουν τα τελευταία 100 χρόνια της 
παγκόσμιας κυριαρχίας του καπιταλισμού. Στις τεχνητές κρίσεις 
του καπιταλιστικού οικονομικού συστήματος δε φέρουμε όλοι 
το ίδιο μερίδιο ευθύνης, δεν μας ενδιαφέρει να το αλλάξουμε μας 
ενδιαφέρει να το καταστρέψουμε. Εκδίκηση για τα νέα 100 
χρόνια σκλαβιάς. 

Ιΐ άοεδπ'ΐ ιπαΐΐεΓ ίίλνε αΐΐ άίε 
ΑιπΒίΐίοη ΐη ΐΐιε ΒαοΕ οί α ΒΙαοΕ οεγ 
Ι η α Ηί§Η Βιπ1(Βη§ ΐΚεΓε ίδ δο πιηάι ΐο άο 

δίΓθΕΐη§γουΓ ΕΦγ αδ ΐάε ραΐποΐδ &ιό δΚοί 
Εί^Ηΐΐη^ Ιογ ίτεεάοιη οη ΐεΐενίδίοη 

ΦΥΛΑΚΕΣ 


ΑΠΑΤΡΙΧ 

εφημερίδα δρόμοι; 



ΜίΚ&Ι ΡαννΙαΚ. 


Προφυλακισμένος από τον Δεκέμβρη του 2009 


α Εμείς είμαστε αυτοί που αποκαλούν τρομοκράτες, εχθρούς 
της κοινωνίας, ανήθικους, το απόλυτο κακό. Αυτές οι 
απόψεις προέρχονται από τα ΜΜΕ που σπρώχνουν τη 
βρώμικη προπαγάνδα τους, που ελέγχονται απόλυτα από τα 
λαμόγια της εξουσίας, που υπάρχουν μόνο για να λασπολογούν, 
να συκοφαντούν τους αγώνες και να προετοιμάζουν τις εκλογές. 
Έχουν ως μόνο στόχο να μας πάρουν την ελευθερία και όλες τις 
στιγμές της χαράς μας. 

Θα μπλοκάρουμε όλες τους τις προσπάθειες. Εμείς παλεύουμε για 
την αλήθεια που καμία σχέση δεν έχει με αυτή που προωθούν τα 
χοντρά τομάρια που θρονιάζονται στις πολυθρόνες της βουλής. 
Για αυτό το λόγο είμαστε για αυτούς απειλή, μας φοβούνται και 
μας στέλνουν τα ένοπλα σκυλιά τους. Έχουν όμως άλλο ένα 
πρόβλημα και αυτό είναι ότι μέσα μας δεν υπάρχει φόβος, αλλά 
υπάρχει αλληλεγγύη που σημαίνει οτι όταν ένας από εμάς 
βρίσκεται πίσω από τα κάγκελα την ίδια στιγμή θα βρεθούν 
τουλάχιστον άλλοι τρεις που θα επιτεθούν προσπαθώντας να 
καταστρέψουν όλα τα κράτη της γης. 

Υπάρχουν οι άνθρωποι που κάθε μέρα τους λείπουν τα βασικά για 
τους ίδιους και τις οικογένειές τους, γιατί κάποιοι άλλοι κάνουν 
διακοπές με τα χρήματα που τους έκλεψαν. 

Οι άνθρωποι που σε κάθε βήμα τους παρακολουθούν οι κάμερες. 
Οι άνθρωποι που απολύονται από την εργασία τους. Κάποιοι από 


εμάς δεν αντέχουν την καταπίεση του συστήματος αυτού και 
κατεβαίνουμε στους δρόμους αγωνιζόμενοι για τις ιδέες μας, για 
την αξιοπρέπειά μας , για την ελευθερία μας, για όλα αυτά που 
θέλουν να μας αρπάξουν. 

Είμαστε αρκετά δυνατοί να αντέξουμε το βάρος των επιθέσεων 
και των κατασκευασμάτων τους. Κανείς δεν μπορεί να μας 
σταματήσει στο δρόμο για την επανάσταση.” 

(ΜΐΓπΙ Φυλακές Κορυδαλλού, 9 Απριλίου 2010) 

Ο Μίκαελ Πόλακ (Ρα\νΗΕ) είναι ο μόνος από τους συλληφθέντες 
του Δεκεμβρίου 2009, που παραμένει ακόμη προφυλακισμένος. 
Συνελήφθη στα Εξάρχειατο Σάββατο 5/12/2009, στα πλαίσια της 
επιχείρησης καταστολής και τρομοκράτησης, πριν τη μεγάλη 
διαδήλωση της 6ης Δεκέμβρη, τις μέρες ακριβώς που η πολιτική 
της "μηδενικής ανοχής" και οι προληπτικές συλλήψεις των 
"προστατών" του Χρυσοχοϊδη βρίσκονταν στο αποκορύφωμα. 

Αλλά ενώ οι άλλοι συλληφθέντες αποφυλακίστηκαν, οι 
περισσότεροι γιατί δεν προέκυψαν στοιχεία εις βάρος τους και 
άλλοι έχοντας παραπεμφθεί σε τακτική δικάσιμο, ο Ρα\νΗΕ 
παραμένει προφυλακισμένος. 

Ο Ρα\νΗΕ είναι Πολωνός. Είναι ένας νεαρός ακτιβιστής, 21 
χρονών, που ζούσε στη Γαλλία. Είχε έρθει στην Ελλάδα για να δει 
τη βαριά άρρωστη μητέρα του η οποία έπασχε από καρκίνο και 
απεβίωσε λίγο μετά τη σύλληψη του. Είχε την ατυχία να βρεθεί το 


βράδυ του Σαββάτου στα Εξάρχεια και το "θράσος" να είναι 
νεαρός σε ηλικία και να φοράει μια μπλούζα, η οποία έγραφε ένα 
σύνθημα στα Αγγλικά, κατά των μπάτσων. Δεν μιλάει καθόλου 
ελληνικά και τα αγγλικά του είναι ελάχιστα. 
Η δυσκολία συνεννόησης, μαζί με τη μη ελληνική καταγωγή του, 
(που ενισχύει το σενάριο της "πολυεθνικής συνεργασίας των 
εξεγερμένων") οδήγησε τις διωκτικές και δικαστικές αρχές να τον 
κρατήσουν προφυλακισμένο, μόνον αυτόν, από εκατοντάδες 
συλληφθέντες. Μάλιστα, για τους εκδικητικούς Ιαβέρηδες του 
κράτους είναι τόσο πολύ επικίνδυνος που δεν του επέτρεψαν να 
πάει ούτε στην κηδεία της μητέρας του, που έγινε δύο μέρες μετά 
την σύλληψή του. Ο νεαρός είναι προφυλακισμένος στις 

φυλακές Κορυδαλλού. Αν ήταν Έλληνας θα ήταν έξω, έστω και αν 
δικαζόταν αργότερα. Στην Ελλάδα δεν έχει κανένα συγγενή, 
σχεδόν κανένα φίλο και χρωστάει ακόμη και τα νοίκια του σπιτιού 
που έμενε η μητέρα του. Δεδομένου ότι είναι ξένος και δεν μιλάει 
τη γλώσσα, μπορεί κανείς εύκολα να φανταστεί το τι περνάει στη 
φυλακή. Δεν έχει λεφτά, ούτε για τα προσωπικά του έξοδα. 

Τον βαραίνουν κατηγορίες κακούργη ματ ικού χαρακτήρα και 
παρ' όλο που η συνήγορός του κάνει συνεχώς αιτήσεις για την 
αποφυλάκισή του, ως τη δίκη, αυτές απορρίπτονται. 

Είναι καθήκον κάθε συλλογικότητας και κάθε αγωνιστή του 
κινήματος, να παλέψει για την άμεση αποφυλάκισή του Πολωνού 
συντρόφου. 


Γράμμα της Κ.Κ 

από τις φυλακές Ελαιώνα 


Σ τις 22 Απριλίου και ενώ 
τηλεφωνούσα από καρτο¬ 
τηλέφωνο στο κέντρο της Αθήνας 
ήρθαν και με συνέλαβαν. Λογικό, αφού δεν 
είχα ορίσει συγκεκριμένο χρόνο, ώστε να 
έχω φύγει μέχρι να με εντοπίσουν. Στη 
συνέχεια οδηγήθηκα στην ΓΑΔΑ, όπου 
έγιναν τα γνωστά. Δεν έλειψαν και τα 
νταηλίκια συγκεκριμένων μπάτσων. Τόσο 
γραφικά που μου έρχεται να ξεράσω! 
Αλλωστε δεν περιμένω κάτι καλύτερο από 
αυτούς. Μετά από διήμερη παραμονή 
στην γιάφκα του 12ου ορόφου και αφού ο 
εισαγγελέας αποφάσισε τελικά την 
κράτησή μου, μεταφέρθηκα στις φυλακές 
ελαιώνα . 6-7 αυτοκίνητα και 3 μηχανές 
συνόδευαν έναν εγκληματία, εμένα... 

Βέβαια το “έγκλημα”ο καθένας το ορίζει 
όπως θέλει. Η συνείδηση και ο αγώνας 
είναι έγκλημα για αυτούς. Για αυτόν 
ακριβώς τον λόγο, το Υπουργείο 
Προστασίας του Ρουφιάνου, απ' την αρχή 
καταβάλει άπειρες προσπάθειες για την 
καταστολή του εγκλήματος! Με 
προφυλακίσεις, ατελείωτες διώξεις για τη 
ΣΠΦ, μαζικές προσαγωγές και 
φακελώματα, ντου και ξύλο στα Εξάρχεια, 
μπούκες σε στέκια, σαθρά κατηγορητήρια 
και πιο πρόσφατα η πισώπλατη δολοφονία 
του Λάμπρου Φούντα που κάποιοι 
κακοποιοί δε δίστασαν να χαρακτηρίσουν 
“μεγάλη επιτυχία της ΕΛ.ΑΣ”. 

Στόχος τους δεν είναι αποκλειστικά η 
εξάρθρωση κάποια οργάνωσης, αλλά η 
αδρανοποίηση και ο εκφοβισμός όλων 


όσων μάχονται. 

Στην προσπάθεια θα μείνουν.... 

Δεν έχει σημασία αν υπάρχουν στοιχεία, 
πρέπει να πας φυλακή για να μάθεις να 
σκύβεις το κεφάλι... Πρέπει επιτέλους 
κάποιος να τους πει ότι η επαναστατική 
συνείδηση δε γνωρίζει κάγκελα, κλουβιά 
και χειροπέδες και δε σωφρονίζεται. 

Οι περισσότεροι άνθρωποι έχουν την τάση 
να σφίγγουν μόνοι τους τα δεσμά τους. Ο 
καθένας με τον τρόπο του χτίζει τη δική 
του νοητή φυλακή, γιατί έτσι έχουν μάθει 
και χαίρονται για' αυτό, νιώθουν ασφαλείς. 

Μέσα και έξω, τώρα και πάντα, θα ζουν 
ελεύθεροι όσοι δεν έχτισαν ποτέ τη νοητή 
τους φυλακή... 

Μια πολύ μεγάλη αγκαλιά σε όλους τους 
έγκλειστους και διωκόμενους νικητές. 
Ηττημένοι είναι όσοι υποκλίνονται στην 
υποταγή και στην παραίτηση. 

“όσο μεγαλώνει η σιωπή του 
θωρακισμένου σφαγείου τόσο τους 
τρομάζει η οργή του παγιδευμένου 
θηρίου” 

υ.γ όταν ήρθε έξω από τις φυλακές η 
πορεία συντρόφων έριξαν τις γραμμές των 
τηλεφώνων μέχρι να φύγουν, για να μην 
μπορώ να επικοινωνήσω μαζί τους, ενώ το 
παράθυρο του κελιού μου (τελείως 
τυχαία!) δεν έχει πρόσβαση στον δρόμο. 
Υπήρξε θετική ανταπόκριση από μέσα, οι 
κρατούμενες το συζητούσαν όλη μέρα. 

Κ.Κ 



Της Γης οι κολασμένοι... 


Σ υνωστίζονταν για μήνες σε κελιά αστυνομικών 
τμημάτων, κάτω από απάνθρωπες συνθήκες 
διαβίωσης, αναμένοντας την απέλαση ή την 
απελευθέρωσή τους. Δεν άντεξαν όμως και επιχείρησαν 
να βάλουν τέλος στη ζωή τους. Ο λόγος για τρεις 
οικονομικούς μετανάστες, κρατούμενους σε τρία 
διαφορετικά ΑΤ του Νομού Ημαθίας. 

Πρώτος αποπειράθηκε να αυτοκτονήσει βάζοντας 
φωτιά σε δύο στρώματα ένας Ιρακινός κρατούμενος στο 
αστυνομικό τμήμα της Βέροιας. Ο οικονομικός 
μετανάστης σώθηκε μετά την επέμβαση των 
ανθρωποφυλάκων. 

Ο δεύτερος, επίσης Ιρακινός, έφτιαξε έναν αυτοσχέδιο 
βρόγχο από σκεπάσματα και τον έδεσε στον λαιμό του. 
Το περιστατικό συνέβη σε αστυνομικό τμήμα της 
Νάουσας και, ευτυχώς, ο μετανάστης σώθηκε έστω και 


την τελευταία στιγμή. Με τον ίδιο τρόπο επιχείρησε να 
αυτοκτονήσει τα ξημερώματα της προηγούμενης 
Κυριακής και ένας 32χρονος Ιρακινός, ο οποίος κρατείτο 
στο τμήμα συνοριακής φύλαξης Γεωργιανών Ημαθίας. 

Ο μετανάστης σώθηκε, όταν οι άλλοι κρατούμενοι 
ομοεθνείς του ξύπνησαν ακούγοντας τις φωνές του και 
ειδοποίησαν τους αστυνομικούς, οι οποίοι έβγαλαν από 
τον λαιμό του τη θηλιά. 

Ο πόλεμος λοιπόν δεν είναι απλά μια εικόνα στα δελτία 
των ειδήσεων, ούτε διεξάγετε μόνο στο Ιράκ, είναι και 
εδώ, με άλλη μορφή, ο Μπρεχτ είπε : "υπάρχουν πολλοί 
τρόποι να σκοτώσεις έναν άνθρωπο" με πυραύλους, 
οικονομική εξαθλίωση, εμπάργκο, ή να τους κρατάς για 
μήνες στα κρατητήρια, επειδή είναι άνθρωποι χωρίς την 
απαραίτητη χαρτούρα. 


Έραψαν ια οτόματα ιούς για να ακουοιουν 


Τα στόματά τους έραψαν, στις 18/4 σε μια 
απελπιστική προσπάθεια να εισακουστούν, 
αλλοδαποί κρατούμενοι στον Κορυδαλλό, οι 
αιτήσεις ασύλου των οποίων βρίσκονται... σε 
αναμονή. Κι ενώ «φιλοξενούνται» στις φυλακές 
Κορυδαλλού, καθώς σε βάρος τους δεν εκκρεμεί 
κάποια ποινή, παραμένουν εκεί επί περίπου 2 
μήνες μην έχοντας λάβει καμία απάντηση την 
πορεία των υποθέσεων τους. 

Πρόκειται για ανθρώπους που ήρθαν από το 
Αφγανιστάν, την Παλαιστίνη, τη Λιβύη το Ιράκ, 
οι οποίοι δεν μπορούν να απελαθούν. Από τις 
αρχές, ωστόσο, πραγματοποιείται έλεγχος για 


να επιβεβαιωθεί ότι τα στοιχεία για τη χώρα 
καταγωγής τους που έχουν καταθέσει 
ανταποκρίνονται στην πραγματικότητα. 

Η απόλυτη σιωπή εκ μέρους των αρχών για την 
εξέλιξη των αιτήσεων ασύλου τους και η 
απελπισία τους για τη συνεχιζόμενη παραμονή 
τους στη φυλακή τους ανάγκασε να τραβήξουν 
την προσοχή με έναν πρωτότυπο τρόπο. Πριν 
από 5 ημέρες αποφάσισαν να ράψουν τα 
στόματά τους με βελόνα και κλωστή μήπως και 
ακουστούν από τους αρμόδιους. 

Ωστόσο, τις 5 αυτές ημέρες, όπως είναι λογικό 


καθώς τα στόματά τους είναι κλειστά, δεν 
τρέφονται, παρά μόνο λαμβάνουν υγρά με 
καλαμάκι, το οποίο χωράει μέσα από τα 
ράμματα. 

Ορισμένοι από αυτούς, όπως ενημέρωσε ο κ. 
Πάνος Λάμπρου, μέλος της Πρωτοβουλίας για 
τα Δικαιώματα των Κρατουμένων, έβγαλαν τα 
ράμματα. Αλλοι, όμως, συνεχίζουν. Εκ μέρους 
των αρμόδιων του Κορυδαλλού, η επίσημη 
απάντηση είναι ότι «δεν είναι κρατούμενοι 
επειδή δεν διώκονται για κάποιο αδίκημα, αλλά 
βρίσκονται στις φυλακές με το καθεστώς του 
"φιλοξενούμενου", οπότε δεν εντάσσονται στην 


αρμοδιότητά τους». Από την πλευρά της 
αστυνομίας, από την άλλη, στις αρμοδιότητες 
της οποίας εντάσσονται, δεν υπάρχει καμία 
αντίδραση. 

Η Πρωτοβουλία για τα Δικαιώματα των 
Κρατουμένων ζητά από την έναρξη της 
διαμαρτυρίας να συναντηθεί με τους αρμόδιους 
των φυλακών, καθώς και με τους 
διαμαρτυρόμενους κρατούμενους για να 
ενημερωθεί σχετικά, ωστόσο, μέχρι σήμερα, το 
ραντεβού συνεχώς αναβάλλεται. 

Αναμεταδότης 








